
I. PRED CRKVOM U LAŠKOJ VAŠI 

Bilo je treće nedjelje mjeseca svibnja godine 1241, od 
rođenja božanskoga Spasitelja. 

U crkvi svetoga Nikole, koja je bila sagrađena uz 
samostan časnih otaca Dominikanaca u Laškoj Vaši, da¬ 
našnjoj Vlaškoj ulici u Zagrebu, služila se upravo ne¬ 
djeljna večernjica. Crkva je bila dupkom puna pobožnoga 
svijeta nesamo iz Laske Vaši već i onoga iz Nove Vesi 
i Kaptola, koji je napunio lijepu crkvu, jer je čuo, da 
će sam časni glavar otaca dominikanaca prior Hermene- 
gildo održati propovijed. 

Otac Hermenegilđo bio je na glasu propovjednik, ko¬ 
jega je i sam prečasni biskup gospodin Stjepan Babonić 
u svim svečanim crkvenim zgodama pozivao, da održi i 
u biskupskoj crkvi svete Marije na Kaptolu učene propo¬ 
vijedi, kojima su prisustvovala sva tadanja kaptolska 
gospoda kanonici, prebendari, kapelani i klerici uz ostalo 
pobožno građanstvo. Dapače na te je propovijedi hrlilo 
i građanstvo s desne strane potoka Cirkvenika, 1 kao i 
s brda Gradca," gdje je bila župa svetoga Marka. 

Tako je časni prior otac Hermenegilđo i ove svibanjske 
nedjelje održao dirljivu i potresnu propovijed, u kojoj 
je živim riječima pozvao stanovništvo tadanjega Zagreba, 
da se usrdno i pobožno moli Svemogućemu Gospođinu, 
da od njihovih domova odvrati svako zlo i nevolju, oso¬ 
bito da ih očuva i zaštiti od strašne nemani, koja je za¬ 
prijetila tadanjim kršćanskim narodima od divljačkih 
horda krvoločnih i strašnih Mongola, koji su pod svojim 

1 Cirkvenik potok prozvan je kasnije Medvešeak 1 to mu 
je ime ostalo sve do danas. 

* Gradec, današnji gornji grad Zagreb. 

nepobjedivim vođom Batu-kanom odlučili uništiti svaki 
trag kršćanske prosvjete i uljudbe u Evropi. Pod svodo¬ 
vima samostanske crkve svetoga Nikole grmjele su ri¬ 
ječi časnog oca priora poput silnog olujnoga groma. 

sudnjega dana opominjao je griješile duše: 
-•Kajite se. Kajite se, dok nije prekasno i dok vas nije 
stigia teška ali pravedna ruka Svevišnjega! ; Samo sila, 
milost i dobrota Boga velikoga može spasiti i nas i ostale 

rscanske zemlje od strašne mongolske aždaje. Molite 
mdost i zaštitu Božiju, prije nego li dođe sudnji 

A kada se svršila večernjica, izlazili su građani i gra- 
đanke pokunjeni i blijedi iz samostanske crkve. Mnogima 
si iz očiju čitao očaj i zaprepaštenje, koje su na njih 
proizvele snažne riječi oca Hermenegilđa. U duše mnogih 
pobozmh slušatelja uvukao se posebni tajinstveni strah 
pred nekorn groznom nemani, koja će doskora doći, i 
koja ce uništiti sav taj griješili ljudski rod. Stare bake 
gledale su vec u duhu neku ogromnu aždaju sa sedam 
groznih glava i velikim raljama, iz kojih sijeva sumporni' 
oganj, dok silnim repom vijuga zračnim visinama, diže 
užasnu oluju i sipa žarke gromove, koji iza sebe ostav- 
jaju spaljene gradove, sela i skromna naselja. I kuda 
su god bogobojazne žene svrnule svoj plahi pogled, svuda 
su vidjele samo smrt i zator svega na zemlji 

Samo je jedan između svih slušatelja iz Laske Vaši 
ostao tvrd i rugao se riječima časnog oca Hermenegilđa. 
avno je govorio pred skupinama svojih sugrađana: 

Malođušni, što ste se tako pokunjili? Zar je i u 
vas zečje srce kao i u vaših žena? Otac prior uvijek 
pretjeruje u svojim propovijedima, jer hoće, da vas 
us rasi, pa da onda lakše vlada nad vašim dušama . . . 

„ Jezik za zube, skitnico i dotepenče! — povika ogor¬ 
čeno stari ključarski majstor Petar iz Nove Vesi — 
Cijeli ovaj naš kraj štuje oca priora i sluša njegove 
učene i pobožne riječi, samo ti, odurna žablja glavo, sva- 
kom zgodom izvrgavaš ruglu sve, što je lijepo i dobro. 
Kojim pravom ti, skitnico, klatežu, koji si se doskitao 
iz neznanih krajeva, svojom poganom jezičinom truješ 
naš okoliš? 

— Treba toga gada pošteno izbatinati i protjerati, 
ođkuđa je i došao! — javi se sada bijesno i mršavi krojač 
Imbro, koji je svoju radionicu imao blizu dominikanskog 
samostana. 

A pošto su se i poštovane građanke umiješale u ovaj 
ogorčeni prosvjed svojih muževa, umalo da nije došlo 
i do tvornih prosvjeda prisutnih građana iz Laske Vaši. 
Ali u taj se čas pojavio na crkvenim vratima sam otac 
prior i razabra.vši, o čemu se radi, i bojeći se, da na samu 
svetu nedjelju ne dođe do tučnjave, vikne jakim glasom: 

— Mir vama, duše kršćanske! što se to zbiva pred 
ovim svetim domom Gospodinovim? Zar ste zaboravili, 
da je ovo dan Gospodnji, dan mira i odmora? 

Snažne riječi oca Hermenegilđa umiriše uzrujane gra¬ 
đane i građanke, koji poštovanjem skinuše svoje kape I 
šešire pred časnom pojavom oca priora, a ključar Petar 
stupi pred njega i reče: 

— Časni oče priore! Uzrujali smo se, jer nas je onaj 
tamo — i pri tim riječima pokaza palcem desne ruke 
prema izazivaču — svojim poganim riječima izazvao. 
Rekao je, da vi pretjerujete u propovijedima i da nas 
hoćete ustrašiti zato, da onda lakše vladate našim du¬ 
šama .. . 

— Jest, jest, to je rekla ona žablja glava! — povika 
i potvrdi cio zbor i s nekim posebnim prezirom gledahu 
na-krivca, koji je podalje stajao i šutio kao saliven, jer 
je bio iznenađen ovim jednodušnim prosvjedom prisutnih 
građana. 

' Otac Hermenegildo podigne desnicu uvis te će mirno 
pogledavši izazivača: 

Gospodin je naš rekao: »Jao onome, koji sablazni 
malene. Bolje bi mu bilo, da si objesi mlinski kamen o 
vrat i da potone u dubine morske!« 

— Da, tako je, tako! — povika nekoliko građana. 

— Ovaj sablazni duše naše! — vikahu i ogorčene gra¬ 
đanke, dok su drugi opet dobacivali ogorčeno i u srdžbi: 

'— Ovo je sotona! Odkada se skice našim gradom, 
nastao je u njemu nemir i zabuna! 

I tko zna, kako bi se bio svršio taj sukob pred domini¬ 
kanskom crkvom, da ga nije stišao časni otac prior, koji 


je zamolio sve prisutne, da odu u miru i ljubavi svojim 
kućama. . 

Kada je izazivač razabrao, da su se njegovi sugrađani 
zaista smirili i krenuli svojim kućama, povuče za rukav 
svoga susjeda Janka Barušu, koga su građani iz Nove 
Vesi porugljivo nazivali »Blatar«, i obojica žurnim kora¬ 
cima krenuše najprije na Kaptol, a odavle u Novu Ves 
u krčmu »Crnoj mački«, da prorešetaju nemili događaj, 
koji se zbio pred dominikanskom crkvom. 

II. »ŽABLJA GLAVA« I NJEZIN PRIJATELJ 

Ime izazivaču bilo je Joža Dudić. Doklatio se iz nepo¬ 
znatoga kraja u Lasku Vas nekih pet ili šest godina prije 
onog događaja pred dominikanskom crkvom. Neki gra¬ 
đani iz Laske Vaši tvrdili su, da je došao odnekale iz 
Primorja ili Dalmacije. Došao je napola gol i bos te 
mršav kao drenova batina, koja se punih sedam godina 
sušila u dimu. Svojom vanjštinom bio je ogavan tip. 
Glava mu je bila plosnata kao pogača, iz koje su virile 
žuto-zelene male oči, pune podmuklosti i zlobe. Nos mu 
je bio širok i kratak, a usta razvaljena od uha do uha 
kao u žabe. Zaradi tih razvaljenih ustiju, iza kojih su 
provirivali crni zubi, prozvaše Jožu Dudića »žablja 
glava«. Kosa mu je vazda bila neuređena i poput svinjskih 
čekinja. Kratki vrat spajao je glavu s mršavim trupom, 
koji se njihao na kratkim lopatastim nogama kao u 
jazavca. 

«Žablja glava« bila je utjelovljena zloba, podlost i 
skrajnja himba. Taj je čovjek bio rođen samo zato, da 
drugom čini zlo i pakost. Bio je najnesretniji čovjek, ako 
mu je prošao jedan dan, a da nije mogao nekome na¬ 
nijeti zlo ili nepravdu, Zaradi toga izbjegavali su ga svi 
čestiti građani nesamo u Laškoj Vaši već i oni iz Nove 
Vesi kao i oni sa brda Graca. Svojim poganim jezikom 
očešao bi se i o biskupa i o kanonika kao i o malog 
skromnog građanina. Nikoga nije štedio, a osobito ne 
ženske glave. Mnoga je skromna majstorica zaradi nje¬ 
gova blatnog jezika prolila obilje suza i molila dobrog 
Boga, da kazni tu životinju u čovječjoj prilici. Čestoputa 


je izvukao i debelih batina od uvrijeđenih građana, ali 
to sve nije koristilo, niti je žablju glavu privelo k pameti. 
On je svoj podli zanat »olajavanja« tjerao dalje. Pri¬ 
godom crkvenih proštenja izazivao bi kavgu i tučnjave, 
pa je prigodom jednog sajma na Kraljevo bio od razja¬ 
renih seljaka iz Turopolja tako izbatinan i isprebijan, 
da su ga napola mrtvog odnijeli njegovoj kući. Jedini 
prijatelj bio mu je Janko Baruša, zvani »Blatar«, čovjek 
sličnog značaja kao i Žablja glava. S njim se neprestano 
družio i s njime zajedno izmišljao kojekakve podlosti, 
pakosti i psine. Razlika je među njima bila samo u tome, 
da je Žablja glava bila do skrajnosti drzovita i smjela, 
a Blatar je bio često velika kukavica, koji je u času, kada 
je došlo do gustoga, znao mudro izmaknuti i očuvati 
svoju kožu, dok je Žablja glava primala i debele batine 
i divljački se borila sa svojim protivnicima. 

Građani iz Laske Vaši viđeći tu dvojicu zajedno go¬ 
vorili su opravdano: »Našla slika priliku i vreća zakrpu«. 
I tako su Žablja glava i Janko Blatar bili nevolja i po¬ 
kora staroga Zagreba. Prolazeći ovako zajedno pojedinim 
gradskim dijelovima uklanjali su im se s puta čestiti 
majstori i težaci, a bogobojazne bi se majstorice i po tri 
puta prekrstile i šaputale u sebi: 

— Potari ih sveti križ i crkveni duplir! — i pri tim 
riječima brzo zatvarale kućna vrata, kao da je mimo njih 
prošao sam nečastivi. Nekoje su dapače odmah blago- 
slovenom vodom poškropile put, kojim su čas prije prošle 
te gradske pokore. 

Tako je bilo i svibanjskog predvečerja, kada su žurnim 
koracima prolazili preko Kaptola i upravili prema Novoj 
Vesi, da u krčmi li »Crnoj mački« kod čaše starog vina 
stvore nove osnove za dalji svoj pakosni rad. 

Prolazeći pokraj drvene kuće kanonika-pojca Stjepana 
iz Krapine, susretnu se s vrlo pristalim mladićem Ivanom 
Plavđićem, kanonikovim sinovcem, koji je imao gore na 
brdu Gracu svoju zlatarsku radionicu. Nedavno ju je 
otvorio i započeo s obrtom. 

Stari kanonik nije imao nikoga od svoga roda nego 
samo sinovca Ivana, koji je ostao siroče iza smrti po¬ 
kojnog mu brata Pavla, čižmarskog obrtnika ii Krapini. 

lijepog obrta. Nadam se, da će te uzeti, jer saru s njime 
već ođprije znanac, a i on radi sve potrebito posuđe za 
našu stolnu crkvu. 

I tako je mladić Ivan stupio u zlatarski obrt kod 
uglednog zlatara Mlečanina Giacoma i kroz pune četiri 
godine s najvećim marom, ljubavi i upravo zanosom 
izučio zlatarsku umjetnost te je proglašen jednim od naj¬ 
boljih domaćih mladih zlatara. 

Prolazeći Žablja glava s drugom Jankom Blatarom 
pokraj kuće kanonika pojca i ugledavši mladog zlatara 
Ivana primijeti pomgljivo, ali tako glasno, da ga je ovaj 
dobro čuo: 

—- Ovaj mladac diže visoko nos, kao da je svu zla¬ 
tarsku mudrost pozobao! A bolje bi mu bilo, da malo 
pripazi na onu svoju klobučarsku lutku, u koju se zate-, 
lebao kao tele u nova vrata! Hihihi! ... 

— Kao da nema i kod nas u Laškoj Vaši djevojaka i 
ljepših od njegove svetice! — doda Janko Blatar. 

Te bez ikakvog uzroka đobačene poruge ljuto zabolješe 
mladog zlatara i on u svom mladenačkom povrijeđenom 
ponosu plane: 

— Gadovi! Što vas se tiče jedna čestita i kreposna 
djevojka? S kojim pravom dirate u poštenje djevojke, 
koja je na uzor cijelom Gradecu!? 

— Hihihi! — cerekale se obje zagrebačke pokore. — 
Jesi P čuo, što veli ovaj golobradac? — porugljivo će 
Žablja glava Blataru. 

— Šteta, da je nije prozvao još i ljiljanom! —- Blatar 
će zlobno. 

Tolika đrzovitost i neslane primjedbe još jače uzrujaše 
mladog majstora i on sav bijesan zakrči put obojici 
zlotvora i dignuv zgrčenu desnicu vikne: 

— Hulje! Lupeži! Ni riječi više, jer ću vas odmah 
poučiti, kako se poštuje čast moje odabranice! 

Duđić i Baruša uzmaknuše za dva koračaja, a zatim 
brzo strugnuše prema Novoj Vesi. Oštri nastup mladog 
zlatara osupnuo ih je, te uviđješe, da bi mogli zlo proći 
i izvući kraći kraj, ako se brzo ne uklone. 

I tek kada su bili u Novoj Vesi, opet će zlobno Žablja 
glava: 

— A jesmo ga uštinuli, jesmo! 

— Taj golobradac ne će ove noći stisnuti oka _ 

nadoveze Blatar. ’ 

Imbri^eT miSljat ^ ° Ii;,ep0;, kćeri mudr °g a klobučara 

i , ljiljanskoj čistoći! — dovrši razgovor 

Janko Blatar i stane se ponovno cerekati. 

IH. U KRČMI K »CRNOJ MAČKI« 

U krčmi kod »Crne mačke« u Novoj Vesi bile su sve 
prostorije upravo nakrcane ljudima, kada su u nju unišli 
Zabija glava i Janko Blatar. Kako je bila nedjelja/došli 
su na vino nesamo stanovnici Nove Vesi, već i biskupovi 
panduri sa Kaptola, a mogao si kod pojedinih stolova 
vidjeti i nekoliko građana sa brda Gradeca, koji su u 
blagdanskim danima rado silazili sa svoga brda dolje 
u Novu Ves, gdje se točila izvrsna i jeftina stara vinska 
kapljica iz kaptolskih vinograda. Prečasna gospoda kano¬ 
nici i prebendari najradije su višak iz svojih podruma 
prodavali krčmaru Bartolu, vlasniku »Crne mačke« u 
Novoj Vesi, jer je on kupljenu kapljicu plaćao odmah 
zvonkom gotovinom i jer nije spadao među one zagre¬ 
bačke krčmare, koji bi suzicu matere hrvatske zemljice 
krstio vodom i tako joj oduzimao pravu jakost i slast. 

Je Bartolova »Crna mačka« odjekivala veselom 
vinskom pjesmom i u obične radne dane, a nesamo po 
b agaamma. Mnoga je građanka i čestita majstorica 
izlila svoju uzavrelu žuč nad debelim Bartolom, i prigo¬ 
varala mu, zašto zavodi mirne muževe i zašto im daje 
vise vrčeva, nego li je to potrebno. Bilo je i jezičljivih 
graaanki, koje su na glavu krčmarovu sasule obilje i 
takvih psovaka, kakve se nijesu mogle često čuti iz ustiiu 
jedne skromne građanke. 

v P° št °vani krčmar Bartol malo je mario za sve te 
zucljive izjave jezičljivih susjedica. On se samo dobro¬ 
ćudno smješkao i naherivši svoju krčmarsku kapicu od¬ 
vraćao mirno: 

— Ne ljutite se, draga susjedo! Nijesam ja kriv, da 
je gospodin Bog dao ovakvu dobru kapljicu i da je vaši 

muževi radije sišu i pijuckaju, nego li malo dijete maj¬ 
čin je. mlijeko. 

_ O, da bi vas Božji bič ošinuo! — siktale su novo- 

veške građanke. . . 

— Govorite vi samo, što vas je volja! Glavno 3 e > aa 
moja »Crna mačka« ne mijauče i ne zijeva prazninom, 
već je puna i nakljukana dobrim i revnim gostima kao i 
prosjačka torba o svetim božičnim blagdanima ... 

I tako su unatoč svima prigovorima i zaklinjanjima, 
skrbnih domaćica čestiti građani i majstori pohađali 
veselo i dalje »Crnu mačku« i ondje kratili dokone 
časove uz veselu vinsku pjesmu i dnevne razgovore. 

Pa tako je bilo i ove nedjeljne večeri, kada su u krčmu 
unišli Duđić i Baruša. Videći punu krčmu, zastali su na 
ulaznim vratima i očima tražili mjestance, gdje bi mogli 
sjesti. U prvi mah nije se nitko obazirao na ta dva pu¬ 
stolova, jer su bili već u vinskom raspoloženju i živah¬ 
nim razgovorima. Kod jednog okruglog stola u desnom 
kutu krčme uvjeravali se građani sa brda Gradeca O 
svojem velikom prijateljstvu i od bratskog ganuća bri¬ 
sali suze s očiju, dok su drugi povlađivali govorniku 
upadajući mu u riječ: 

— Tako je, tako! Živio Miško! On je naša dika! — i 
pri tim riječima ustala su dvojica-trojica razdraganih 
građana i stali ganutljivo grliti i ljubiti građanina Miška, 
poznatog nazdravičara sa Gradeca. 

Kod trećeg i četvrtog stola sjedili su opet biskupovi i 
kaptolski panduri u svojim smeđim surkama, visokim 
čizmama i prst debelim krznenim šubarama,^ koje su po¬ 
krivale njihove glave, pošteno oznojene nešto od stare 
vinske kapljice a nešto od silne zapare, što je vladala u 
prenapunjenoj krčmarskoj prostoriji. Kaptolski panduii 
podizali su svaki čas nesnosnu buku udarajući praznim 
kositrenim vrčevima o dugački hrastov stol, po kojemu 
je teklo proliveno vino. Svaki bi časak koji od njih pro¬ 
muklim glasom zapjevao kakovu prostačku i Surovu pan¬ 
dursku pjesmu, a drugi su opet lupali šakom o stol i 
dozivali krčmara: 

— Ej, Bartole, ti stara vinska bačvo, nosi vina! Zedm 
smo! 

T U zdrav « e - braćo draga! U zdravlje vaše i va^ 
preeasne gospode! Je vase 1 vase 

— U zdravlje gospodina biskupa Babonića! 

U zdravlje časne kanoničke gospode! 

zdravlje sviju nas! — vikali kaptolski čuvar- 

• ? U 1 prigovore. Za veselo su društvo s brda Gradeea 
jedan drugom tiho govorili: aaeca 

— Pijana živina! 

Olokani majmuni! 

ta pokazujući na građanina Miška, koji je držao sve- 

_ Mi se mirno veselimo i zabavljamo, a ova gradska 

njuškala vrijeđaju čestite majstore! — razgoropadi S£ 
majstor krznar Filip i svom snagom lupi kositrenlm 
vrčem o stol, da se odmah iz njega izlilo sve vino pe 
stolu. 

Vika i ogorčeni prigovori građana s Gradeea svratise 
pozornost i ostalih gostiju. Dapače i veseli i razigrani 
kaptolski panduri prestadoše pjevati i halabučiti, te ne¬ 
koliko njih skoči na noge pitajući: 

— A što se to zbilo? 

— Tko se usuđuje ovdje nas vrijeđati?! 

, — Eno ona dva nitkova tamo! — vikne majstor 

Filip i pokaza prstom prema bačvi, gdje su oba gradska 
potucala drzovito gledala na uzrujano društvo, koje je 
počelo nemilo prosvjedovati protiv tolike drskosti Žablje 
glave i njegova prijatelja. 

Uto jedan od kaptolskih pandura zapjeva: 

Doletjela dva crna ptića, 

Crna ptića kukavića... 

Ej, braćo, podrežimo im krila, 

Neka bi im snaga manja bila! ... 

_ Hahaha! — udari cijelo veselo društvo u grohotan 
smijeh. 

I prije nego li se Žablja glava mogla pravo snaći, već 
ju je spopao jedan biskupov pandur za mršavu šiju i 
izbaci je preko stola prema vratima krčme, dok je Janko 
Blatar i sam hitro preskakivao preko klupa i stolova 
vičući uzrujano: 1 

— Lupeži! Razbojnici! Ubit će nas! Što smo vam 
skrivili, da nas ovako lopovski i razbojnički napadate? 

— Čujte, ljudi, i ovaj ljudski izrod još pita, što su nam 
skrivili! — vikaše ogorčeno krznar Filip. — Kolike li 
drskosti! 

Nato jedan od kaptolskih pandura povika svojim dru¬ 
garima: • 

— Za njima, braćo, da im na vlastitoj koži napišemo 
opomenu, kako će se ubuduće vladati u čestitome diu- 
štvu! ... 

koji se prislanjao uz tadanju staru crkvu svete Marije 
na Kaptolu, što je isprva služila kao biskupska crkva. 

Bio je neobično potišten i uzrujan, jer je toga popođ- 
neva stigao u Zagreb glasnik s dvora hrvatskoga vojvode 
Kolomana iz Čazme i donio mu tužnu, vijest, da je bolest 
moćnog vojvode krenula na gore, te ima slabe nade, da 
će taj vrli državnik ostati na životu. 

Vojvoda hrvatske zemlje Koloman bio je brat hrvatsko- 
ugarskoga kralja Bele Četvrtoga iz ugarske kraljevske 
obitelji Arpadovića. Bela Četvrti vladao je u Ugarskoj, 
dok je svu kraljevsku vlast u Hrvatskoj vršio njegov 
brat Koloman, koji je stolovao u svom dvoru u Čazmi, 
prijestolnici tadanje gornje Hrvatske. Osim vojvodskog 
dvora bila je tu i stara prostrana zborna crkva svete 
Mandaljene, uz koju je bio i zborni Kaptol s nekolicinom 
•kanonika. 

Vcjvođkinja Saloma, žena Kolomana i kći krakovskog 
vojvode Leška, javila je gospodinu biskupu Stjepanu 
Baboniću, da je zdravstveno stanje njezina muža krenulo 
na gore i da ga usrdno moli, neka što prije dođe u 
Čazmu. 

Biskupa, koji je bio osobiti prijatelj Kolomanov, teško 
se dojmila ta poruka vojvodkinje Šalome. U duši je svojoj 
.gospodin biskup proživljavao tešku muku i potištenost 
zaradi vojvodine opasne bolesti. U Kolomanu našao je 
nesamo iskrenog i odanog prijatelja već i ispravnog 
upravitelja i vladara hrvatske žemlje, koji je sva prava 
starodrevnog hrvatskog kraljevstva duboko poštivao i 
držao se nepokolebivo i vjerno hrvatskih zakona i pra¬ 
vica. Zaradi svoje ispravnosti bio je veoma cijenjen od 
tadašnjih moćnih hrvatskih velikaša i plemića. A njegova 
žena Saloma bila je prava majka sirota, udova i nejakih 
i činila na svakom koraku djela milosrđa, te je zahvalni 
narod blagosiljao svaku njezinu stopu. Uopće je pleme¬ 
nita i lijepa vojvodkinja provodila upravo svetački život 
i svu i jedinu radost nalazila u dobrim djelima i u ljubavi 
prema bližnjemu. Njezina je blaga i pobožna ćud znatno 
djelovala i na samog vojvodu, te je i on pod tim sretnim 
obiteljskim životom i prilikama bio plemenit, blag l 
pravedan. 

Vojvoda Koloman bolovao je tešku bolest od duboke 
rane, koju je zadobio u onoj krvavoj bitci na rijeci Šaju 
»a granici Slovačke, gdje su proljetos divlji Mongoli pod 
vodstvom Batu-kana hametice potukli kršćansku vojsku 
njegova brata kralja Bele. Uz cvijet tadanjih hr¬ 
vatskih, slovačkih i ugarskih vitezova i velikaša palo je 
blizu pedeset i šest tisuća mrtvih junaka, branitelja krste 
časnog i slobode zlatne. U toj se bitci hrabro i neustra¬ 
šivo borio s junačkim hrvatskim četama i vojvoda Ko- 
ioman i zadobio opasnu ranu, koja nije htjela nikako 
zacijeliti, premda su ga liječili prvi i najbolji ranarnici 
i liječnici u kraljevstvu. Zadobio ju je od mongolske stri- 
jeiice, koja je morala biti otrovana, te je otrov pomalo 
rastakao i uništavao tjelesnu snagu inače jakog vojvode. 

Biskup Stjepan Babonić je možda bio jedini od svih 
dostojanstvenika u hrvatskom kraljevstvu, koji je pred¬ 
viđao, što će sve zadesiti njegovu domovinu, ako pod¬ 
legne moćni vojvoda. Nema nikakve sumnje, da, će nje¬ 
gova smrt zadati težak udarac hrvatskoj zemlji, pogotovo 
u ovim preteškim prilikama, gdje divlje mongolske horde 
kucaju već i na vrata starog hrvatskoga kraljevstva. 

Vojska kralja Bele Četvrtoga doživjela je potpuno 
uništenje na rijeci Šaju, i time je bila ugarska kraljevina 
upravo izbrisana s evropskog zemljovida. Sam kralj Bela 
slučajno je umaknuo mongolskim progoniteljima te se uz 
neopisive napore, zapreke i strah jedva nekako stranpu¬ 
ticama prošuljao do staroga slovačkoga grada Njitre, u 
koji se isprva sklonuo, zatim do Požuna (Bratislave)’, a 
odatle je prebjegao prijeko u Austriju k vojvodi Fridriku 
Ratobornom. 

I tako je nakon šajovskog poraza pobjedonosni Batu- 
kaa zauzeo svu Ugarsku do Duiiava, opustošio svu Slo¬ 
vačku, a kralj Bela Četvrti postao beskućnik, koji je tra¬ 
žio utočišta u Austriji i kasnije u Hrvatskoj. 

ove je to znao umni biskup Babonić pa je punim 
pravom strepio pred danima, koji će doći. U svojoj je 
etrepnji stao pred raspelom, koje je visjelo povrh nje¬ 
govog ^ klecala, i podignuvši posvećene biskupske ruke 
upre blage svoje oči u lik raspetoga Božjeg Sina šapćući: 

— Gospodine, ne odvrni lice svoje od naroda mojega! 
Gospodine, usliši glas sluge svojega i vapaj moj neka 
dođe do tebe! 

Kod tih riječi zablistaše dvije krupne suze u očima 
prvosvećenika naroda hrvatskoga. 

Zle i kobne slutnje sve su ga više salijetale, kad je 
pomislio i na to, kako se upravo nitko nije odazvao kra¬ 
ljevu vapaju za pomoć osim Hrvata, Slovaka i Madžara. 
Niti sam sveti Otac Papa Grgur Deveti nije mogao ništa 
postići kod zapadnih kršćanskih vladara. A da nevolja u 
tim strašnim danima bude još veća, spremala se i lukava 
Venecija, da otme hrvatsku stranu Jadrana. A što će biti 
tek, ako divlji Mongoli provale i na hrvatsku stranu? Oni 
se jamačno ne će zaustaviti na ugarskim ravnicama, već 
će posegnuti i za hrvatskim zemljama. U mjesec su dana 
Mongoli preplavili golemo područje od Istočnog mora do 
Dunava. Opustošili su Poljsku, Litvu, Šlesku, Moravsku, 
Slovačku, Bukovinu, Moldavsku, Vlašku i Seđmogradsku, 
sve gradove tih zemalja pretvorili u ruševine, raspršili 
sve vojske, pokorili sve tvrđave i gotovo istrijebili 
žiteljstvo. 

I dok je prečasni biskup tako razmišljao o crnoj i ne¬ 
izvjesnoj budućnosti, koja čeka njegovu ispaćenu domo¬ 
vinu od mongolske najezde, uđe u sobu njegov dvorski 
kapelan i najavi, đa je u dvor stigao časni prepošt vite¬ 
zova templara iz Glogovniee, koji želi s njime govoriti o 
važnim stvarima. 

Biskup Babonić pođe odmah ususret svomu uglednomu 
gostu i pruživši ruke prema njemu pozdravi ga riječima: 

— O, časni oče priore, što vas nosi k meni? Jamačno 
važne stvari, kada ste se vi sami uputili k meni. Vi ste 
inače vrlo rijedak gost ovdje. 

— Tako je, prečasni gospodine, pogodili ste, —- od¬ 
vrati prepošt glogovničkih templara i poljubi smjerno 
posvećeni prsten na biskupskoj desnici. 

— Sjednimo! — biskup će i pokaza rukom na obližnju 
umjetnički izrezbarenu klupu, koja je bila pokrivena de¬ 
belim medvjeđim krznom. 

— Radujem se,, — biskup će, kada su obojica sjela na 
klupu — da vas, časni oče, opet vidim živa i zdrava. 

Upravo sama ruka Svemogućega štitila je vas i neke 
vaše hrabre vitezove, da ste živi izmakli iz onog strašnog 
pokolja na rijeci šaju, gdje su desetci tisuća hrabrih ju¬ 
naka dali svoje živote za Boga i slobodu. Neka im je 
vječni mir! . 

Bog ih pomilovao! — prihvati i prepošt. — Bila je 
to strašna i očajna bitka, kakve valjda ne pamti povijest. 
Na ove svoje oči gledao sam svu onu strahotu, i ne dao 
mi Gospod više nešto takva doživjeti! Znajte, prečasni, 
da su Mongoli sami đavoli u ljudskoj spodobi. Na svojim 
itrim konjima poput olujnog oblaka prelijeću s jednog 
-traja bojišta na drugo. Za njih ne postoje nikakve za¬ 
preke, niti vode, niti planine, niti ponori, a najmanje 
daljine, štogod nakane, to i izvedu. Ostavljaju iza sebe 
samo pustoš, razvaljena ognjišta, spaljene gradove i ti¬ 
suće i tisuće mrtvih žitelja. Kuda njihova paklenska noga 
zagazi, tuda se višei trava ne zazeleni... 

— Strašno! — zalomi biskup rukama i uhvati se za 
glavu. 

„ . Zaista grozno! — nastavi prepošt. — Čujte, pre- 

casni, što su ti nekrsti počinili u bitci pred Liegnitzom, 
gdje je potučen šleski vojvoda Henrik. Bez uobičajene 
bojne vike i buke trubalja nasrnuli su Mongoli na teške 
oklopnike. I kad su probili redove vitezova i konjanika, 
zinule su najednom na pješake na dugim motkama ne- 
kakove nakazne bradate glavurde strašna oblika i stale 
rigati dim i neku zagušljivu paru, koja je smutila Henri- 
kovu vojsku, a one mongolske zvijeri sakrila njenu po¬ 
gledu, koji su zastrti oblakom nahrupili divljački na 
mn 


To mi se čini kao kakva čarolija, — primijeti biskup. 

Jest, kao da su sve podmukle paklenske sile u službi 
tih zvijeri u ljudskoj spodobi, jer kako da inače protu- 
madmo njihove uspjehe i pobjede? Ali dopustite, preča- 
sm, jos mjesam svršio svoje pričanje, — prepošt će dalje.. 
— Mongoiski vojvoda Kaidu održao je pred Liegnitzom: 
pobjedu. Na bojištu je ostao vojvoda Henrik, velik dio 
p emica i vitezova. Da Mongoli razvesele svoga veliko^ 
vojvodu Batu-kana, odrezali su svakom mrtvom kršćam 
skom junaku jedno uho i njima napunili devet velikih 


vreća i to mu poslali na dar. Poginulom su vojvodi Hen- 
riku odsjekli glavu, natakli na koplje i istakli na zidinama 
grada Liegnitza. 

— Takve grozote čekaju možda i nas, — opet ce 
biskup. — Što vi mislite, oče prepošte, hoće li se ti sinovi 
pakla smiriti na ugarskim ravnicama ili će za koji dan 
provaliti i k nama? 

— Više je nego sigurno, da hoće, — potvrdi prepošt. 
— Sada su se učvrstili i ugnijezdili u Ugarskoj. Dapače 
uredili su ondje upravu, postavili suce i činovnike a gra¬ 
dove predali mongolskim povjerenicima. Proglasili su, da 
se svatko, tko im se pokori, slobodno smije vratiti na 
svoje ognjište. I bjegunci su nato ostavili svoja skrovišta 
po šumama i brdima, zemlja se pomalo napučila, a seljaci 
su počeli obrađivati polja. Evo, prečasni gospodine bi¬ 
skupe, ovo je komad mongolskog bakrenog novca, koji 
je sada prijeko u opticaju. Ovaj novac donio je jedan 
brat vitez, koji je pobjegao iz Ugarske. 

— Prema tome zaista ne misle ti divljaci otići iz 
Europe natrag u svoje azijske stepe, — zabrinuto će 
biskup i za čas se nekud zamisli. A onda će opet: 

— Nama Hrvatima prema tome ne preostaje drugo, 
već da se spremimo za najjači otpor. Moramo biti spremni 
i na najgore. Ako još i nas pregaze i podjarme, onda su 
im vrata širom otvorena u zapadnu Europu. 

— Da, prečasni gospodine biskupe, mi Hrvati moramo 
biti bedem za europsku prosvjetu i uljudbu, — potvrdi 
prepošt glogovnički. 

— Samo gdje ćemo sabrati toliku vojsku? — upita 
zabrinuto biskup Babonić. — Koliko je samo naših iz¬ 
ginulo proljetos na rijeci Šaju! Sve bi još nekako išlo, 
da nam je zdrav naš svijetli vojvoda Koloman. Ali on 
siromah visi na niti. Upravo jutros dobio sam vijest od 
svijetle vojvodkinje Salome iz Čazme, da njegova bolest 
kreće sve više na zlo. Slabe je nade, da će taj veliki i 
plemeniti muž preboljeti tešku ranu. Umre li Koloman, 
tko će onda stati na čelo naše vojske? Kralj Bela je 
morao pobjeći iz Ugarske i potuca se po svijetu kao 
beskućnik. Sada ovisi o milosti austrijskog ratobornog 
vojvode Fridrika... 

— Koji ga je opljačkao i oteo mu tri zapadne župa¬ 
nije! — upadne prepošt u riječ biskupu. 

— To je velika sramota na imenu vojvode Friđrika! — 
nastavi Babonić. — Nesrećni kralj bez prijestolja i do¬ 
maćeg ognjišta luta po svijetu, a njegov susjed izrabljuje 
kraljevu nevolju i oduzima mu dragocijenosti i komad 
kraljevine. Nemam riječi, kojom bi izrekao svoje ogor¬ 
čenje i zgražanje. 

— Takav je današnji svijet, — primijeti glogovnički 
prepošt. — Svatko gleda da izrabi tuđu bijedu i nevolju. 
Kralj bi trebao doci ovamo u Hrvatsku. Oko njegove za¬ 
stave treba da se okupe svi Hrvati i u slučaju mongolske 
provale neka se žestoko odupru tim azijatskim divlja¬ 
cima. 

— Dobro ste rekli, časni oče prepošte, — biskup će na 
prepoštove riječi. — Danas je kralju mjesto u Hrvatskoj 
i nigdje drugdje. Hrvati su uvijek dosele bili hrabri i 
srčani pa će takvi biti i ubuduće. 

— Prečasni, to su Hrvati i te kako dokazali i u bitci 
na Šaju! Hrvatske čete borile su se tako neustrašivo i 
srčano, da su i sami divlji mongolski ratnici ostali zapre¬ 
pašteni, — govorio je prepošt. — I slovačke su se čete 
istakle velikom hrabrošću. Kamo sreće, da su se i ugarske 
čete tako iskazale kao naše hrvatske i slovačke. Duboko 
sam uvjeren, da bi Batu-kan morao uzmaknuti. Ovako se 
svršilo sramotnim porazom kršćanske vojske. Bogata 
ugarska kraljevina danas je upokorena mongolska po¬ 
krajina, nad kojom se vije Batu-kanov »tug«, bijela za¬ 
stava s uvezenim sokolom i gavranom ... 

— Koji grakću smrtno opijelo nesrećnoj Ugarskoj! —■ 
bolno će biskup i ponovno se ukažu duboki nabori na nje¬ 
govu visoku bijelom čelu. 

Časak je vladala mučna tišina u biskupovoj radnoj sobi, 
ali je ubrzo prekinu glogovnički prepošt okrenuvši se 
prema biskupu: 

— Prečasni gospodine i biskupe! Vi ste duhovna glava 
našeg starog hrvatskoga kraljevstva i u času, kada je 
vojvoda Koloman na umoru, treba da vi kao naš naj¬ 
ugledniji dostojanstvenik pozovete hrvatske velmože, ple¬ 
miće i sav hrvatski narod, da se već sada ozbiljno spremi 


za buduće dane. Prije nego li svane Nova godina, Mongoli 
će provaliti u hrvatsko kraljevstvo. Upamtite, prečasni 
§to sam vam rekao! 

Biskup Babonić pozorno je saslušao prepoštove riječi, 
a onda nakon kraćeg promišljanja odvrati: 

— Časni oče, ne bih želio, da se ispune vaša predvi¬ 
đanja, ali moramo biti budni i još više spremni. Preko¬ 
sutra idem u Čazmu i dogovorit ću se s vojvodom, ukoliko 
budem mogao, obzirom na njegovu bolest, poduže s njim 
raspravljati o tim stvarima. Hvala vam iskrena na vašem 
upozorenju, pa ako što važnijeg i pouzdanijeg dočujete, 
poručite mi to po vašim vitezovima.. Neka vaš viteški red 
čuva budnu stražu prema našim državnim granicama, 
osobito prema Dravi. Uostalom čim se vratim iz Čazme, 
govorit ću i s velemožnim banom gospodinom Dionišom 
Vialkom te knezovima Detrikom Bebekom i Ivanom 
Okićkim. Razumije-se, da ću u Čazmi vijećati i s vojvo¬ 
dinim kancelarom Filom. O uspjehu svog razgovora i vi¬ 
jećanja pravodobno ću vas obavijestiti. A dotle ostajte 
mi zdravo i podjeljujem vam, oče prepošte, svoj pastirski 
blagoslov. 

Kod tih riječi poklekne prepošt, primi biskupov blago¬ 
slov te se nakon toga Oprosti od njega, da se vrati u 
svoj samostan u Glogovnicu. 

V. GRADEC 5 KAPTOL 

Tamo, gdje danas ponosno i dostojanstveno stoji tihi 
gornji grad Zagreb, stojalo je prije sedam stotina go¬ 
dina, to jest na početku trinaestoga stoljeća omanje 
naselje, koje se zvalo Gradec, a koje su kasnije počeli 
zvati i »Grič«. To se ime sve do da,naš održalo. 

Kada su naši davni pradjedovi negdje pod kraj 
šestog i u početku sedmog stoljeća došli u ovu svoju novu 
đon;ovinu, potisnuli su stare žitelje Latine. Ali tih Latina 
ostalo je nešto na području današnjeg grada Zagreba, 
i to baš u najvećem njihovu naselju, u današnjoj Vlaškoj 
ulici. Došavši Hrvati u novu postojbinu naselili su dva 
brežuljka zagrebačka, koji su se dizali s jedne i s druge 
strane potoka Cirkvenika, kasnije prozvanog imenom 

»Međvešćak«. Desni brežuljak je mnogo viši od lijevog 
i na njemu je podignuto naselje Gradec, dok je lijeva 
obala potoka Međvešćaka tek zapravo mali humak i na 
njemu je kasnije sagrađena biskupska crkva i dvori za¬ 
grebačkog biskupa i njegovih kanonika. To naselje na 
lijevoj obali potoka prozvano je Kaptol. Pod kaptolsku 
ili biskupsku vlast spadala je i današnja Vlaška ulica 
i Nova Ves. 

Misli se, da je na mjestu današnjeg Zagreba još u 
doba starih Rimljana stojalo veće ili manje naselje. To 
nam potvrđuju iskopani stari rimski novci iz doba cara 
Konstantina Velikoga te cara Konstancija I. i Valenti- 
jana III., a čini se, da je najveće ovakovo naselje bilo 
upravo na početku današnje Vlaške ulice. Današnja Vla¬ 
ška ulica zvala se u staro doba »Vlaška Vas«, što znači 
Vlaško selo, a još prije nazivana je i »Laška Vas«. 

Ime Laška Vas dolazi odatle, što su Hrvati u to vri¬ 
jeme starosjedioce Latine zvali Lahima ili Vlasima. Me- 
đutim je riječ »Vlah« mijenjala kasnije svoje značenje. 
Kada su u četrnaestom i petnaestom stoljeću Turci počeli 
osvajati balkanske zemlje, dolazile su pribjeglice iz osvo¬ 
jenih turskih zemalja u naše hrvatske krajeve. Čini se, 
da su prve pribjeglice iz tih osvojenih zemalja bili baš 
Rumunji ili Vlasi, pa su poslije Hrvati sve pribjeglice 
iz turskih kršćanskih pokrajina nazivali »Vlasima«. 

Svoja su zemljišta imali stari stanovnici Laške Vaši 
malo podalje prema istoku, te bi taj kraj prozvan »Vlaš- 
ćina«, kasnije »Lašćina« po svojim vlasnicima. A tako 
se i danas zove. 

Kada su se Hrvati naselili uz potok Međvešćak, učinili 
su to iz dva razloga. Prvi je bio obranbeni, jer su se sa 
brežuljka mogli lakše braniti protiv neprijatelja, a drugi, 
jer su se na ravnici bojali poplave rijeke Save. Dapače 
su iskopali možda već Rimljani ispred naselja današnje 
Vlaške ulice grabu ili »greb« i iz iskopane zemlje napra¬ 
vili oveći nasip. Hrvati su tada prozvali taj dio današnjeg 
Kaptola i Vlaške ulice imenom »Zagreb«, što znači 
zemljište ili područje iza greba ili grabe, a onaj su drugi 
dio, koji se dizao na desnom brijegu potoka Međvešćaka, 
prozvali po brdu Greč »Grečem«, a zvali su ga u starim 


poveljama »Općina na brdu Gracu«. U kasnije doba 
udomaćilo se ime »G r i č« kako i danas zovu dio Zagreba 
na desnom brežuljku Međvešćaka. 

U jedanaestom stoljeću bio je onaj dio naselja na li¬ 
jevoj obali Međvešćaka veći, napučeniji i ugledniji od 
onoga na desnoj. Zato je ugarski kralj sv. Ladislav pri¬ 
godom provala Madžara u ove krajeve osnovao oko go¬ 
dine 1.093. biskupiju zagrebačku i prvim biskupom po¬ 
stavio nekog Čeha, koji se zvao Duh. I tako je prva, ure¬ 
đena oblast na području današnjega grada Zagreba bila 
biskupska oblast. Biskup zagrebački -je postao ubrzo je¬ 
dan od najuglednijih dostojanstvenika u hrvatskom kra¬ 
ljevstvu. Hrvatsko-ugarski kraljevi osobito su pazili na 
zagrebačkog biskupa i darivali ga velikim posjedima i 
imanjima i učinili ga tako zvanim »zemaljskim gospodi¬ 
nom«. Pod njegovu vlast podpadgla je Laška Vas, Vlaš- 
ćina, Kaptol i Nova Ves. Stanovnici ovih gradskih dije¬ 
lova bili su prema tome podanici ili kmetovi biskupovi. 
Zagrebački biskup imao je i svoga dvorskog suca, koji je 
upravljao Vlaškom Vaši u biskupovo ime. Kralj Andrija 
izdao je godine 1.198. povelju, kojom tadanjem biskupu 
zagrebačkom Dominiku i njegovim svim nasljednicima 
priznaje staro pravo, da njegovim podanicima ne može 
nitko drugi suditi osim samog biskupa ili njegova suca. 
Jedino u slučaju, ako biskup ili njegov sudac ne bi htio 
izreći presude, ima im suditi vojvoda ili ban. 

Umni i plemeniti biskup Stjepan Babonić dopustio je 
žiteljima Vlaške Vesi, da sami sebi biraju suca, koji će 
im suditi i oprostio ih od tlaka ili tjelesne radnje, ali 
su morali i nadalje davati desetinu od godišnjeg priroda 
te o Martinju neznatni porez, tako zvanu »kraljeviću«. 
Stanovnici Lašćine ostali su i nadalje kmetovi. Na čelu 
lašćinskih kmetova bio je »folnog«, koji je među njipm 
podržavao red, a bio je podređen biskupovom španu. Laš- 
ćinski su kmetovi živjeli u zadrugama, kojima je uprav¬ 
ljao gospodar zadruge. Ti kmetovi morali su davati sve 
daće biskupu kao i žitelji iz Laške Vaši, a pored toga 
obavljali su tlaku prema veličini zemlje, koju uživaju, i 
prema broju članova zadruge. Oni nijesu smjeli učiti 
obrte, ni tjerati trgovine, niti otuđiti svoje zemlje. 

Takvo je stanje bilo u građu Zagrebu u doba, kada 
je mongolska sila zaprijetila ne samo kraljevini Hrvat¬ 
skoj, već i cijeloj uljudbi i slobodi zapadne Europe. 

VI. »GRIČKA ROŽICA« 

Osvanulo je prekrasno svibanjsko jutro, puno svje¬ 
žine, mladog zelenila i proljetnog cvijeća. Zrak je nada¬ 
leko mirisao od pomlađene prirode, koja se zaođjela u 
onu divnu ljepotu i raskoš, kakvu može satkati samo 
Božja svemogućnost'. Prve sunčane zrake već su poljubile 
stari drveni krov župne crkve svetoga Marka na brdu 
Građecu, kao i ostale slamom pokrivene kućice gričkih 
žitelja, koji se izvlačili iz svojih skromnih kućica da 
obave prve jutarnje poslove oko svoga doma. Pastiri na 
raskršćima stojali su već spremni i trubili u dugačke 
trublje, koje su sami izradili iz mlade vrbove i jalšove 
kore, dajući time znak brižnim domaćicama da otvore 
stajska vrata i da svoju marvu potjeraju ha pašu. Povrh 
krovova nekih kućica dizao se plavetnikasti dim u svježi 
svibanjski zrak kao znak, da skrbne gričke ženice spre¬ 
maju na domaćim ognjištima zajutrak za svoju družinu, 
koja će onda poći na dnevni posao. Nekoliko starih po- 
grbljenih baka i po koji pobožni majstor upravili su svoje 
korake prema župnoj crkvi svetoga Marka gdje će go¬ 
spodin župnik ili njegov kapelan, koga su zvali i »mladi 
gospodin«, odslužiti svetu misu. A nakon toga sjest će 
na klupčicu ili kakav stari povaljeni panj pred kućom 
ili u dvorištu, i grijući se na blagim zrakama svibanjskog 
sunca pričati djeci i unučadi kakve drevne priče. Neki 
će opet tu i tamo pripaziti na kvočku s malim pilićima 
i pačićima, da ne idu u vrt i ondje ne počine čeprkanjem 
štete na zasijanim lijehama i gredicama. 

Na malenom trgu oko župne crkve svetoga Marka 
kupovale su neke žene kod gričkih mesara izloženo meso, 
koje im je potrebno za objed. Bilo je tu i tamo prigovora 
sa strane revnih domaćica, da meso ne valja, da je gove¬ 
dina mršava a svinjetina suha i da nema dovoljno sla¬ 
nine. Izbiralo se, pregledalo i prigovaralo na veliko, ali 
se ipak roba kupovala i odnosila kućama za hranu. Ugo¬ 


jeni grički mesari bili su već vikli na te kojekakve pri¬ 
govore i nijesu mnogo marili, što im pričaju i zanovije¬ 
taju njihove sugrađanke. Kada bi kojemu ipak dozlogr¬ 
dilo preveliko prigovaranje, znao bi se pojedinac pro- 
derati i viknuti: 

— Susjedo, ako vas je dobra volja kupiti, a vi ku¬ 
pite, a ako ne, naći će se drugih, koji će ovo lijepo meso 
uzeti bez i jedne riječi prigovora. 

A poštovane majstorice malo su kolebale i nećkale 
se, da konačno ipak kupe onu istu robu na kojoj su našle 
čas prije sve moguće nedostatke i prigovore. Samo kola¬ 
čima stare udovice Jage Leginove nije bilo prigovora. 
Pod njezin šator zalazili su i težaci i građani i djeca i 
sladili se njenom robom, koja je bila i izvan međa 
gričkog zemljišta na glasu. Nedjeljom ujutro znali su 
doći po njezine kolače i žitelji iz Nove Vesi, dapače i iz 
Laške Vaši i odnosili ih kući, da razvesele svoje uku¬ 
ćane, a naročito djecu i unučad. Pod njezinim šatorom 
znala je po blagdanima biti velika stiska i jagma, naro¬ 
čito za njezine medenjake, koje nitko nije znao ovako 
lijepo i "dobro ispeći kao ona. Ali kako je god Jaga Le- 
ginova bila odlična i priznata zbog tih svojih kolača, 
toliko je bila opet na zlu glasu radi svoga dugog i opa¬ 
kog jezika. Ona je uvijek prva znala, gdje se što ugodna 
ili neugodna dogodilo. Tko se na Griču, Novoj Vesi ili 
Laškoj Vaši posvađao, tko mirio, komu su tatovi ukrali 
kokoš, svinjče ili što drugo. Ona je dapače znala i to, 
što se pojedinog dana kuha kod gospodina biskupa ili 
prečasne gospode kanonika na Kaptolu. Ona je bita 
žive novine za Gradec i sve ostale dijelove tadanjega 
Zagreba. K njoj su vrlo često zalazili i kojekakvi sum¬ 
njivi tipovi iz zagrebačke okolice i donašali joj razne 
vijesti i novosti, koje je ona dalje turala u svijet, ali u 
pojačanom i pretjeranom obliku. No njezin najmiliji 
suradnik bio je svakako Joža Dudić, to ogavno blebetalo 
zagrebačko, koje bi svojim poganim jezikom i brbljarija¬ 
ma razbjesnilo i samoga crnog đavla, a kamo li ne 
slabog čovjeka. 

Pa tako je i ovoga svibanjskog jutra jezičljiva Jaga 
Leginova pričala nekim majstorieama, što se nedavno 

desilo dolje na Kaptolu pred kućom kanonika pojca 
Stjepana, kada je Žablja glava dobacila mla.dom zlataru 
Ivanu neka bolje pripazi na svoju djevicu. Stara Jaga 
pričala je o tome nekom posebnom nasladom punom 
skrajnje zlobe, činila je to tim radije, jer je već neke 
dvije godine bila u mržnji i zavadi sa klobučarskim maj¬ 
storom Imbrom Gračinom, ocem zlatarove odabranice. 
Stara krezubica nije mogla ni zaboraviti ni pregorjeti, 
đa joj je majstor Imbra nekom zgodom, kada je brđsila 
svoj dugi jezik o poštenje i čast njegove kume Katice, 
opravdano dobacio: 

• Ej, ti stara vještice, bilo bi pametnije da meteš 
pred svojim vratima i da ne diraš u tuđe poštenje!... 
— i pljunuv prezirno pred Jagu Leginovu okrenu joj 
leđa te je nikada više nije pogledao. 

Zato nije nikakvo čudo, da je stara Jaga upotrijebila 
svu v snagu svoga dugog i neobuzdanog jezika, da pred 
gričkim domaćicama razglasi, što je njezin miljenik 
Joža Dudić dobacio mladome zlataru Ivanu, žablja je 
glava uzalud vrlo često stopu u stopu slijedila djevojku 
na brdu Gradecu i u potaji uzdisala za njenim divnim 
i dubokim crnim očima i ružičastim mliječnim obrazima. 
Razumljivo je, da je svaki takav korak Žablje glave bio 
uzaludan. Krjeposna djevojka nije ni okom svrnula na 
tog ogavnog čovjeka, već je skromno stupala svojim 
putem i čedno oborila svoj pogled u zemlju, kao da ništa 
ne vidi i ne čuje. 

Nekom zgodom sastala je na trgu svetog Marka opet 
Žablju glavu, koja joj se drzovito približila i poluglasno 
dobacila: 

■ Oh ružice grička, što si lijepa i prelijepa! — i pri 
tim riječima pucnuo jezikom htijući reći, kako bi je rado 
poljubio. 

A jadna djevojka nije od stida, muke i bola znala, 
kuda da pobjegne i kamo da svrati svoj djevičanski 
pogled. Od prevelikog stida udarila joj krv u glavu i 
n joj se pričinilo, da će na mjestu propasti u zemlju. 
Tolikoj drskosti i od jedne Žablje glave nije se ipak 
nadala. Sva je sreća bila, da je u taj čas prišla k njoj 


njezina krsna kuma Katica, koja je čula onaj bezobrazni 
poklik Dudićev i uzela je u zaštitu rekavši:: 

— Hajde, dijete moje, sa mnom! — dok je Žabljoj 
glavi ogorčeno i prezirno dobacila: — Stidi se nesrećo! 

.— i prihvativši svoje kumče ušla s njome u crkvu k 
svetoj misi. 

A kad je poslije službe Božje dopratila kumče rodi¬ 
teljskoj kući i ocu ispripovjeđila, što se zbilo na trgu, 
plane ovaj punim i opravdanim gnjevom i poviče: 

— Satrt ću mu onu žablju glavu kao zmijskom skotu, 
čim ga prvi put sastanem! 

I Žablja glava kao da je nešto naslućivala, pa ga dulje 
vremena ne vidješe na brdu Gradecu. Bio je i sam uvje¬ 
ren, da kuma Katica. ne će zatajiti pred majstorom 
Imbrom, što je njegovoj kćeri dobacio javno na mjesnom 
trgu. Majstor Imbro bio je čovjek starog kova, pun po¬ 
štenja, zadojen dubokim vjerskim duhom te je iz dna 
duše mrzio svaku nepravdu i lopovštinu. Zaradi njegovog 
poštenja i pravih građanskih vrlina uvelike su ga cijenili 
svi čestiti i vrijedni sugrađani. Njegova je riječ na maj¬ 
storskim sastancima vrijedila kao prva i najbolja. On 
je malo govorio, ali što je rekao, to je prije dobro pro¬ 
mislio držeći se one narodne: »Najprije ispeci a onda 
reci.« Sa svojom životnom drugaricom, nježnom i bogo¬ 
bojaznom Baricom, provodio je.najuzorniji obiteljski život 
na Griču. I dok su se neki bračni parovi znali kada-tađa 
i posvađati i izgrditi, majstor Imbro i njegova Barica 
živjeli su životom, za koji su im mnogi zaviđali. Često 
puta znale su gričke domaćice reći svojim muževima: 

' — Ugledaj se u poštovanog majstora Irtibru Gračinu, 
pa će biti više mira i sloge u našoj kući! 

Nije onda nikakvo čudo, da je u takvom uzornom gra¬ 
đanskom domu i lijepa Ljerka proživljavala vedre, ve¬ 
sele i srećne dane. U svojoj roditeljskoj kući nikada nije 
čula ružne ili sablažnjive riječi. Otac je iskreno poštivao 
njezinu dobru majčicu, a ona je opet kao brižna žena 
i domaćica pazila na svaki mig i želju svoga Imbre i 
rado se podvrgavala njegovim odlukama. 

Majstor Imbro je kao marni i ugledni obrtnik cio dan 
radio u svojoj radionici veselo pjevajući koju lijepu na- 

rodnu ili crkvenu pjesmicu, a njegova je Barica opet 
uzorno vodila kućanstvo. Njezino brižno oko prigledalo 
je čas u kuhinju, čas u staju, čas u kokošinjac, da li 
krave, svinje i brojna živad imaju dosta vode i hrane. 
A u popodnevne sate poslije objeda radila je sa svojom 
Ljerkom u vrtu, koji je uzorno bio obrađen, te je u 
njemu bilo izobilja svakojakog povrća, zelenja, krum¬ 
pira, salate pa i lijepog cvijeća, osobito mirisnih ružica, 
koje je opet brižno njegovala Ljerka. I pred samom 
majstorovom kućom bilo je zasađeno raznobojno cvijeće, 
koje je cvalo od najranijeg proljetnog pa do najkasnijeg 
jesenskog cvijeća. Isto tako su i prozori Imbrine kuće 
bili puni cvjetnih lonaca s odabranim cvijećem, koje je 
toj kući podavalo miloliki i šaroliki izgled. Često se znao 
i sam gospodin župnik zaustaviti pred Imbrinom kućom 
i reći: 

— Majstore Imbro, vaša je kuća pravi cvijetnjak, ali 
vaša Ljerkiea u njemu ponajljepši cvijetak. 

A majstor Imbra bi s poštovanjem skinuo svoju kućnu 
kapicu i sav sretan odvratio župniku: 

— Hvala vam, vele časni, 11 a lijepom priznanju! Neka 
samo dragi Bog da mojoj ženi i Ljerki zdravlje, a domu 
našemu blagoslova, pa će biti sve dobro. 

— I hoće, čestiti majstore! Tko se u Boga pouzdale 
i u njega vjeruje, taj ne će nikada propasti, — završi 
župnik i odšeta dalje. 

Gospodin grički župnik svetoga Marka također je vrlo 
cijenio majstora Imbru te ga je bio odabrao i za crkvenog 
tutora, koju je časnu službu on ponosom vršio. Ta čast 
mu je. još i više podigla ugled među sugrađanima., jer je 
u ono doba mogao čast crkvenog oca ili tutora vršiti 
samo najugledniji građanin, prožet pravim i iskrenim 
kršćanskim duhom. 

Osim kćerke Ljerke nijesu imali više žive djece. Bilo 
ih je nekoć još dvoje, ali je oboje umrlo u ranim godi¬ 
nama. Ostala im samo Ljerkiea, koja je pod brižnom 
paskom napredovala u zdravlju i veselju i evala poput 
ružice. U svojoj šestnaestoj godini tako se divno razvila 
i u dobroti i u ljepoti, da su je smatrali najljepšom dje¬ 
vicom na brdu Gradecu. Grički su momci u potaji uzdisali 

aa lijepom Ljerkom i među sobom je nazivali »grićka 
rožica«. Mnogi bi od njih porumenio, kada ju je slučajno 
sastao na ulici ili na trgu, kada je išla a majkom ili 
s kumom Katicom, k službi Božjoj u crkvu svetoga 
Marka. Mnogomu je od slatkog uzbuđenja zadrhtalo mo- 
mačko srce, kada je prošao mimo nju. I mnogi se za 
njom kradomice osvrnuo i u svojoj mladenačkoj duši 
tiho prošaptao: 

—• Oh, kako bih bio sretan, da postane moja! 

Ali gricka rožica slabo je marila za vesele i pustopašne 
gričke momke. Njezino je srce od nekog vremena potajno 
počelo kucati za lijepog mladog zlatara Ivana, sinovca 
kanonika pojca s Kaptola. Prvi put ga je njezino crno 
duboko oko pobliže upoznalo kod uskršnje mise u stolnoj 
crkvi svete Marije, koju je služio prečasni gospodin biskup 
Stjepan Babonić. Ona je s ocem stojala u lijevoj crkve¬ 
noj lađi i u više navrata opazila, kako je mlađi zlatar 
čeznutljivo i postojano promatra. U tri navrata susreli 
se njihovi mladenački pogledi i ona se svaki put silno 
zarumenila i brže oborila svoj pogled.premda je imala 
spuštene vjeđe, ipak je na sebi osjećala njegov postojani 
snažni i prodorni pogled... Zlatara Ivana poznavala je 
malo već od prije. Vidjela ga je u njegovoj zlatarskoj 
radionici u Mletačkoj ulici, kada je onuda prolazila u 
župnu crkvu ili opet na glavni trg, đa kupi u dućanu ili 
u mesnici potrebite živežne namirnice. Jednom ga je čula, 
i kako ’u svojoj radionici veselo pjeva. I njoj se pričinilo, 
da ima divan glas i da mnogo ljepše pjeva nego li sam 
gospodin kapelan svetoga Marka, koji je bio na glasu 
pjevač i koji je više puta i u samoj biskupskoj crkvi 
pjevao poslanice ili evanđelja. Mladi je zlatar imao tako 
umiljat zvonak glas, da je sva očarana stala i slušala. 
Najednom je mladi zlatar prekinuo svoj pijev i izišao 
pred svoju radionicu. Ona je slutila, da je izišao samo, 
da nju vidi. I nije se prevarila. Kako je zamakla iza kuće 
na trg, bacila je strjelovit pogled i opazila, kako mladi 
majstor zaista gleda za njom. A njoj je bilo neobično 
milo, kada se' uvjerila, da je svratila njegovu pozornost 
na sebe... Od kume Katiee kao i od drugih susjeda čula 
je već u nekoliko navrata, gdje govore lijepo i dobro o 

mladom zlataru. Dapače njihova je susjeda Dora, žepa. 
krojača Mate Borića, rekla, da bi bila najsretnija mati, 
kad bi mladi zlatar pokucao na njezina vrata i zaprosio 
njezinu kćer Evicu za ženu. Sjeća se dobro, kako je Dora 
rekla njezinoj majci: 

—• Znate, draga susjedo, to je momak od oka! Ne samo 
da je lijep i pristao već je i sinovac kanonika Stjepana, 
koji je imućan, pa će on naslijediti i lijepi imetak, jer 
ga starac-kanonik veoma ljubi... Tu će vam, draga Ba¬ 
nče, biti puna šaka brade! — i pri tim riječima pogladi 
susjeda Dora svoj obraz i bradicu. 

Pa kada se Ljerka danas sjetila tih Dorinih riječi, bilo 
joj čisto nevoljko pri srcu. Zašto da baš Dorina Evica 
bude ona, koja bi imala zapasti mladog zlatara? Zar 
nema i drugih ljepših djevojaka od Evice Borićeve, koje 
bi mogle usrećiti lijepog zlatara, što tako krasno 
pjeva ? ... 

I sama se pred sobom zastidila, kada je pomislila na 
to, zašto ne bi ona bila ona odabrana, kojoj bi na 
vrata mogao pokucati zlatar Ivan i reći: 

— Samo ti si, Ljerko, ona, koju bih htio za ženu . . . 

I od nekog doba ona je dnevno češće pomišljala na 

mladog zlatara i gledala ga ne samo na javi nego i u 
snu. Oh, kako su to bili mili i slatki sanci, tako slatki, 
da je gotovo požalila, kada se probudila u gluhoj noći 
i uvjerila se, da je sve bio samo varavi san. A jedne kišne 
noći, kada je vani pljuštala jaka kiša i divlji vjetar 
fićukao oko gričkih kuća, ona je sanjala, da je mladi 
Ivan vodi u crkvu svetoga Marka na vjenčanje. Kako je 
bila sretna i blažena, kada ju je gospodin župnik zapitao, 
da li ljubi mladog zlatara. A ona je stidno pogledala 
starca župnika i tihano odgovorila: »O, i te kako ga 
ljubim!« . .. Ali u taj čas se probudila, prekrižila i iz¬ 
radila kratku molitvicu za njegovu sreću i zdravlje. Nije 
bila svijesna, da li je dobro učinila i da li se to pristoji 
jednoj kreposnoj djevojci. I pitala se: 

— A da li i on mene zaista ljubi ? ... 

Kolika je tek bila njezina sreća, kada je zlatar Ivan 
jednog predvečerja stao pred njezinom kućom i upustio 
.se u razgovor s njezinim ocem! Ona se sakrila iza pro- 

aornog zastora i iza cvijetnih lonaca te plaho i čeznut¬ 
ljivo slušala očev i njegov razgovor. 

Jasno je čula njegove pohvalne riječi: 

— Dragi majstore Imbro, kako je divno kod vas: 
Nigdje na Griču nije tako lijepo kao ovdje. Vaš cvijet- 
njak je prava pjesma. Mora da je blagoslovena i srećna 
ruka, koja uzgaja ovako divno cvijeće. Da vam pravo 
rečem, i ja imam rado cvijeće, ali nemam dokonog vre¬ 
mena, da ga uzgajam. Imam toliko posla u svojoj radio¬ 
nici, da ne dospijevam još i na to. Znate, majstore, samac 
sam... 

— E, majstore Ivane, a vi se ogledajte za djevojkom, 
— odvrati klobučar Imbro. — Bogu hvala, na našem 
Griču ima dosta i dobrih i.lijepih djevica, koje bi se 
smatrale srećnima, da ih vi zaprosite... Znate, dragi 
Ivane, ako se kanite kada ženiti, a vi se oženite, dok ste 
još mlad. Tako sam i ja učinio, pa se do danas nisam 
pokajao. 

— Vjerujem, vjerujem, majstore Imbro... — nado- 
veže mladi zlatar. — Reći ću vam iskreno, a ne želim 
nikoga uvrijediti. Djevojaka ima dosta i kod nas ovdje 
gore kao i dolje u Laškoj Vaši, ali moje oko nije još 
pravo zapelo ni za jednu... Tek možda za jednu 
skromnu i krasnu djevicu, ali ne usuđujem se pokucati 
na njezina vrata... Bojim se, što bi rekao njezin otac, 
koji je dobar i plemenit, ali vrlo strog. 

Čuvši Ljerka te zlatareve izjave neobično je zadrhtala 
i slatko se uzrujala. Neki unutarnji glas pitao ju: 

— Ljerko, nisi li ipak ti ta, za koju je zapelo nje¬ 
govo oko? ... 

Međutim je čula, kako njezin otac govori: 

— Majstore Ivane, dođite malo u moj dom, pa ćemo 

se uz čašicu starog vinca porazgovoriti o svemu i sva¬ 
čemu. Vi ćete jamačno znati važnijih novosti od mene, 
jer ste često dolje na Kaptolu kod prečasnog gospodina 
strica, koji dolazi i s gospodinom biskupom i s ostalom 
državnom gospodom, pa čuje štošta toga... s 

Mladom zlataru bilo je neobično milo, da ga je majstor 
Imbro uzvao u svoj dom. Sada će biti najljepša zgoda, 
da vidi n j u, Ljerku, za kojom je već dulje vremena uz- 

disao. Ovo je čas, gdje će se s njome pobliže upoznati 
i sasvim izbliza je gledati, pa čak i razgovarati s njom. 
Sam dragi Bog ga je danas nanio ovim putem, I zato 
nekud razdragano odvrati klobučaru: 

•*— Velika vam hvala, čestiti majstore Imbro, za vaš 
ljubežni poziv! Za mene je to osobita čast i sreća, da 
mogu stupiti u dom ovako uglednog majstora, kao što 
ste vi, — i pođe zajedno s njim prema kućnim vratima. 

Kada je Ljerka čula očev poziv i vidjela, da onaj, na 
koga je toliko mislila, ulazi u njezinu roditeljsku kuću, 
sva se nekud zbunila, a krv joj snažno buknula u krasno 
lišće. Brzo se odmakla od prozora, da je zlatar i otac 
ne zateknu ovdje. 

Uto je već mladi majstor pokucao na vratima i otvo¬ 
rivši ih prvu je ugledao zbunjenu djevicu, koja se još 
jače zarumenila, kada je u svojoj neposrednoj blizini 
ugledala lijepog zlatara, koji joj je zvonkim glasom 
nazvao: 

. — Hvaljen Isus i Marija, čestita djevice! 

Na što mu je ona stidno odvratila: 

-— Uvijeke bili hvaljeni! ... — i zastala kao ukopana, 
ne znajući u neprilici, što da počne. Ali ju je iz prve 
zabune izbavio otac pokazavši rukom na mladog zlatara: 

— Ljerkice, ovo je moj majstorski drug zlatar Ivan 
Plavdić iz Mletačke ulice. Uzvao sam ga u naš dom, da 
Se malo porazgovorimo . .. Skoči u kuhinju i zovni majku, 
da dođe ovamo. A ti uzmi onaj veći zemljani vrč i natoči 
ono staro vince iz desnog omanjeg lagvića. Znaš, onog 
Okićana! ... 

— Znam, znam, tatice! — odvrati djevojka i poput 
srne pohita iz sobe, da izvrši očevu odredbu. 

Za čas uđoše i mati i kći u sobu. Majstor Imbro pri¬ 
kaže svoga gosta ženi Barici, koja uz prijazni smiješak 
primijeti: 

— Poznam ja čestitog majstora Ivana već odprije. 
Milo mi je, dragi majstore, da ste jednom posjetili i naš 
dom. Sjednite ovdje na ovu klupu, koja je prekrivena 
krznom, bit će Vam ovdje ljepše i ugodnije. 


— Hvala vam, gospo majstorice, na vašoj Ijubeznoj 
pažnji! — zahvali zlatar Ivan. — Ne znam, čime sam 
zavrijedio toliku čast i pažnju .., 

No domaćica Barica odvrati: 

— Dobri i vrijedni ljudi uvijek su dobro došli u naš 
skromni dom ... 

Uto je već hitra Ljerka pokrila teški hrastov stol bi¬ 
jelim čistim stolnjakom iz domaćeg platna, koje je ona 
sama lanjske godine otkala, i na nj stavila zemljani vrč 
pun starog okićkog vina. Osim toga stavila je posebno 
pred oca i gosta dva mala vrčića. 

Mladi je zlatar kradomice pogledao na krasnu klobu- 
čarevu kćer i pratio svaku njezinu hitru kretnju. Upravo 
nije mogao skinuti očiju s ljepote djevojke, koja je ta¬ 
kođer u svojoj duši osjećala neko posebno blaženstvo i 
sreću s tog zlatarevog pohoda u njezinoj roditeljskoj 
kući. Neprestano je ulazila i izlazila iz sobe i u nekoj 
slatkoj zbunjenosti tražila posla i nešto šaputala majci, 
koja je kimanjem glave samo odobravala. Pa kada je 
za čas unijela s majkom na kositrenom velikom pladnju 
pečenog svinjskog mesa i dobrog pšeničnog kruha pa to 
stavila na stol, mladi je zlatar bio ugodno iznenađen. 
Po svim kretnjama i držanju majke, a još više lijepe kćeri, 
vidio je, da im je mio gost i da mu obje iskazuju upravo 
posebno susretanje i poštovanje. Budnom oku mladog 
zlatara nije umaklo, kako ga i majstorica Barica pomno 
promatra i od časa na čas milo mu se smješka. U nje¬ 
zinim još uvijek lijepim očima razabirao je posebno za¬ 
dovoljstvo i prijaznost. Pa kada je majstor Imbro ustao, 
da ga kao milog gosta onako iskreno i drugarski na¬ 
zdravi, osjećao se već mladi zlatar u toj gostoljubivoj 
kući kao stari i davni znanac. Oči oca, matere i kćeri 
bile su s posebnim sjajem uprte u njega, kada je upravo 
kićenim riječima zahvaljivao majstoru Imbri na srdačnoj 
nazdravici. A zlatar Ivan znao je ne samo marljivo raditi 
i kuckati čekićem u svojoj radionici, ne samo lijepo pje¬ 
vati, već i lijepo govoriti. Riječ mu je tekla zanosno i 
mudro. A nije ni čudo, kada je bio naobražen te je znao 
čitati i pisati, čemu ga je sve naučio stric kanonik. 



I već je bio odzvonio pozdrav Gospin na zvoniku sve¬ 
toga Marka, a mladi je zlatar u ugodnom razgovoru još 
uvijek sjedio u klobučarevu domu i uživao u njihovoj 
obiteljskoj sreći, a napose u »gričkoj rožici« Imbrinoj 
kćeri Ljerki, koja je te večeri upravo sjajila od sreće i 
dragosti. Pa kada je na oproštaju pružila lijepu bijelu 
ručicu mladome zlataru, osjetila je, kao da je iz njegove 
ruke u njezino srce prošla neka topla struja, te je neho¬ 
tice zadrhtala. Bilo joj u taj čas tako milo i voljko, da 
bi ga uza svu svoju djevičansku skromnost bila najradije 
zagrlila. Ali se u tren oka stresla na takvu griješnu po¬ 
misao i uzdahnula: 

— Bože dobri, oprosti mi tu griješnu pomisao! — i 
pri tom se u duhu prekrstila, da odvrati od sebe tu 
napast. 

Lijegajući na noćni počinak primijeti domaćica Barica: 

—- Ne znam, što je večeras bilo našoj Ljerki. U času, 
kada je ulazio zlatar Ivan u našu kuću, razbila je naj¬ 
veći cvijetni lonac, a spremajući u kuhinji sa mnom ve¬ 
čeru razlupala je zemljani tanjur. Tako rastresenu ni- 
jesam ju još vidjela. Ne znam, što ima to značiti? — 
smiješila se zadovoljno Barica. 

— Hehe, moja stara! — razdragano će majstor Imbro. 
— Ti još pitaš, što to znači? Evo što! Zagledala se u 
lijepog zlatara pa izgubila pamet... 

— A tek on! — nadoveže Barica. — Gledao je u našu 
Ljerku kao želva u svoje jaje. Svaki njezin kret gutao 
je očima, kao da će je živu pojesti. E, moj Imbra, tu 
bi se moglo još koješta izleći.. ., — smješkala se Barica. 

—- Reci mi, Barice, da dođe do onoga, što ti misliš, 
da li bi ti bilo krivo? 

— Duše mi, ne bi! — odvrati domaćica. — Ovo dvoje 
je kao stvoreno jedno za drugo. Pristao, lijep momak ... 

— A djevojka još ljepša! Slika i prilika moja! •— 
dopadno će Imbra i blaženo se nasmiješi na ovu svoju 
primjedbu. 

— Idi, idi, samo ne buncaj štogod! — ukori ga Barica 
razdragana. — A zar nijesam i ja u njezinim godinama 
bila takva? 


— Jesi, jesi, srce moje, — izvinjavao se klobučar. —• 
Da nisi bila dobra i lijepa, ne bi nikada pokucao na 
tvoja vrata. 

' Hajde, stari, dosta je večeras tih tvojih govoran¬ 
cija! Čini mi se, da si malo previše zagledao u dno 
vinskog vrča, pa si se raznježio kao malo dijete, kada se 
najelo slatkih kolača... 

Uto je pred njihovom kućom zatrubio noćobdija u 
svoj rog i pjevajući opominjao stanovnike: 

• Ljudi Gričani, duboka je noć. Pregledajte .vaša 
ognjišta, da ne bude nesreće od vatre, i neka vam je 
svima laka noć! ... 

Laka bila noć i tebi, moj noćni ptiću! — govorio je 
zadovoljno majstor Imbro i legao na počinak ... 

* 

Još nije bilo jutarnje sunce pravo poljubilo vrhunce 
gore Medvednice, a već je stara krezuba Jaga Leginova 
povjerljivo pričala svojim ranim mušterijama: 

— Kumo, jeste li čuli zanimivu novost? Zlatar Ivan 
bio sinoć na večeri kod onog mudrijaša klobučara Imbre. 
Hugo je u noć trajala ta večera. Sam naš noćobdija morao 
ih je opomenuti, da svrše svoju pijaču ... 

— Velite, bako Jago, da je zlatar Ivo Plavdić bio kod 
Imbre na večeri? što ima to značiti? Dosele nije ga ni¬ 
kada bilo ondje, — govorila je stara pekarica Roza. 

I vi, draga Rezo, ne shvaćate, što znači zlatarev 
posjet u Imbrinoj kući? — žestila se Jaga Leginova. 

-— Duše mi ne shvaćam ... 

— Bog vam pamet prosvijetlio! Vidi se, da vas već 
ostavlja pamćenje, — opet će Jaga. — Išao je u oglede. 
Sviđa mu se ona klobueareva lutka. Šta ćete, draga su¬ 
sjedo! Našla slika priliku, pa će biti doskora i svatova. 
Ni sam gospodin Bog, budi mu hvala i dika, ne će biti 
ravan onom gričkom puranu Imbri, ako mu ona napirli- 
tana gospojica pođe za kanonikovog sinovca. Bogat ka¬ 
nonik, bogat Ivan, pa će biti blaga, da ga ne će moći ni 
na kolima za sijeno odvesti. A tek ona sitna mačka Ba- 
Hca, ta će istom dizati nos do plavoga neba. Vjerujte 


mi, kumo Rezo, ni sama gospa banica ne će joj biti 
ravna!... 

I premda je Jaga Leginova tu novost povjerljivo ispri¬ 
čala svojim mušterijama, ipak je za nepuni sat već cijelo 
naselje na brdu Gradecu znalo, da je mladi i lijepi zlatar 
posjetio dom klobučara Imbre i ondje dapače već obavio 
i zaruke i da će za tri tjedna biti i vjenčanje, koje će 
obaviti sam prečasni kanonik pojae, Ivin stric... 

Takve vijesti teško su za-brinule i uzrujale mnogu 
brižnu majku na Griču, koja je očekivala, da će zlatar 
Ivan sigurno pokucati na njihova vrata i zaprositi nje¬ 
zinu kćer. A kada tamo, on ode klobučaru Imbri, da 
prosi njegovu Ljerku ... I najbližu susjedu Doru Bobi- 
ćevu iznenadila je ta novost. Kuda odoše sada njezine 
osnove za kćer Evicu? 

— Bolje je biti bez pameti nego bez sreće! — jadala 
se ona toga dana svome mužu i bratu. — Naša je Evica 
i bolja i ljepša, pa ništa! Onaj gizdelin tražio je lutku 
i gospojicu. Bilo mu na čast! Vidjet ćemo doskora, kakva, 
će to biti sreća. Vjerujte mi, još ćemo mi koješta do¬ 
živjeti ... 

Tako i slično prepričavale su ogorčene gričke matere 
među sobom i rešetale svojim oštrim jezicima nedužnu 
gričku rožicu, da i njoj i njezinim čestitim roditeljima 
napakoste i ogorče životne dane. Takav je eto svijet 1 ... 

VII. MLADI ZLATAR I GRIČKA ROŽICA 

Tek u zoru zaspala je Ljerka tvrdim snom, izmučena 
od raznih misli i djevojačkog sanjarenja. Iznenadni do¬ 
lazak mladog zlatara u roditeljsku kuću tako ju je izne¬ 
nadio i zatekao, da se u prvi mah nije mogla nikako 
snaći. Donedavna još pobliže nepoznati najednom su 
jedno drugom pružili ruke i pogledali sebi izbliza u oci. 
Njegov predivni pogled duboko joj se zasjekao u dušu 
i njezino čisto djevojačko srce zadrhtalo je jače nego 
ikada dosele. 

Nikako joj san nije htio doći na oči. Pa i onda, kada 
je na čas zatvorila vjeđe, njegov je lijepi lik neprestano 
iskrsavao pred njome. Gledala ga je, kako je istrčao iz 


svoje radionice i prestao pjevati, kada ju je opazio, da je 
prošla mimo njegove kućice. A. tek onaj njihov susretaj 
na uskršnjoj misi u stolnoj crkvi, gdje su se u više na¬ 
vrata susreli njihovi pogledi. Ona je već davno željela, 
da bi on jedanput došao u njezin dom, da ga iz najbližega 
vidi i bolje upozna. Bila je duboko uvjerena, da i on isto 
tako često misli na nju kao i ona na njega. Dapače bila 
je tvrdo uvjerena, da je on ljubi. Da nije toga, zar bi 
on istrčavao iz svoje radionice, napuštao svoj posao i 
čeznutljivo gledao za njom? A od nekog doba on ju je 
često slijedio i na trgu i u crkvi. Bila je uvjerena, da on 
upravo traži svaku prigodu, da može doći u njezinu bli¬ 
zinu. Osjećala je živo, kako je promatra i probada svojim 
zaljubljenim očima. I kada je od drugih žena i susjeda 
čula, kako mladog zlatara hvale, njezino je srce bilo puno 
sreće i slatkog zadovoljstva. Takav lijepi i dobri momak 
ljubi samo nju i presretan je, ako ona baci na njega 
samo jedan mili pogled. Osjećala je često i nesvijesno, 
da između njih postoji neka čudna veza duše. I eto zaista 
nije se prevarila u svojim slutnjama. Ivan je bio sretan, 
što ga je njezin dobri otac pozvao u kuću i upoznao ga 
sa svojom Baricom i s njome. Premda nije mnogo svra¬ 
ćala svojih pogleda na njega, jer se ne bi to ni doli¬ 
kovalo jednoj skromnoj i čestitoj građanskoj djevojci, 
ipak je dobro opazila, da je njegov pogled počivao samo 
na njoj. I kako se samo milo osmjehnuo, kada mu je 
po očevoj zapovijedi napunila vrčić s vinom. Čitala je iz 
njegovih dobrih očiju, da mu je to milo, da mu je baš 
ona ulila vino, koje će mu i te kako ići u slast. Njegov 
zahvalni i sretni pogled sve joj je odao. Zaista ona je 
bila ona, koju on ljubi.. . Sada je nije više mučila lju¬ 
bomora na njezinu drugaricu i susjedu Borićevu Evicu. 
Ja sam ipak ljepša od nje!« šaptala je potiho pod svojim 
toplim pokrivačem. »Bože, hvala ti, što je sinoć došao 
u naš dom!« opet će Ljerka u svojim mislima. Pa kada 
je još iz roditeljske sobe čula, kako razgovaraju otac i 
majka o njoj i mladom zlataru, držala je, da je to vr¬ 
hunac njezine sreće. 

U takyim blaženim i sretnim mislima konačno je Ljerka 
tek u zoru usnula. Kada je brižna majčica u jutro poti- 


hano ušla u njezinu djevojačku sobicu, našla ju je u 
slatkom snu i opazila, kako se njeno zlato od časa đe 
časa milo smješka... Odmah je naslutila, od čega je taj 
mili smiješak. Jamačno je njezina Ljerčica, kako ju je 
od milja nazivala, snivala u taj čas o onome, koji ju je 
sinoć tako milo pratio i gledao ... 

Nije htjela buditi dragog djeteta, pa se odšuljala 
opet potiho iz sobe govoreći u sebi onom divnom majčin¬ 
skom ljubavlju i srećom: 

— Spavaj samo, zlato moje, i snivaj slatki tvoj san!... 

A kada se Ljerka kasnije probudila oda sna i otvorila 

prozorčić svoje sobice, da u nju uđu jutarnji traci ljet¬ 
nog sunca, čula je, kako susjeda Dora Borićeva dovikuje 
preko plota njezinoj majci: 

— Dobro jutro, susjedo Barice! ... 

— Bilo i vama dobro! — uzvrati njena majka... 

— E, meni nije tako lijepo i dobro osvanulo kao 
vama, susjedo! — značajno će Borićka. 

— Ne razumijem vas, što mislite time reći? 

— E, draga Barice, nemojte se činiti tako nevještom! 
Već cijeli naš Grič znade, da je vaša Ljerka sinoć ispro- 
šena. Nemojte ništa tajiti... — smješkala se nekud 
zavidno Dora Borićeva. 

— Moja Ljerka isprošena? — začudi se Barica. —- 
Ako Boga znate, tko vas je to nasamario, draga D'oro? 
Kakvi prosci! 

— A pošto je bio kanonikov sinovac sinoć kod vas? 
Ta vidjele smo ga i ja i moja Evica, a hvala Bogu, i 
druge susjede... 

Uto se iz radionice javi sam majstor Imbro i poviče: 

— Slušajte, draga susjedo! Tkogod vam je to rekao, 
taj vas je dobro nasanjkao. Istina je, da je bio sinoć 
kod nas zlatar Ivan, ali je došao u našu kuću, jer sam 
ga pozvao na čašicu okićanca. Ne znam, što je tome 
takova? Mladi i vrijedni majstor posjetio je mene, sta¬ 
rijeg majstora, pa smo se porazgovorili o svemu i sva¬ 
čemu, kako već biva među nama majstorima... Ali, su¬ 
sjedo Doro, ja naslućujem, odakle već rano u jutro takvi 
glasovi i vijesti po cijelom našem naselju. Ne bih ogri¬ 
ješio svoje duše, ako ustvrdim, da to sve opet ide iz ku- 

hmje one stare krezube vještice Jage Leginove. Kao da 
je sam crni đavo u njezinoj rutavoj duši, koji je potiče, 
•da po cijelom Gradeeu i Vlaškoj Vaši zabada i njuška 
onim svojim šiljastim nosom. Napose gdjegod i kadgod 
može najsrećnija je, ako se očeše o mene i moj dom. Ali 
vjerujte mi, susjedo, i meni je Već dosta, pa će se naći 
i za njezin gubac lokot! To joj slobodno recite, da joj 
poručuje majstor Imbra, koji še za nikoga ne brine, i 
koji nikada u nikoga ne dira! Uostalom da je moja 
Ljerka isprošena, što se to koga tiče? Da li se ja bri¬ 
nem za gričke djevice, za koga će se udati? Dao Bog, 
da se sve poudadu u jedan dan i da budu sve sretne I 
zadovoljne! A mene neka zlobni i pogani bablji jezici 
puste u miru! U mojoj će kući onako biti, kako ja i moja 
Barica odlučimo. I za naše domaće stvari ne ćemo nikoga 
pitati za dozvolu. To, susjedo, dobro zapamtite i sada 
Bog s vama! Hajdemo radije svi za svojim poslovima i 
ne brinimo se za druge. Najbolje i najljepše je, da sva¬ 
tko mete pred svojim vratima! 

Te odlučne izjave majstora Imbre nijesu zadovoljile 
krojačeve žene, i ona se pokunjena povukla u svoju kuću, 
da spremi zajutrak za svoje ukućane. Od toga dana 
ohladnilo je susjedstvo između klobučareve i krojačeve 
kuće. Tu i tamo bi se samo na prolazu hladno pozdra¬ 
vljali. Osobito se krojačeva žena Dora našla uvrijeđenom 
te pred svojim mužem i kćerima govorila: 

Ne ću se svađati s tim klobučarskim naduvencima! 
Daleko im kuća od nas! ... 

Ali jednog nedjeljnog popodneva, kada su se mnogi 
Gričani i njihove bračne družice odmarale u hladovini 
voćnjaka ili pod starim krošnjatim orahom, prođe Gri- 
čem glas, da je prečasni kanonik pojac Stjepan došao na 
Grič i zajedno se sa svojim sinovcem zlatarom Ivanom 
ravno zaputio u kuću majstora Imbre Gračine. To ima 
nešto značiti. I odmah su radoznale Gričanke zaključile, 
da je prečasni kanonik jamačno došao zato u klobučarevu 
kuću, da njegovu kćer isprosi za svoga sinovca. 

Kad ih je Borićeva Dora ugledala, kako ulaze u Imbri- 
nu kuću, odmah je hitro otrčala preko puta i sabrala 
nekoliko susjeda na vijeće govoreći: 

— Jeste li ih vidjele? Došli su u prosce majstoru 
Imbri. Kada sam ga nekog jutra pitala, mogu li mu če¬ 
stitati na zarukama, on je počeo poput župnika dijeliti 
razne pouke nazivajući staru sirotu Jagu Leginovu, da 
je krezuba vještica i da će on naći i za njezin gubac 
lokot... Da ste ga samo čule, kako se ražestio i. užvikao 
kao kokot nad svojim kokoškama. A ja sam ipak imala 
pravo, kad sam ustvrdila, da će njegova »gospojica« 
poći za kanonikovog 1 sinovca. I mjesto da mi zahvali, što 
sam ja kao susjeda prva čestitala, on se toliko na mene 
sirotu okosio, da se odonda ni ne gledamo. A tolike smo 
godine proveli u miru i slozi kao pravi dobri susjedi. 
Neka, ja mu ne ću više dosađivati. Neka udaje onu svoju 
lutku, kako ga je volja! 

— Imate podpuno pravo, draga Dorice, — 7 povlađivale 
susjede i dalje nastavile raščinjati klobučarevu obitelj i 
mladog zlatara. 

A dotle je starac kanonik u ugodnoj hladovini klobu- 
čareve sobe govorio njemu i Barici: 

— Dragi majstore i vi čestita majstorice! Dolazim k 
vama u vaš Vrijedni i kršćanski dom po želji moga sinov¬ 
ca Ivana, da se s vama porazgovorim o jednoj važnoj 
stvari, pa vas, molim, da mi na moja pitanja iskreno i 
odlučno odgovorite. Onako, iskreno, kako vi to, majstore 
Imbro, uvijek običajete ... Ja vas već lijepi broj godina 
poznajem i znadem, da ste najugledniji i najvrjedhiji 
majstor ovdje na Griču. Znadem i to, da je vaš dom 
onaj, u kome vlada gospodin Bog i u kojemu se pošti- 
vaju njegovi zakoni i svete zapovijedi. Pa mi je neiz¬ 
mjerno milo, da je i ovaj moj sinovac našao u vama sta¬ 
rijeg druga i prijatelja, koji će ga u svakoj zgodi po 
savjesti i dubokom iskustvu svjetovati i putiti u njego¬ 
vom majstorskom radu i životu ... —7 pri tim riječima 
odahne starac kanonik i otare velikim rupcem s glave 
kapljice znoja, koje su probijale uslijed ljetne zapare 
i vrućine. I odmorivši se časak nastavi gdje je zastao: 

— Da, rekao sam, da je moj Ivo našao u vama kao 
starijeg majstora savjetnika u njegovom majstorskom 
radu i životu... Ali mogu vam reći, da on nije s time 
posve zadovoljan. Op hoće i želi, da mu vi, majstore Imbra, 


kao i vaša vrijedna žena budete i nešto više. On moli, 
da mu budete drugi roditelji, kad je već svoje prave 
roditelje davno izgubio i ostao bez očinske skrbi i maj¬ 
činske ljubavi. Je li tako, Ivo? 

■— Jest, striče, Bog i duša, tako je! — potvrdi uvjer¬ 
ljivo zlatar i pogleda majstora Imbru. 

A kanonik je dalje proslijedio: 

— Vi već naslućujete oboje, što želim reći. Moj sino¬ 
vac preko mene prosi ruku vašeg krasnog cvijetka, vaše 
drage Ljerke. Ona mu se već odavna sviđa i on je želi 
.za svoju ženu. Ja ga ne ću ovdje pred vama hvaliti, tko 
je i kakav je. Neka se sam hvali svojim životom i re¬ 
dom. Mogu samo to reći, da je do ovog časa bio čestit 
i dobar, pa se nadam, da će takav i ostati ubuduće. Da 
nije vrijedan, moja bi mu kuća bila zauvijek zatvorena. 
A ovako on je moj dragi sinovac, s kojim se iskreno 
ponosim. Mogu mirne duše reći, da sam bio srećne ruke, 
kada sam ga ovako lijepo uzgojio. I sam prečasni gospo¬ 
din biskup nedavno mi je rekao, da mu se Ivo sviđa, jer 
je ponosan, čestit i pobožan. A hvala iz biskupovih ustiju 
i te koliko vrijedi. Čestiti majstore, ja sam svoju duž¬ 
nost izvršio, a sada je na njemu red, da i on koju reče. 
Govoriti znade, pa neka nastavi ono glavno ... — na¬ 
smiješi se starac kanonik i ponovno stade otirati znojno 
čelo i lice. 

— Da, čestiti majstore i draga gospo majstorice, — 
nastavi mladi zlatar. — Moj dobri stric rekao je uglav¬ 
nom sve moje želje, pa ja nemam više mnogo šta reći. 
Ja samo molim, da mi dadete vašu Ljerku za ženicu. 
Samo s njome 'mogu biti sretan u svome životu. Nju 
jedino iskreno ljubim i sam gospodin Bog vidi u moju 
dušu, da govorim svetu istinu, ft ragi majstore, usrećite 
me! 

A majstor Imbra malo se počeše iza zatiljka te mirno 
i odmjereno reče: 

— Prečasni gospodine i dragi mladi majstore! Vaše 
su riječi bile umne i potekle su iz iskrenog srca. Ali ja. 
ipak, premda sam i otac, nemam u svemu tome zaključnu 
riječ. Sve zavisi o mojoj dragoj Ljerki, i ako je ona s 
rime sporazumna, onda će biti sve u redu ... 

— O, ja sam duboko uvjeren, da se ona ne će proti¬ 
viti! — uleti mladi zlatar u riječ klobučaru. 

— E, ne znam, dragi Ivo, — nasmiješi se Imbra. — 
Ne znate vi, kakve su ženske. Danas je za ovo, a sutra 
će možda već nešto drugo reći... 

— O ne će, ne će, dragi majstore! — opet će uvjerljivo 
mladi zlatar. — Vaša Ljerka nije takva kao one druge.... 

— E, dobro, pa ćemo časak pričekati s našim odgo¬ 
vorom, dok se ona ne .vrati s večernjice, kamo je otišla 
s kumom Katicom. 

I tek što je klobučar dovršio svoje riječi, začuje se u 
dvorištu veseli glas djevojke, koja je dozivala: 

— Mamice, mamice! Mi smo došle i nosimo ti dio 
svetog blagoslova! 

S tim riječima upade veselo i hitro u sobu. No odmah 
se suspregnu, kada ugleda za stolom zlatara i strica mu 
kanonika. Onako užarena od ljetnog sunca bila je još 
ljepša nego obično, a pogotovu u lijepim blagdanskim 
haljinama. Divne crne oči žarile se poput žeravice, a 
debele dvije pletenice padale joj niz leđa i podavale joj 
osobitu dražest... 

Ugledavši starca kanonika pristupi k njemu i s pošto¬ 
vanjem mu poljubi svećeničku desnicu, a mladog je zla¬ 
tara naklonom glave srdačno pozdravila, te se nakon 
toga htjela udaljiti iz sobe. Ali je otac zaustavi rekavši 
joj: 

— Ljerko, ostani časak ovdje! Trebamo te. 

Djevojka popostane, da skromno počeka daljnje očevć 

odredbe, gledajući Ijubopitno po prisutnima. 

—• Dijete, — opet će otac — prečasni je gospodin 
kanonik kao stric našega mladog majstora Ivana došao 
k nama, da te isprosi za Ivana... 

Čuvši Ljerka te davno već očekivane riječi bila je izne¬ 
nađena. Mladi zlatar brzo je evo došao nakon svoga 
prvog posjeta u njihov dom, da je isprosi. Ono, što je 
ona samo u svom djevojačkom srcu čuvala kao dragu i 
svetu tajnu, to bi se evo sada imalo riješiti. Ona bi imala 
zaista postati Ivanova zaručnica i kasnije njegova draga 
i vjerna ženica. Kolika sreća za nju, da će moći poći za 

onoga, koga ona već dulje vremena potajno ljubi! Toj 
sreći nije se tako brzo nadala, premda je ovaj čas željno 
iščekivala. Pa kada ju je otac ponovno zapitao: 

— Ljerko, hoćeš li poći za majstora Ivana? — ona je 
u uzbuđenosti i neprilici pokrila vezenim rupčićem svoje 
lice i jedva čujno odgovorila: 

— Ako je vaša volja, hoću! ... — i zarumeni se još 
jače. A starac kanonik ustane sa stolca, primi sinovca 
za desnicu i privede ga k djevojci, koju također prihvati 
za nježnu ručicu i položi ju u sinovčevu. I načinivši povrh 
njihovih glava znak svetoga križa reče ganuto: 

— Bog vas blagoslovio i bili zauvijek svoji i srećni! 
•— i pri tim riječima ukažu se u njegovim dobrim sta¬ 
račkim očima dvije vrele suzice. 

Stari plemeniti svećenik bio je u taj čas možda srećniji 
i od samih mladih. Uživao je u njihovoj čistoj i velikoj 
ljubavi gledajući blagost i sreću, koja je izbijala iz nji¬ 
hovih očiju, punih čežnje, sreće i zadovoljstva. A tada 
okrenuvši se majstoru Imbri i njegovoj ženi reče tro¬ 
nuto: 

— Majstore i majstorice, evo vam odsele sina! Prigrlite 
ga k sebi s onom istom ljubavi, kojom ga je obdarila i 
usrećila vaša lijepa i dobra kći! Bog i vas blagoslovio 
zajedno s njima! ... 

I u taj čas nasta sveopća radost u klobučarevu domu. 
Mladi zlatar pristupi budućem tastu i punici i oboje po¬ 
ljubi u desnicu primivši i od njih roditeljski blagoslov 
i prvi očinski i materinski poljubac. 

— Djeco, a sada i vi dajte jedno drugom prvi poljubac 
kao pečat vaše trajne i vječne ljubavi, — opet će kano¬ 
nik i srdačno se nasmija, kada je vidio, kako Ljerka 
sramežljivo pruža svoj obraz na poljubac, koji je njegov 
sinovac tako željno i snažno utisnuo na rumene obraziće 
gričke rožice .... 

Međutim je kuma Katica s Baricom pohitala u podrum, 
da donesu žarke okićke kapljice, kojom će po starom 
hrvatskom i majstorskom običaju prve vrčeve iskapiti 
U čast i sreću svoje djece, koja su se još uvijek čvrsto 

držala za ruke i bez ijedne riječi milo se gledala, kao da 
se pitaju: 

— Jesi li sretna? ' 

— Jesi li sretan ? ... , . : 


Kada je naredne nedjelje gospodin župnik s propovje¬ 
daonice svečano proglasio, da zlatarski majstor Ivan 
Plavdić, sinovac gospodina kanonika pojca, uzima za 
zakonitu družicu života milovidnu Ljerku Gračinovu, 
kćerku majstora Imbre, crkvenog tutora, bila je u klo- 
bučarevoj kući još veća radost. Te nedjelje održan je i 
svečani objed, pod kojim je mladi zlatar svojoj zaručnici 
predao prekrasni prsten iz suhog zlata. Osim toga poklo¬ 
nio joj je i divan umjetnički pojas, urešen biserima i 
dragim kamenjem, kojim će se uresiti onog velikog dana, 
kada sa svojim ođabranikom pođe pred Božji' žrtvenik, 
da. mu prisegne vjernost do groba. 

Te zaruke odjeknule su ugodno po mnogim gričkim 
kućama, jer su svi čestiti građani priznavali, da je zlatar 
vrijedan Ljerke i ona njega. Dakako đa je bilo u pojedi¬ 
nim kućama i zavisti, osobito u onima, gdje su bile od¬ 
rasle kćeri spremne za udaju. Njihove blagoglagoljive 
mamice tražile su dlaku u jajetu i sve moguće prigo¬ 
vore i mane bilo mladome zlataru bilo njegovoj ođabra- 
niei. Nekoliko dana pričalo se i raščinjalo o njima ovo 
i ono, ali su naposljetku zlobni jezici i zamuknuli. 

Samo troje čeljadi nije moglo nikako zamuknuti. Bila 
je to stara piljarica Jaga Leginova i njezini vjerni su¬ 
radnici Žablja glava i Janko Blatar. Njih troje sastalo se 
jedne večeri kod Jage na dugo vijećanje. Stara krezuba 
piljarica upravo je bjesnila od jada i zlobe, što je došlo 
do tih zaruka. Ona je sve moguće izmišljala, kako bi se 
još prije vjenčanja razvrgle te zaruke, da se tako osveti 
majstoru Imbri i njegovoj obitelji i da ih tako osramoti 
pred svim građanima na brdu Građecu. U svojoj nemir¬ 
noj srdžbi derala se na svoje vrijedne saveznike: 

— Vi obojica nijeste ni za što! Jeste li vi muškarci? 
Stid vas bilo! Gdje ne treba, tu znadete zabosti nosove 

napraviti rusvaja, ali ovdje ste uzmaknuti. Fuj, ne¬ 
moćne ste kukavice! 

— Polako, polako, babo Jago! — žestila se i Žablja 
glava. — Što tražite od nas? Ako vi svojim oštrim jezi¬ 
kom i u zajednici sa svim gričkim babama i piljaricama 
niste mogli spriječiti zlatareve zaruke s onom klobu- 
čarevom lutkom, kako bi onda mi mogli?... 

— Nemojte, baba Jago, tako, — javi se sada i Blatar. 
— Zar nijesmo nas obojica dosele već u više navrata 
koješta ubacili u svijet i o zlataru Ivanu, a još više o 
njegovoj djevici? Pa sve je bilo uzalud. Uspjeh je bio 
taj, da su nas mnogi još više zamrzili i počeli proganjati. 
Tjeraju nas na sve strane kao bijesne pse. Izvukli smo 
već i batina, te se ne usuđujemo po danu zaći među 
druge ljude. Tek ovako pod okriljem crne noći smijemo 
tu i tamo pomoliti glave ... 

— Jer ste kukavice i zaplotnjaci! — uleti mu piljarica 
u riječ. 

— Da, sada smo vam kukavice, a inače dosele uvijek 
mili i dragi Joža, mili i lijepi Janko! — plane Žablja 
glava. — Valjda se ne ćemo za volju vaših hira i vaše 
mržnje toliko izložiti, da dođemo pred sud biskupskog 
suca. Vama je lako ovdje gore na Griču, ali nama je 
dolje u Laškoj Vaši i gore i teže. Ja mislim, da ne želite, 
da nas javno iskorbačaju pred cijelim narodom i onda 
protjeraju izvan biskupskog zemljišta. 

— Ako možemo još što učiniti, mi ćemo pokušati, — 
nadoveže blaže Janko Blatar. —■ Ali moje je mišljenje, 
da u ovom slučaju ipak ne tjeramo mak na konac. Pri¬ 
čekajmo, dok se ožene, pa ćemo kasnije pokušati, da 
dođe među njima do nesloge. Svaka je ženska manje više 
ljubomorna, pa ćemo s te strane početi. Uvjeren sam, 
da ćemo doći do svrhe, za kojom svi skupa težimo. 

— Moj Janko, dugo je to čekati! — Jaga će nestr¬ 

pljivo. — Što možete danas učiniti, ne odgađajte na 
sutra. . 

Žablja glava, kojoj je večeras bilo već dojadilo babino 
zanovijetanje, ustane i dobaci svome vjernome drugu: 




■— Hajdemo Janko, neka baba Jaga sama pokaže moć 
svoga jezika i svojeg nastojanja. Zašto -da nas dvojica 
vadimo za nju kestenje iz žeravice ? ... 

Ostavši piljarica sama u svojoj kolibici zalupi ljutite 
za njima vrata i dobaci u crnu noć: 

— Lupeži! Uostalom ne trebam ih više! Dosta su 
izmuzli od mene novaca i požderali mojih medenjaka! 
Pokazat ću im uskoro, da mogu i be^ njih. Gadovi! ... 

VIII. KRALJ BELA U ZAGREBU 

Prečasni se gospodin biskup Stjepan Babonić prigodom 
svog posjeta u Čazmi ubrzo uvjerio, da vojvodi hrvatske 
zemlje Kolomanu nema nažalost spasa. Njegov život visi 
na niti i možda će već za mjesec-dva dana zauvijek 
zaklopiti svoje oči. Rana je njegova bila preteška i tu 
se nije dalo pomoći. Tkogod je od mongolske strjelice 
bio teže ranjen, morao je platiti životom. To je biskup 
obzirno ali otvoreno rekao i samoj svijetloj vojvodkinji 
Salomi, kada je s njom povjerljivo razgovarao. 

— Svijetla gospo, budite spremni i na najgore, — 
rekao je biskup. — Molite Gospodina samo to, da našem 
dobrom i plemenitom vojvodi olakša zadnje životne dane, 
da se odviše ne pati. Otrov mongolske strjelice pomalo 
rastače i uništava njegov život. Budite jaki i odvažni, 
da mirno i s predanjem u volju Božju dočekate i podne¬ 
sete i taj najteži udarac. Moje skromne molitve prika¬ 
zat ću Svemogućemu za vas, svijetla gospo, kao i za 
plemenitoga vašeg muža ... 

S tim tužnim riječima oprostio se veliki biskup od 
vojvodkinje i požurio se u Zagreb, jer je baš bio primio 
važnu vijest, da je svijetli gospodin kralj Bela Četvrti 
sa svojom obitelju, povećom pratnjom kao i krunskim 
dragocjenostima stigao prije dva dana u Zagreb i nasta¬ 
nio se u kraljevskoj kući, koja je stajala na Kaptolu 
odmah uz biskupski dvor i tadanju stolnu crkvu. Nakon 
gorkog razočaranja, koje je kralj proživio i doživio na 
dvoru austrijskog vojvode Fridrika Ratobornog, pobje¬ 
gao je u Hrvatsku, za koju je bio čvrsto uvjeren, da će 
mu dati sigurno utočište. U samu Ugarsku nije se zasad 

mogao vratiti, jer je bila pod mongolskim gospodstvom. 
Ali zato je hrvatska zemlja bila još uvijek slobodna i 
čista od Mongola. 

Kralj bjegunac nije se prevario u svojim nadama. 
Hrvatski staleži dočekali su iskreno i srdačno svoga za¬ 
konitoga kralja, koga su proljetos i na velikoj Muhijskoj 
pustari onako junački i požrtvovno branili. Hrvati nisu 
bili krivi, da je došlo do onog kobnog poraza Beline 
vojske. Mnogo je bilo krivnje na samim Ugrima, jer su 
bez valjane bojne osnove navalili na mongolske redove, 
kojima dosele nitko nije mogao odoljeti. Kralj Bela nije 
bio vičan ni ratu ni boju, pa je po savjetu nekih ugar¬ 
skih velmoža posve nespretno smjestio i razvrstao svoje 
čete. Stisnute u maleni tabor mogli su Mongoli lako 
opkoliti. K tomu je tabor bio ograđen kolima, a sav je 
prostor taborišta bio isprepleten kao gustom mrežom 
debelim brojnim užetima, kojima su šatori bili privezani 
uz kolce. Mongolski kan Batu, koji se uoči bitke popeo 
na jedan humak i razgledao bojno polje, odmah je rekao 
svojim ljudima: 

— Ovi ne će uteći mojim rukama, jer su se stisli u 
jedan tor kao u ovčarnicu! 

A pokraj slabe ratne vještine Belinih vojvoda bilo je 
i u samoj vojsci, osobito među Ugrima, malo oduševljenja 
za boj. Mnogi su plemići i velmože upravo žudili, da 
kralj bude pobijeđen, misleći, da će tako pokoriti njegov 
gordi duh, kojim se opirao pretjeranim težnjama plem¬ 
stva. Bela Četvrti bio je vladar čvrste ruke, koji sebi 
nije — poput njegova oca Andrije Drugoga — dao za- 
brundavati od velikaša. A bilo je i takvih velikaša, koji 
su smatrali pobjedu nad divljim Mongolima za posve 
laku stvar, pa su se dapače i rugali onima, koji su se 
bojali te bitke. 

Kod takvog raspoloženja nije nikakvo čudo, da je 
došlo do poraza, gdje je ugarsko kraljevstvo palo pred 
mongolskom silom. 

Vrativši se biskup Stjepan Babonić u Zagreb odmah 
se zaputio u susjedni dvorac, gdje je odsjeo kralj Bela 
sa svojom pratnjom. Kralj se vrlo obradovao, kada je 

opet ugledao biskupa, i srdačno se s njime izljubio i 
izgrlio. 

— Sretan sam, svijetli kralju, da vas opet vidim, a 
još mi, je milije, da ste došli u našu Hrvatsku. Trebali 
ste to odmah učiniti nakon šajovske bitke, — govorio je 
biskup. 

— Imate pravo, dragi prečasni biskupe, — odvrati 
Bela. — Ali je možda tako moralo biti. Istina, doživio 
sam razočaranje, koje me je skupo stajalo, ali sam i ste¬ 
kao opet uvjerenje, da ti nije svatko prijatelj, i ako te 
lijepim riječima o tome uvjerava. U ustima med, a u 
srcu jed... Uostalom pustimo na stranu tu tužnu dogo¬ 
dovštinu! Recite mi radije, kako je s mojim ljubljenim 
bratom Kolomanom? Vi ste ga vidjeli i s njime razgo¬ 
varali ? ... 

— Zlo, Veličanstvo! — odgovori biskup Babonić. — 
Svijetli vojvoda preživljava svoje zadnje životne dane. 

— Oh, koje li tužne vijesti! — zalomi kralj rukama. 
— Moj dobri i vjerni brat mora podleći teškoj rani, koju 
je zadobio na rijeci Šaju izvrgnuvši se onako hrabro po¬ 
gibelji samo da spasi svoga kralja! Žrtvovao je sebe da, 
spasi mene! .. . 

— Bogu hvala, da mu je to uspjelo! A što bi bilo, Veli¬ 
čanstvo, da ste i vi pali? To bi bilo za vaše narode i 
zemlje još teže i veće zlo! Istina i velikoga vojvode je 
šteta, da će u najljepšoj muževnoj dobi ostaviti ovaj 
svijet... 

—- Žrtva moga brata svijetliti će u našoj povijesti 
kao sjajni primjer velike bratske ljubavi! — kralj će 
potresnim glasom, a u oku ukaza mu se suza iskrene 
boli. 

Biskup pristupi kralju i stavi mu na rame posvećenu 
biskupsku desnicu govoreći: 

— Svijetla Kruno, zatomite bol! Razumijem, što se 
u ovaj čas rađa u vašoj duši. Bol je vaša velika, ali ni 
vi niti ja, a i nitko ne može promijeniti i spriječiti Božje 
odredbe. Istina, izgubit ćete dobrog i plemenitog brata, 
ali nas ima dosta, koji smo vam vjerni, požrtvovni i 
iskreni i koji smo spremni podnijeti za vas i najtežu 

Žrtvu. Mislim, Veličanstvo, da smo to osobito mi Hrvati 
dokazali već i na Muhijskoj poljani... 

— O tom sam duboko uvjeren, — potvrdi kralj. — 
A među moje najvjernije spadate baš vi, gospodine 
biskupe. I već sam se kao vojvoda hrvatske zemlje za 
vladanja moga blagopokojnog oca Andrije Drugoga 
uvjerio o vašoj vjernosti i odanosti prema mojoj osobi. 

— Hvala vam, Veličanstvo, na tom iskrenom prizna¬ 
nju! — pokloni se biskup zadovoljno. 

Kralj Bela govorio je istinu. Već prije osamnaest go¬ 
dina, kada je za života očeva obnašao čast vojvode hr¬ 
vatske zemlje, upoznao je sadanjeg biskupa Stjepana 
Babonića kao vrlog čovjeka i uzornog svećenika, pa mu 
je namijenio biskupsku stolicu zagrebačku. Prije Babo- 
nićeva biskupo van ja bila je zagrebačka biskupija za pri¬ 
jašnjih smetnja mnogo stradala, tako da je i sama 
stolna crkva bila izgorjela, te se služba Božja morala 
nekoliko godina vršiti u crkvi svete Marije. U to doba 
bio ja zagrebački Kaptol tako osiromašio, da nije mogao 
više plaćati ni učitelja za odgajanje duhovne mladeži. 
Kraj toga bijaše i samo svećenstvo popustilo u svojoj 
revnosti. Zato je trebalo na ispražnjenu biskupsku sto¬ 
licu postaviti dostojna i odlučna muža. Izbor pade na 
Stjepana Babonića iz roda Blagajskih knezova, koji bude 
godine 1225. posvećen za zagrebačkog biskupa. 

Novi biskup pomagao. je tadanjem vojvodi i hercegu 
Beli ne samo u državnim poslovima, nego se i ozbiljno 
trsio oko preporoda svoje biskupije. Toma, arciđakon 
splitski i Babonićev suvremenik, premda veliki protivnik 
Hrvata, veli za biskupa Babonića, da je bio bogat zlatom 
i srebrom, prijatelj svjetovnoga sjaja, vrlo uljudan i 
prema svakomu dobrostiv. On je gospodarski podigao 
zagrebački kaptol, imenovao je svećenike i kanonike 
same domaće sinove Hrvate, podigao mnoge nove župe i 
crkve i dao sastaviti stručne knjige za pouku svećenstva. 
U Čazmi je osnovao kaptol i imenovao zbor kanonika, 
koji su bili ne samo crkveni dostojanstvenici već i naj¬ 
bliži savjetnici hrvatskoga vojvode, koji je ondje sto¬ 
lovao. Napokon je nastanio u hrvatsku kraljevstvu za¬ 
služne crkvene redove dominikance i franjevce, koji su 

u našim zemljama širili ne samo vjeru već i prosvjetu. 
Vrhunac njegova rada- i prava hrvatstva bio je upravo 
u tome, što je zagrebačku biskupiju htio učiniti nezavis¬ 
nom od kaločke nadbiskupije, pa je uzvisiti već u ono 
doba na nadbiskupiju (metropolu) čitave Hrvatske i Dal¬ 
macije namjesto osiromašjele nadbiskupije splitske. 

Tako uman, pobožan, naobražen i bogat čovjek, a uz 
to ponosan na svoj rod i hrvatsku narodnost mogao je 
mnogo postići kod kralja Bele, koji ga je vrlo cijenio 
i bez krzmanja uvažavao svaki njegov savjet i prijedlog. 
Pa i u ovom času, kada je došao u Zagreb, da u Hrvat¬ 
skoj nađe utočište i da se dogovori * s hrvatskim velmo- 
žama za dalju obranu svoga kraljevstva od Mongola, bio 
mu je nada sve potreban mudri savjet tog čovjeka, koji 
je u hrvatskom kraljevstvu uživao veliko poštovanje i 
neograničeni ugled. Zato je jednog dana upitao Babo- 
nića: 

• 

Što misli vaša prečasnost glede daljnje naše obrane 
od Mongola? Prije svega da li je uputno, da moja kra¬ 
ljevska obitelj ostane uz mejie ili da je kamo drugamo 
sklonem ? 

A biskup mu na taj upit dade ovaj savjet: 

Moje je mišljenje, svijetla Kruno, da vašu kraljev¬ 
sku suprugu i djecu što prije odpremite na jug u Dalma¬ 
ciju, gdje ćete biti sigurniji nego ovdje. Možda u Split 
ili još prije u čvrsti i nepredobivi Klis, ali vi morate još 
neko vrijeme ostati u Zagrebu. Upravo prije svoga po¬ 
laska u Čazmu odlučio sam se posavjetovati s banom 
Dionišom Vialkom, da sazovemo ovamo sve naše velmože 
i da se dogovorimo za daljnju borbu. Vjerujte, Veličan¬ 
stvo, nas čekaju još kobni dani. Zato treba velikog opre¬ 
za i još veće bojne spreme. Moja je slutnja, da će baš 
na hrvatskom zemljištu biti odlučna borba između krš¬ 
ćanske evropske uljudbe i azijatske mongolske sile. Mu- 
hijska poljana i poraz na rijeci Šaju tek su bili prvi dio 
ove divovske borbe s Mongolima, drugi i krvaviji dio 
bit će ili ovdje ili još vjerojatnije dolje na Jadranskom 
moru. Mongolski divljaci ne će se zadovoljiti samo s pro¬ 
stranim madžarskim pustarama i šumama, već se njima 

hoće i našeg divnog mora. To su, svijetla Kruno, moja 
predviđanja ... 

Slušajući kralj Bela biskupova razlaganja zamisli se 
na kratak čas, a onda izjavi: 

— Prečasni biskupe i gospodine, vaša predviđanja 
mogla bi imati temelja. I zato treba brzo sazvati na do¬ 
govor sve naše vjerne velmože. Pozovite bana Dioniša, 
kneza Filipa i Detrika Bebeka, kneza Jaroslava Okić- 
koga, varaždinskog župana Jerneja Kneginečkoga, kneza 
Dimitrija od Abe i ostale, da stvorimo zaključke za ob¬ 
ranu naše vjerne kraljevine Hrvatske. Ne dao dobri 
Bog, da nam i ta staroslavna kraljevina propadne, kao 
što je propala naša Ugarska! 

— Vedra Kruno! Ako dođe do mongolske provale i u 
ove hrvatske strane, mi ćemo se junački oduprijeti. Bu¬ 
dite potpuno mirni za svoju budućnost, jer će ona biti 
u sigurnim rukarna, u rukama onih potomaka, kojih su 
pradjedovi gledali sjaj i slavu prvog kralja svih Hrvata 
velikog i nepobjeđenog Tomislava, moćnog Petra Kreši¬ 
mira i blagog Dimitrije Zvonimira. Iako je narod hrvat¬ 
ski dosele imao i teških crnih dana, on ipak nije klonuo, 
nije podlegao. On se u odsudnom času opet digao i s 
novom, neslućenom snagom odupro se svim svojim ne¬ 
prijateljima, koji su već bili sigurni, da mu pjevavi 
smrtno opijelo. Nad našom svetom hrvatskom zemljom 
bdio je do ovoga časa sam Svemogući i Svevišnji Go¬ 
spodin Bog! On je bio kroz sve dosadanje vijekove naša 
obrana i naš jedini i najjači bedem i štit. Veličanstvo, 
ne zaboravite, da su moji Hrvati prigodom svoga kršte¬ 
nja dali Rimskoj Stolici čvrstu vjeru, da će živjeti po 
zakonima Božjim i da nikada ne će oružanom rukom 
provaljivati u tuđe krajeve i zemlje, ali svoje su uvijek 
čvrsto i odlučno branili i braniti će i ubuduće. Naše je 
geslo bilo i ostat će: Za Boga i Hrvatsku!. 

Te posljednje riječi izgovarao je veliki biskup s nekim 
posebnim i svetim žarom. Oči su mu se krijesile neopisi¬ 
vim sjajem, i on je pred kraljem Belom stajao gord 1 
ponosan, pun vjere u snagu svoga naroda. Stajao je kao 
kakav starozavjetni prorok, koji naviješta nevjernom i 
izopačenom narodu silu i osvetu Božju ... Biskup Stje- 

ni siledžija, već samo odlučni čuvar i branitelj svojih 
starih stoljetnih prava. 

I sam se kralj Bela slušajući te velike riječi umnog 
biskupa bio zanio i slušao ga upravo s pobožnim ganu¬ 
ćem, pa kada je Babonić završio, pristupi bliže biskupu, 
položi svoje ruke na njegova ramena i pod nekim poseb¬ 
nim dojmom reče: 

— S vama sam, divni moj biskupe, i ja za Boga i 
Hrvatsku. I ako sam sin madžarskih ravnica i Arpadove 
krvi, ali sam u ovom času i kralj Hrvatske i Dalmacije, 
pa ću te kraljevine s vama zajedno hrabro i neustrašivo 
braniti. Neka je višnji Bog svjedok ovim mojim rije¬ 
čima! 

— Tako neka bude! Amen! -— završi biskup zado¬ 
voljno i poljubi kralja u čelo davši mu time pečat obe¬ 
ćanja i čvrste vjere za zajednički rad i budući uspjeh. 

Baš u tom se času svečano oglasilo veliko zvono s 
tornja crkve svete Marije na pozdrav Gospin, kao da 
javlja hrvatskom narodu, da su njegov svjetovni i nje¬ 
gov duhovni poglavar sklopili sveti zavjet za obranu 
krsta časnog i slobode zlatne . . . 

Čuvši glas zvona i kralj Bela i biskup Stjepan klek- 
nuše skrušeno na obližnje klecalo i u tihoj molitvi upra- 
više misli i želje svoje pred prijestolje Kralja svih vje¬ 
kova i pred područje One, koju nazivaju Utjehom žalo¬ 
snih i Pomoćnicom kršćana, neka bi svojim moćnim 
zagovorom poduprla njihove molitve za spas i sreću 
Hrvatske ... 

IX. DŽINGIS-KAKANOV UNUK 

Nakon poraza Beline vojske na rijeci Šaju postadoše 
Mongoli neograničeni gospodari cijele ugarske zemlje s 
lijeve obale Dunava. Što nije naroda izginulo od mača 
i njihovih otrovnih strjelica, razbježa se na sve strane 
po slovačkim visokim gorama, hladnim špiljama i gustim 
šumama, koje su bile pune gole, bose, gladne, ispaćene i 
očajne čeljadi. A da bude nevolja još veća, zavladale su 

među tim nesrećnim bjeguncima i svakojake teške t 
smrtne bolesti kao upale pluća, kuga i druge ratne ne 
volje. Kako su Mongoli postali gospodari prostranih i 
bogatih žitorodnih poljana, nisu bjegunci imali kruha, 
ni druge potrebite hrane, pa je doskora zavladao veliki 
glad, koji je pokosio još više ljudi nego li same zarazne 
bolesti. K tomu je već na početku jeseni zavladala stu¬ 
den, koju su povećavali i oštri vjetrovi s visokih bregova 
kao i guste jesenske kiše padajući po više dana, kao da 
se i sama priroda zaklela, da utamani što više bijednog 
ugarskog i slovačkog pučanstva ... 

Kako su Mongoli proglasili, da se svatko, tko im se 
pokori, smije slobodno vratiti na svoja stara ognjišta, 
počeli su se bjegunci pomalo bojažljivo približavati svo¬ 
jim prijašnjim naseljima. Mnoga su od njih bila spa¬ 
ljena, razrušena i opustošena, ali su ih marne ruke bje¬ 
gunaca pomalo opet obnovile i podigle. Pa kada su novi 
gospodari Ugarske vidjeli, kako su Madžarice lijepe, pri¬ 
stale i vatrene, pomamiše se za njima toliko, da su za 
svaku lijepu Madžaricu davali domaćem žiteljstvu ovaca, 
krava, dapače i konja. I tako se ubrzo Madžari sprija¬ 
teljili sa svojim gospodarima zaboravljajući i na svoga 
kralja i na svoju državnu gospodu, koja ih baš nijesu 
milovala niti zaštićivala. 

Moćni i veliki Batu-kan nije nakon pobjede na rijeci 
Šaju htio ući u bilo koji ugarski grad. Udario je svoj 
tabor i naselje na lijevoj obali Dunava, jer se tu bolje i 
sigurnije osjećao. Njegova nemirna narav nije podnosila 
uske i stiješnjene evropske gradove, opkoljene jakim 
zidinama. On je bio dijete dalekih azijskih stepa, bes¬ 
krajnih poljana i pašnjaka, na kojima je proveo svoje 
djetinjstvo, svu svoju mladost pa i svoje prvo muževno 
doba. Unuk silnog. Džingis-kana Temudžina, osnivača i 
najvećeg vladara mongolske sile i moći, ostao je vjeran 
običajima svoga djeda. Njega nije smetala ni ljetna silna, 
žega ni teška zapara, a još manje bure i oluje, zimska 
studen i nesnosne jesenske kiše. Njegova je najveća, 
sreća bila, kada je ležao na volujskim kožama i nad 
sobom gledao »Menke-Koko-Tengri«, to jest ono vječno 
plavo nebo, koje je nekoć odredilo njegova djeda Temu- 


džina, da bude mongolski »Džingis-kakan.« Tako je pri¬ 
čao njegov otac Džuči za tihih mjesečnih noći, da je mu¬ 
dri »šaman« mongolski vrač Gokču-Teb-Tengri kao po¬ 
vjerenik neba izjavio, da Temudžin ima biti vladar nad 
svim narodima i da nosi ime Džingis-kakan. A kada je 
tako rekao vrač Gokču, onda je to bila sveta istina. Batu- 
kan je znao, da Gokču jaše na bijelcu konju u nebo, kako 
bi se mogao posavjetovati s duhovima. On je svet čo¬ 
vjek, koji nikad ne trpi ni gladi ni studeni, može postiti, 
koliko ga volja, i gol sjediti na snijegu, dok se od to¬ 
pline njegova tijela sav ne pretvori u paru ... 

Jedne divne mjesečne noći ležao je Batu-kan pred svo¬ 
jim velikim šatorom u svom taboru, koji se sav podao 
noćnom počinku. Tu i tamo su se na skrajnjim krajevima 
tabora dozivale straže u stanovitom vremenskom raz¬ 
maku za znak, da su budne, te ■ neka se nitko ne usudi 
dirati u mir moćnoga kana Batua. Negdje iz daljine đo- 
piralo je pokadkada i mukanje stoke, rzanje konja i 
lavež pasa, koji su štektali, zavijali i bijesno na nekoga 
režali. 

Batu-kan bio je te večeri dobre volje i podvivši po 
običaju obje ruke pod glavu gledao je u puni mjesec, 
koji je plovio noćnim nebom. U takvoj lijepoj noći ne¬ 
obično je uživao. Takve noći sjećale su ga djetinjstva, 
koje je često puta provodio uz svoga djeda Temudžina i 
oca Džučija. Pričali su mu uvijek davne zgode i junaštva 
hrabrih Mongola, osobito pradjeda Jesugaja »Bagatura«, 
silnog i jakog čovjeka, pred kojim su i najstrašnije divlje 
zvijeri zadrhtale, kada su ga ugledale. Spominjao se iz 
tih priča i neke prababe Maral-Goa, što znači »sjajna 
košuta«, jer je bila vitka i hitra kao košuta.. . Zaista to 
su bili njegovi najljepši i najslađi dani. Često puta išao 
je i ribe pecati na rijeku s drugim dječacima. A čuvao 
je po koji put i stado očevih konja, premda je bio kne- 
ževskoga roda. Djed Temudžin je rekao: »Neka se dječak 
priučava već zarana i dobru i zlu, pa mu ne će poslije u 
životu biti ništa preteško.« Jedino nije rado držao stra¬ 
žu pred očevom »jurtom«, šatorom, koji je bio razapet 
na okvir od motaka, a na vrhu s otvorom, kroz koji je 
izilazio dim. Krila od jurte namazali su bijelim vapnom i 

( u resili kojekakvim slikarijama. Takva jurta bila je po¬ 
stavljena na kola, u koja su upregli desetak i više vo¬ 
lova, kada su se selili po dalekim stepama tražeći hranu 
& a sebe i pašu za konje i marvu. 

Najmiliji užitak bilo mu je jahanje na malim, hitrim 
i ustrajnim mongolskim konjićima. Poput olujnog oblaka 
jurio je na svom konjiću, prosjedio na sedlu i po tri i 
četiri dana ne okusivši često nikakve tople hrane, ,a kad- 
kada je znao ostati i bez ikakve hrane. Za zabavu se s 
drugovima utrkivao na konjima odmičući i po dvadeset 
milja u stepu, ili se opet hrvao ne štede« pri tom niti 
svojih, a još manje tuđih kostiju. 

A kako je tek bilo lijepo i ugodno, kada su se uveče 
okupili oko vatre i pobožno slušali priče o junačkim dje¬ 
lima svojih djedova ili pjesme pjevača o slavi svoga 
plemena. Osobito je bio ponosan, kad je s ocem ili striče¬ 
vima smio poći u lov. No vrhunac njegove sreće bio je 
onda, kada ga je otac Džuči poveo u prvu bitku. Toga 
ne će zaboraviti, dok je živ. Već u prvoj bitci pokazao 
je, čiji je unuk i sin. Za njegovo prvo junaštvo darovao 
mu je veliki djed skupocjenu crnu kabanicu iz samuro- 
vine i kožnati pojas. Bio je to pravi kraljevski dar, koji 
on još i danas čuva kao spomen na svoje pm junačko 
djelo. 

Od toga dana zaredala je njegova bojna slava. Hrlio 
je iz bitke u bitku uvijek srčano, divlje i neustrašivo. 
Svi kanovi, orluci, nojomi 1 i drugi poglavice divili se nje¬ 
govoj smjelosti i bojnoj vještini i proricali mu veliku 
slavu i ugled. Govorili su među sobom: »Zaista Batu je 
pravi unuk velikoga djeda! ...« 

Tako je on provodio dane u bitkama, borbama i okrša¬ 
jima, a da mu se nikada nije ništa neugodna desilo. Svi 
su Mongoli vjerovali, da je on miljenik »vječno plavoga 
neba« i da dusi njegovih pređa bdiju nad svakim nje¬ 
govim korakom i činom. Mongolski pjevači pjevali su i 
pjesme o njegovu junaštvu i uspoređivali ga sa slavnim 

3 Orluci i nojoni bili su mongolski dostojanstvenici po 
časti niži od kanova. 

pradjedom Jesugajem »Jakim« i sa drevnim Biirte-Cino, I 
što znači u mongolskom jeziku »sivi vuk«. Njegov djed I 
Temudžin, koga su nazivali još i »oštar čelik«, vrlo j e 
cijenio svog srčanog unuka i on je u svim svečanim ; 
zgodama morao biti u njegovu »ordu«, golemom gradu 
jurta (šatora), u kojemu je sve vrvjelo od ljudstva kao I 
u kakovu mravinjaku. Tu je on upoznao poslanike stranih 
naroda, koji su djedu donosili skupocjenih darova: uči- I 
njenih koža, skupih krzna, svile, baršuna, divnih konja, 
ugojenih volova, te zlatnih i srebrnih predmeta, da ga 
udobrovolje i predobiju za prijateljstvo. U tom »orau, 
održavao se i »kurultaj«, skupština svih mongolskih do¬ 
stojanstvenika, na kojoj se stvarali važni zaključci i 
birali kakani i kanovi. Svi ti događaji ostavili su u nje¬ 
govoj duši neizbrisiv biljeg. 

Snatreći tako o prošlim svojim danima gledao je Batu- , 
kan u duhu usred djedova ordua onaj golemi bijeli šator, 
iznutra sav obložen teškom brokatnom tkaninom. Gledao I 
je živo one izrezbarene drvene stupove, koji" su nosili ! 
strop od šatora a bili do vrha obloženi zlatnim pločama, j 
A ispred ulaza u šator vijorio je ^>tug«, bijeli stijeg ple¬ 
mena Biirčigina s uvezenim sokolom i gavranom, a na I 
njemu devet roščića,-od kojih je na svakom lepršao du- I 
gačak bijeli rep od jaka kao znak sile, što je odgovaralo 
devetorici orluka, Temudžinovih slavnih vojskovođa. 

S druge su strane šatorskog ulaza zaboli opet u zemlju | 
»suldu«, kakanov bojni znak, na vrhu s rogovima od 
jaka i sa četiri crna konjska repa. . . Kako je bio sjajan ] 
onaj prizor, kada su kanovi, orluci, nojomi i begovi ras- I 
prostrli po zemlji pred šatorom crni pusteni sag, pozvali 
Temudžina, da na njega sjedne, a onda ga na tom sagu 
podigli uvis i posadili uz burno klicanje na prijestolje. 

U tom času padoše ničice svi Mongoli, a djed zagrmi 
jakim glasom: 

—- Neka odsele moja riječ bude moj mač! ... 

Nakon toga nastala je velika gozba. Svi su jeli i pili j 
do mile volje. Kotlovi bili su puni kuhanoga konjskog j 
mesa, a pored njih veliki lonci s oštrim zasoljenim uma¬ 
kom, da meso pali usta i izazivlje žeđu. A »kumiš«, ko- i 
bilje kiselo mlijeko, neprestano se pjenilo u vrčevima. H 


Narod ga je ispijao do besvijesti. Od prepuna želuca 
stali su povraćati i svalili' se siti i pijani na zemlju, gdje 
su se upravo našli, odspavali nekoliko sati i opet iznova 
gtali žvakati i gutati meso. 

Kod takove proslave vidio je, kolik ugled uživa njegov 
djed. On je bio mongolskom narodu »Sutu-Bagdo«, t. j. 
»od Boga poslani«. Trideset i jedno pleme s preko dva 
milijuna duša slušalo je njegovu riječ. Imao je posebni 
svoj pečat, na kojemu je pisalo: »Bog na nebu, kakan 
na zemlji, snaga božja. Ovo je pečat vladara nad svim 
ljudima«. Pa kada je Temudžin jednom zgodom na bo¬ 
jištu zaspao od prevelikog umora, kanovi su Subutaj i 
Bogurčija svu noć držali nad njim pokrivač, jer je izne¬ 
nada stao padati gust snijeg. I samo on je mogao izdati 
zbornik propisa zvan »Jašu«, koji je vrijedio za sve kao 
nepovredivi zakon. Tko bi inače — osim njega — mogao 
u red svesti i upokoriti divlji lutalački i ratnički narod, 
kao što su bili Mongoli? 

Svega se toga Batu kan večeras ugodno sjećao i u 
njemu je opet uzavrio ponos, da je unuk najvećega Mon¬ 
gola, pred kim su drhtala sva plemena i svi narodi daleke 
Azije i Europe. U njemu je tekla kneževska krv. Zapovi¬ 
jedao je vojsci od šest stotina tisuća neustrašivih boraca, 
koju je upravo on podigao kao kan tako zvane »Zlatne 
horde«. S tom vojskom ratovao je kan Batu u isti mah 
na golemom području od Poljske do Balkana, od Dnjepra 
do Jadrana. , 

A onda stade govoriti sam sebi: 

— Da, Europa misli, da sam šuštao, što sam se zasad 
zaustavio na ovim madžarskim ravnicama. Zamalo ćete 
vidjeti, što može gospodar Zlatne horde! Samo da mi 
je znati, gdje je sada ugarski kralj. Još uvijek nijesam 
s njime načinio konačni obračun. Čim doznam za njegovo 
sadanje boravište, potražit ću ga. I tada će pasti 
kocka... 

Nakon tih riječi pridigne se gospodar Zlatne horde sa 
svoga ležaja i uputi se pod svoj šator, da se poda noćnom 
snu, jer je ponoć bila već na domaku ... 


58 


59 


X, PRAVEDNA OSUDA 

Na Kaptolskom trgu pred stolnom crkvom svete Ma- I 
rije sleglo se mnogo svijeta. Bilo je tu staraca, bezpo- | 
sienih žena, ozbiljnih muževa, djece i lijepih mladih dje¬ 
vojaka. Sav taj svijet pohrlio je iz Laske Vaši, Vlaščine, 
Nove Vesi, šoštarske Vesi dapače i oni s brda Gradca 
došli su da prisustvuju danas jednom rijetkom prizora, 
kakav se ne vidi svakog dana. Danas će naime biskupski 
sudac javno izreći osudu nad poznatom zagrebačkom 
skitnicom i drskim izazivačem Jožom Dudićem, koji je 
svima bio poznat po nadimku »Žablja glava«. Svojim j 
poganim jezikom, svojim drzovitim izazovima i koje¬ 
kakvim neumjesnim prigovorima već je svima dodijao. 

Sa svih strana stizale su gospodinu biskupskom sucu 
mnogobrojne prijave radi njegovih prostota, uvreda i 
izmišljotina. Ni Kaptol ni Gradec nijesu imali od njega 
mira. 0 svakoga se bezrazložno očešao, svakoga je vri¬ 
jeđao i svakomu se drzovito nagražao. No svakako je 
vrhunac njegove nelijepe rabote bio u tome, da se ne¬ 
davno ružno izjavio i o gospodinu biskupu i napao nje¬ 
gove kanonike. Bilo je stoga krajnje vrijeme, da se 
s tim nesretnikom već jednom ozbiljno i konačno obra¬ 
čuna. 

I d^k su Žablju glavu preslušavali i ispitivali pred 
svjedocima u kaptolskoj sudnici, što je dosta dugo tra¬ 
jalo, postajao je sakupljeni narod sve nestrpljiviji. Ne¬ 
koji su govorili: 

— Što dulje sudovanje, to gore po Žablju glavu! 

— Ne će mu ništa biti! -— govorili su drugi. — On je ! 
namazan svim mastima, a najviše vražjima, pa će se 
nekako izvući. Vrag svoje uvijek štiti pa će i njega, koji 
je ionako sav njegov i crn! 

Uto se umiješa u razgovor i ostrugar Pavel Milišić sa 
brda Gradeca. Baš on je bio onaj, koji je one svibanjske 
nedjelje u krčmi kod »Crne mačke« prvi upozorio gričke 
drugove, kako ih Joža vrijeđa. On reče: 

— Vrč ide tako dugo na zdenac, dok se ne razbije. 
Tako će danas biti i Žabljoj glavi. Sada je ta stara i 
drzovita lija ipak dolijala! Pomislite, braćo, kolike je 


laži razglasio samo o našem čestitom majstorskom drugu 
klobučaru Imbri Gračinu i njegovoj kćeri. Ta gnjida na¬ 
pastovala je dapače njegovu lijepu kćer Ljerku i pri¬ 
bivala joj kojekakve krpice i laži. Htio je osujetiti i za¬ 
ruke našeg vrijednog zlatara Ive. 

( — Šteta je samo, da ga biskupovi panduri već onda 
nijesu uhvatili i čestito premlatili! — doda brijač Tur- 
janec iz Nove Vesi. — Mili Bože, kako je samo s onim 
svojim prijateljem, kakav je i sam, bježao, kao da ih 
sam nečastivi goni! Htio sam puknuti od smijeha, kad 
sam ih vidio, kako skaču u potok Cirkvenik kao žabe, 
kad ih roda zaskoči. A da ste tek vidjeli, kad su izašli 
iz vode! Puni'blata, pijeska i mokri kao miševi. Držim, 
da im ona nenadana kupelj nije baš najbolje prijala. 
Kihali su neprestano kao stari mački... 

I tko zna kakve bi sve doskočice i primjedbe padale 
na teret Žablje glave, da se nijesu najednom širom otvo¬ 
rila vrata kaptolske sudnice, a njima se ponajprije 
ukazala dva kršna kaptolska pandura u smeđim odo¬ 
rama s crvenim gajtanima vodeći Žablju glavu svezanu 
s debelim konopcem. 

Sav se narod zatalasao. Svi su jače podigli glave, a 
nekoji se počeli i gurati i među sobom psovati, jer je 
svaki htio bolje vidjeti Žablju glavu, koja je bespomoćno 
stupala iza kaptolskih pandura. Sve su oči bile u njega 
uprte i svatko je s najvećom radoznalošću iščekivao, 
kakva je kazna dosuđena tom zlotvoru i klevetniku. Od 
svih prisutnih nitko nije imao za njega sućuti ni isprike, 
jer je svojim gadnim jezikom tolike uvrijedio i bolno 
ujeo za srce. 

Za časak pojavio se i sam možni gospodin biskupski 
sudac, stao na najvišu kamenu stepenicu pred sudnicom 
i davši desnom rukom znak progovorio jakim glasom, 
koji je čisto i jasno odzvanjao cijelim prostranim trgom: 

— Narode! Ovdje stoji pred tobom Joža Dudić, zvan 
»Žablja glava«, koji je konačno pao u ruke pravde. 
Premda stvoren na sliku i priliku Božju, premda nosi na 
sebi uzvišeni znak svetoga krsta, on je gori od mnogog 
Poganina. Svojim griješnim životom služio je na sa¬ 
blazan, a svojim poganim jezikom napadao je i kriva 



i nekriva. Blatio je i ogovarao tuđe poštenje, pravio za 
bunu i nemir među bračnim drugovima, oduzimao po¬ 
štenje čestitim ljudima, grdio crkvene i svjetovne gla¬ 
vare i izmišljao takve strahote, kakove ne bi izmislila 
niti sama sila paklenska. Bez grižnje savjesti, bez stida 
i kajanja on već godinama tjera u našem gradu svoj gri- 
ješni posao. Ali sad se mjera prevršila. Ruka pravde je 
danas i njega stigla. Pravedni sud je toga zlotvora i kle¬ 
vetnika osudio na kaznu bičevanja i na vječni izgon iz J 
našega grada... 

Među ljudstvom nastade gibanje. Mnogima je zastao 
dah u grudima i zapela riječ u grlu, kad su čuli tu tešku 
ali pravednu osudu. Mnogi su već unaprijed zatvarali 
svoje oči iščekujući okrutno bičevanje nesrećnika. 

Nakon kratke stanke okrene se gospodin biskupski 
sudac zapovjedniku kaptolskih pandura s riječima: 

— Dečki! Osuda je izrečena i sada vam nečasnog Jožu 
Dudića predajem na izvršenje kazne ... 

' Sada pristupiše druga dvojica pandura Žabljoj glavi i 
stadoše s njega sadirati gornju odjeću i košulju. 1 Kada 
je ostao gol do pojasa čula se najednom zapovijed: 

— Udrite! 

Dvojica najjačih i najsnažnijih pandura stadoše kožnim 
korbačima udarati po golim leđima Žablje glave, dok su 
ga ona prva dvojica vezanog vodila kroz redove naroda, 
koji je vikao: 

— Jesi li dolijao crni gade? 

— Pravo ti je! 

— Udrite jače! Još jače! — poticali su kaptolske \ 
pandure, koji su i bez toga užitkom vršili svoju službovnu , 
dužnost. 

A Žablja glava stupala je pognuta, blijeda poput smrti, I 
isprva stiskala od boli zube i na mahove muklo zaste- I 
njala. Ali kada su udarci bivali jači, kada je koža na | 
leđima počela pucati i krvariti, tada je Dudić upravo j 
počeo urlikati od teškog bola, a pjena mu provaljivala I 
na razvaljena žablja usta. 

Njegov jauk i urlik još je više podjarivao ogorčenu I 
svjetinu, koja mu je sa zgrčenim pesnicama dobacivala- I 

— To ti je za tvoje spletke i tvoje klevete! | 


— Kako ti je sada, kada se batina okrenula? 

— Crni vraže, prisjest će ti, da ubuduće diraš u tuđe 
poštenje! 

Kaptolski panduri imali su mnogo muke i naprezanja, 
jer su svojim helebardama* morali potiskivati razjareno 
ljudsko mnoštvo, koje se htjelo i samo pridružiti uda¬ 
ranju po nesrećnom osuđeniku. 

I tako su ga pod teškim' udarcima bičeva dotjerali do 
kraja Laške Vaši, gdje je bila gradska međa. Tu mu 
% čuvari kaptolske sigurnosti porugljivo dobaciše: 

— Ej, Žablja glavo, sada si slobodan! Putuj srećno u 
bijeli svijet, .koji ti je otvoren! Ali ne zaboravi, da te 
čeka i smrt, ako bi te spopala želja, da još jednom stupiš 
na ovo tlo. Naš mili ptiću, sada leti dalje, ako možeš! .. . 
— i pri tim popratnim riječima gurnuše nesrećnika tako 
snažno, da je pao u obližnju grabu. 

A ionako ne bi bio mogao dalje proslijediti puta, jer 
je od bola i muka bio sav iznemogao. Cijelim je tijelom 
drhtao, a noge su mu bile upravo uzete. Doskora je pot¬ 
puno klonuo, a pred očima mu se smrklo i postalo sve 
crno, premda je bio lijep sunčani dan. Od časa do časa 
samo se čulo muklo jecanje i stenjanje. 

Bilo je negdje pred jutro, kada se opet osvijestio. 
Jedva se micao od velikih bolova, jer su mu sva leđa 
bila od bičevanja isječena i puna zgrušane krvi. No ipak 
se nekako osovi, premda je kod svakog pokreta rukama 
ili nogama osjećao neopisive boli. Tada mu pogled padne 
prema sjevero-zapad/u, gdje je ugledao najprije brdo 
Gradec u zagrljaju jutarnjega sunca, a onda pogleda na 
toranj crkve svete Marije na Kaptolu, gdje se dan prije 
zbivalo njegovo suđenje i kažnjavanje. I umalo da ga 
nije ponovno spopala nesvjestica, kada se toga sjetio ... 

U srcu osjeti najednoć strahovitu mržnju. Baci bijesni 
pogled na dosadanje svoje prebivalište i zgrčenom pesti 
prijeteći Kaptolu i Gradecu muklo proštenje: 


* »Helebarde« bile su željezne sjekirice nasađene na dugim 
čuvenim motkama. Takvo oružje nosiii su stražari u srednjem 
vijeku. 


— Prokleti bili zauvijek! Ne dao mi Bog prije umri¬ 
jeti, dok vam se krvavo ne osvetim... 

* 

Kada su piljarici staroj Jagi Leginovoj drugog jutra 
pričali, kako je prošao njezin saveznik Joža Dudić, ona 
je upravo obamrla od silnog straha bojeći se i sama za 
svoju staru istrošenu kožu. Sada je i sama uvidjela, da 
više nema šale i da je zadnji čas, da i ona zaulari svoj 
oštri jezik i da zatvori žučljivu ćud. Prošla je svaka volja 
za daljnjom osvetom prema majstoru Imbri Gračini i nje¬ 
govoj jedinici. Zato je još iste večeri poručila nekim svojim 
pomagačima i saveznicima, neka joj pođnipošto ne dolaze 
na dogovore, jer ona ne želi pod zadnje dane svoga života 
dočekati, da je korbačima tjeraju s njezinoga domaćeg 
ležaja. Neka vrag nosi i majstora Imbru i Janka Blatara 
i cio Gradec i sve njegove babe, jer ona želi samo mira i 
ništa drugo. 

Zato su se gričke domaćice čudom krstile, kada su kod 
dosele jezičljive Jage Leginove opazile ti# naglu promje¬ 
nu. U nekoliko navrata pokušale su na svoje bodljikave 
jezike staviti ovog ili onog na Građecu,, ali je stara Jaga 
šutjela kao zalivena. Pa kad joj dosadiše svojim priča¬ 
njima i pitanjima, odvrati im mrzovoljno i ogorčeno: 

— Nosi vas vrag od mene! Rešetajte jedna drugu, 
gdje hoćete i kako hoćete, ali kod mene ne ćete ništa 
više! 

Čuvši majstor Imbra za tu Jaginu izjavu nasmiješi se 
zadovoljno i reče svojoj družici Barici: 

— Našao se ipak lokot i za Jagu Leginovu! Sada će 
biti manje grijeha i nemira na našem Gradecu! 

Odsele je stara Jaga prodavala samo* svoje medenjake, 
žestila se na gričku djecu i razmišljala o ljudiskoj ne¬ 
pravdi. 

A i Blatara Janka nestalo je s površine, kao da ga je 
zemlja progutala. Strugnuo i on u nepoznati kraj, da 
osigura svoju kožu. 

XI. NENADANI SIJSRETAJ 

Od onog događaja na Kaptolu minula su već puna dva 
mjeseca. Stigla je već i jesen, koja je otresala sa drveća 


lišće i zemlju pomalo spremala za zimski san. Hladni 
tu jesenski vjetrovi rasprostirali svoja krila povrh da¬ 
lekih šuma, prostranih ravnica i srebropjenih rijeka, 
jezera i potoka. Ptice su selice već davno ostavile naše 
krajeve i odselile dolje na jug, da tamo pod zrakama 
toplog južnog sunca dočekaju cvijetno proljeće, kada 
se budu mogle opet vratiti u svoja stara gnijezda, u ko¬ 
jima će ođhraniti svoj novi pođmlađak. Minulo ljeto 
slabo je ponijelo i dobiveni prihod zabrinuo je ozbiljno 
seljaka. Svatko se bojao ljute zime i gladi, koja je prije¬ 
tila, pogotovu ako divlje mongolske horde provale i u 
hrvatske krajeve. I zaista po svim znacima spremala se 
oštra zima. Već rana jesen bila je neobično hladna, jer 
su jaki mrazevi skoro svaku noć padali povrh oranica i 
livada. Divlje su guske u jatima prelijetale preko sela i 
gradova i svojom čudnom krikom još više tjerale lju¬ 
dima strah u kosti. Nije bilo stvora, kojega nije zaoku¬ 
pljala neka posebna neizvjesnost, neki posebni čudni 
osjećaj, sličan strahu, pred budućim danima, koji imaju 
nadoći. A i šumske su divlje zvijeri u čoporima navalji¬ 
vale u planinskim krajevima na stada goveda, ovaca, 
koza i svinja, koje su po pašnjacima i šumama tražile i 
griskale posljednju hranu, što se još mogla tu i tamo 
naći. Bili su to dani neke čudne strave, kakve nijesu 
pamtili ni najstariji ljudi. 

U takovoj mučnoj i teškoj neizvjesnosti našlo se koje¬ 
kakvih sumnjivih i krivih proroka, koji su ionako poti¬ 
štenom i ustrašenom ljudstvu pričali, da će doskora biti 
sudnji dan, i da će gospodin Bog u svom gnjevu zaradi 
tolikih grijeha cijeli ljudski rod i kuglu zemaljsku spaliti 
i uništiti. A da oni govore istinu, najbolji je dokaz, da 
je crni Antikrist došao već na svijet i da on sam vođi 
mongolske čete. Taj Antikrist primio je na sebe čovječji 
lik u mongolskom Vođi Batu-kanu... Ti krivi proroci 
tvrdili su, da su na rođene oči vidjeli Antikrista Batu- 
kana, koji ima zelene oči, golu glavu bez ijedne vlasi i 
velika usta, kojima može odmah progutati cijeloga čo¬ 
vjeka. Iz tih njegovih ralja siplje za vrijeme najljućih 
bojeva strašni pakleni oganj, koji na milje daleko za¬ 
udara po sumporu i smoli. Dapače iz tih ustiju znade 


kađkada izlaziti paklenska para i voda, koja kipi te u ne¬ 
prozirnu maglu ovije cijele mongolske čete, pa one usli¬ 
jed toga postaju nevidljive tako, da im kršćanske vojske 
ne mogu ništa naškoditi. Sam Batu-kan ima samo gornji 
dio tijela običnog čovjeka, a donji je dio životinjski, 
sličan konju. Kako ima četiri noge s jakim kopitima, 
koja su jača od najtvrđeg željeza, lako može juriti s 
jednoga kraja bojišta na drugo. Oružje mu je velik luk 
s tetivama od ljudske kože i strijelicama, koje su se se¬ 
dam godina močile u najjačem otrovu od neke ogromne 
i strahovite nemani, što živi samo u velikim i silnim 
planinama daleke Azije ... 

Da strava bude još veća, te su se godine pojavljivala 
neka čudnovata znamenja na noćnome nebu. U mjesecu 
kolovozu kao i u listopadu gledali su uplašeni ljudi cijele 
rojeve nebeskih krijesnica, koje su poput kiše vrcale po 
noćnom svodu, a bilo je neobično velikih zvijezda, koje 
su padalo na zemlju uz neku muklu tutnjavu. A jedne 
noći pojavila se oko mjeseca tri velika kolobara, u koji¬ 
ma se jasno vidio dvostruko veliki zeleni križ. Nekoliko 
dana kasnije pojavilo se na sjevernom obzorju najprije 
jasno ružičasto svijetlo, kao da u silnoj daljini bjesni 
ogromni požar. To svijetlo pretvaralo se pomalo u zelen¬ 
kasti i mođrikasti sjaj, dok konačno nije iščezlo... 

Kada su to ljudi vidjeli, još su više bili uvjereni da je 
sudnji dan na domaku. 

Pod dojmom svih tih glasina i pojava bježali su ljudi 
u crkve, da ondje u vjeri nađu utjehu i smirenje. Ispovi- 
jedaonice bile su pune muževa i žena, koji su suznim 
očima i dubokim kajanjem ispovijedali svoje grijehe i 
vapili za milost Onoga, koji jedini može pomoći. Uslijed 
toga nastalo je u mnogim krajevima poboljšanje. Ljudi 
nijesu bili više divlji, opaki i nasilni kao dosele. Za neko 
vrijeme nestalo je kavge, tučnjave, krađa i otimačina, 
jer se svatko bojao Božje kazne. Nastao je pravi rajski 
mir i ljudi su bili krotki kao jaganjci. Nitko srećniji od 
svećenstva, koje je i sa propovijedaonica priznavalo, da 
je u kraljevstvu nastao Božji mir ... 

Jednog listopadskog dana šuljao se oprezno oko crkve 
otaca Dominikanaca u Čazmi neki mršavi čovjek, sav 


zarašten čekinjavom prosijeđom bradom. Bio je slabo 
odjeven, a na nogama mu na pol izglođane i poderane 
blatne čizme. Obilazio je oko crkve i nešto zagledao pre¬ 
ma ulaznim crkvenim vratima, na kojima je mali klesar 
vršio omanje popravke. Klesar je dlijetom i kladivcem 
marljivo izbijao neki oštećeni lik, koji je resio crkveni 
ulaz. U nekoliko navrata približio se i opet za korak-dva 
odmicao onaj bradati neznanac, kao da želi pobliže za¬ 
viriti u klesarevo liče... Napokon se približi ponovno 
ljestvama, na kojima je stajao klesar i podignuvši glavu 
prema gore upita: 

— Ej majstore, nijesi li ti iz Zagreba? 

Na taj upit lecnu se malo klesar, zastane u poslu i 
pogleda sumnjivo u bradatog čovjeka. Njegov glas pri¬ 
činio mu se nekako poznat. Ali lice nije, mu bilo poznato. 
Nije se mogao sjetiti, da li je toga bradatog i napola 
odrpanog čovjeka ikada i vidio. Zato siđe sa ljestava, 
odloži klesarsko oruđe i stane pred došljaka te ga upita: 

— Čemu ti to, čovječe, mene pitaš? 

Bradonja se malo gorko nasmiješi, pogleda jače u oči 
klesaru i reče mu: 

— Janko, pogledaj me bolje! Nije moguće da me i ti 
više ne ćeš prepoznati... 

— Joža! Joža Dudić! — klikne iznenađeno klesar i 
pruži mu ruku. -— Odkale ti ovdje? 

— Trbuhom za kruhom! — odgovori Žablja glava, 
koja je u klesaru prepoznala svog starog druga Janka 
Barušu, po zanimanju klesara. 

— Čudno mi izgledaš, — nastavi Blatar. — Promije¬ 
nio si se od onoga dana, kako se ono s tobom desilo na 
Kaptolu... 

— Pst! ... Tiše! — odgovori Dudić i stavivši prst na 
usta dade klesaru znak, da ne govori odviše glasno. A 
onda potiho nastavi: — Veliš, da sam se promijenio? 
Gledaj, kakav sam postao u ova dva cigla mjeseca. Bra¬ 
dat, odrpan i ostario! Ne čudi se ni najmanje, kada zna- 
deš, što su oni zločinci iz mene uradili. Ti si bio srećniji. 
Uspjelo ti je još za vremena strugnuti, dok su mene osu¬ 
dili, iskorbačali i protjerali. Još i danas imam veće rane 
na leđima. Prokleti bili, što su me izmrcvarili! Ali još 

nijesam šuštao. Krvavo ću im se osvetiti! — škrgutao 
je Duđić svojim pocrnjelim zubima te izustio pri tome 
neku ogavnu kletvu. 

— Da, da, ti si gadno nagrajsao, — sažalno će Blatar. 
— žao mi te. Kako vidiš, ja sam sada ovdje u Čazmi. 
Oci Dominikanci zaposlili me na neko vrijeme, da obavim 
neke popravke na njihovoj crkvi. Kada bi znali za moju 
prošlost, jamačno bi mi pokazali put u bijeli svijet... 

— Reci radije: u crni svijet, a ne bijeli! — upadne 
Žablja glava svome prijatelju u riječ. — Moj Janko, crni 
je to svijet, koji ti ne da ni korice kruha, a kamo li čega 
drugoga. Više sam gladan nego sit! Gdje osvanem, ne 
znam, hoću li omrknuti ili obrnuto. Kao prebijeni pas 
skitam se po svijetu nemajući, kuda da sklonim glavu. 
To ti je moj život od onog prokletog dana, kada su me 
protjerali iz Zagreba. 

— Jesi li što jeo danas? — prekine ga Blatar. — Ako 
nijesi ja ću zamoliti oca priora, 15 da ti dade jesti. Dobar 
je to čovjek i ne će odbiti moje molbe. Dobit ćeš ovdje 
u samostanu i konaka, pa ćeš se barem jedan dan bolje 
najesti i pristojnije odmoriti. Reći ću im, da si moj pri¬ 
jatelj, koji putuješ u Požegu. A u večer, kad se sastane¬ 
mo u mojoj sobici, gdje spavam, razgovarat ćemo više. 
Ja moram poslije podne raditi, a ti dotle razgledaj mje¬ 
sto. Prije tjedan dana bilo je ovdje mnogo državne go¬ 
spode na sprovodu hrvatskog vojvode Kolomana, koji je 
umro od rana zadobivenih proljetos u bitci s Mongoli¬ 
ma tamo negdje u Ugarskoj. Bile su to velike posmrtne 
svečanosti. Vojvodin kancelar kanonik File održao je 
veliki govor u slavu pokojnikovu. Šteta, da ga nijesam 
razumio, jer je govorio crkvenim jezikom. Samo sam čuo 
od naših otaca, da je vrlo učeno i lijepo govorio. Ukopali 
su ga evo u ovoj crkvi. Tamo pokraj velikog oltara je 
njegova raka. Otac prior reče mi upravo jučer, da će voj- 
vodkinj^ udovica postaviti pokojnom mužu veličanstven 
spomenik. Govorio sam na ukopu s mnogim ljudima 
odavle iz okolice, pa mi svi rekoše, da je pokojni Kolo- 
man bio dobar i plemenit čovjek. 

5 Prior je poglavar ili prvak samostana. 

f —• Plemenit veliš? —• upadne porugljivo Žablja glava 
u riječ Blataru. — Pusti ti to na stranu! Svi su oni jed¬ 
naki. Bio on vojvoda, bio ban, bio kakav mu drago go¬ 
spodin, oni svi ne razumiju ili ne će da razumiju sirotinje. 

Na te riječi povuče Blatar Žablju glavu za rukav i 
šapne mu: 

— Kao Boga te molim, šuti i ne govori više tako! 
Ako te čuje koji otac samostanac, pokazat će ti vrata. 
Ovi ovdje nijesu ništa krivi tvojoj nedaći. Drugo su ovi, 
a drugo oni tamo u Zagrebu... 

. — Ti čuvaš svoja leđa! — odvrati dosta ujedljivo 
Žablja glava Blataru. — Dali su ti malo posla, više jesti 
i dobro piti, pa si sada njihov. Žao mi je, da sam se u 
tebi prevario ... 

• — Nemoj tako, — mirio ga Blatar. — Krivo mi činiš! 
Razumijem te, ogorčen si na one u Zagrebu, pa sada 
mrziš na cijeli svijet, kao da su ti svi drugi krivi, što 
si često predaleko zabrazdio ... 

—- Ha! Još ćeš mi i ti dijeliti opomene i savjete! Idi 
do đavola! Ne trebam ni tebe ni tvojih fratara! Doći će 
čas, kada ću vam svima zaigrati krvavo kolo! Svi ste 
lupeži! ... 

Te DUdićeve pogrde izazvaše Blatara i on ogorčeno do¬ 
baci Žabljoj glavi: 

—- Veći od tebe nijesmo. 

— Idem. 

—- Idi, ako ćeš do nakraj svijeta! Zameo ti se svaki 
trag! —- dobaci ljutito Janko Baruša, okrene leđa Žabljoj 
glavi i uputi se u samostan na objed, ostavivši Duđića 
pred vratima. 

XII. VESELI SVATOVI 


Zadnje nedjelje mjeseca studenoga 1241. bila je ve¬ 
lika uzrujanost i žurba u kući poštovanog klobučarskog 
majstora Imbre Gračine. Toga dana slavila se svadba 
njegove lijepe kćeri Ljerke s mladim zlatarskim maj¬ 
storom Ivanom Plavdićem. 

Već punih osam dana prije same svadbe vrtjele se po 
Imbrinoj kući razne Ljerkine kume, strine, tetke i ujne, 

koje su pomagale revnoj domaćici Barici klati raznu 
živad te mijesiti i peći dobre i fine kolače. Nekoliko de¬ 
setaka purana, gusaka i mnogo pari debelih i uhranjenih 
pilića, kokoši i pijetlova izgubilo je svoje glave. A osim 
tog brojnog pernatog svijeta zaklao je majstor Imbra i 
tri debela bravca i nekoliko mladih odojaka. Razu¬ 
mije se, da nije manjkalo ni teletine ni govedine. A tek 
ona cijela brda kolača od meda, oraha i maka, koja su 
sama bila dovoljna, da nahrane polovicu gričke djece, 
zapremila su cijelu Imbrinu komoricu. Jadna Barica tu¬ 
žila se svake večeri, kako je umorna i kako je bole noge 
od tolikog hodanja ovamo i onamo. Od rane zore do 
kasne noći neprestano je radila, svuda pregledala, izda¬ 
vala naloge i određivala, što će se još peći i kuhati, samo 
da ništa ne uzmanjka na taj veliki dan obiteljske slave. 

I majstor Imbra trčao je užurbano po gradskim trgo¬ 
vinama i sam kupovao razne mirodije, potrebite za pri¬ 
pravu jela. Ponosno je pregledao po kući i oko nje, da 
li je sve u redu, samo da ne bude s nikoje strane prigo¬ 
vora ni zamjerke, kad u njegov dom dođu toliki ugledni 
gosti i kićeni svatovi. Dragi Bog nadario ga je prilično 
zemaljskim obiljem, pa je htio pokazati, čija je kuća 
masna. Zadovoljno bi sukao svoj prosijedi debeli brk i 
govorio kumama i tetkama u kuhinji: 

— Pazite, da sve bude dobro, fino i tečno. Štogod 
treba, recite i ne žalite. U mojoj kući naći će se, Bogu 
hvala, svega. 

Ali najveću pažnju priklanjao je tome, da za svatove 
pribavi što boljeg vina. Sam je s prijateljem majstorom 
Miškom otišao jednog dana na Okić, gdje su kupili naj¬ 
boljeg starog vina, da bi ga i »sami anđeli pili«, kako 
je govorio Miško. A i prečasni gospodin kanonik-pojac 
Stjepan poslao je cijela tri vedra osam godina starog 
vina iz svoje pivnice. To je bila kapljica određena samo 
za*najuglednije uzvanike, kao što su bili uz strica ka¬ 
nonika gospodin župnik i kapelan svetoga Marka te va- 
roški glavar i neki prisežnici. 

Majstor Imbra brojio je dan za danom i bivao sve za¬ 
dovoljniji, što se više približavao dan svadbenoga slav¬ 
lja. Jamačno je Imbra bio nestrpljiviji i od same svoje 


kćeri i od svoga budućeg zeta u tom očekivanju. A na 
sam svadbeni dan već je u svu zoru bio na nogama i 
natjerivao kuharice, reduše i druge pomagačice, da pro¬ 
stru velik hrastovi stol, da sve bude gotovo i u podpunom 
redu, kada počnu dolaziti svatovi i prvi uzvanici. Una¬ 
prijed je označio mjesta za strica mladoženje, za go¬ 
spodina župnika i kapelana, za mlađenee, kumove i dje¬ 
vere. Kako je uvijek bio čovjek ođ reda, savjestan i to¬ 
čan, tako je i ovom zgodom htio da bude sve spremno 
i u redu. Za susjede, daljnu rodbinu i druge znance dao 
je prostrti stolove u donjoj sobi, dapače ispraznio je i 
svoju prostranu radionicu i veliku komoru, u kojoj je 
preko zime spremao razni manji gospodarski alat i druge 
gospodarske sitnice. 

I čim se više bližio deseti predpodnevni sat, kada je 
svatovska povorka imala krenuti u crkvu svetoga Marka, 
da najprije pribiva svetoj službi Božjoj, a onda da se 
izvrši obred vjenčanja, bivao je majstor Imbra sve ne¬ 
strpljiviji. Tek kada je iz daljine čuo tamburaše i egedaše, 
gdje prate mladoženju u mladenkin dom, malo mu je 
odlanulo. 

— Idu! Idu! — vikao je u kuhinji ženi i redušama. 
— Jeste li sve zgotovili? Gdje je Ljerka? Da li je 
spremna ? 

A pred kućom skupila se sila Gričana i Gričanki, koji 
se svi sjatili, da vide svatove i mlađenee, kakvih već 
davno nije bilo na brdu Griču, i da .čestitaju roditeljima 
i mladencima na sreći i radosti. Dakako da je bilo dosta 
i takvih, koji su s nekom potajnom zavisti došli gledati 
to Imbrino slavlje ... 

Konačno su stigli kumovi i djeveri s mlađencem pred 
Imbrinu kuću. Pratilo ih je veselo potcikivanje i krika 
gričke djece, koja su oko njih bezazleno i veselo skaku- 
tala i divila se mladoženji, koji je u svečanom ruhu 
s krasnom debelom palicom, urešenom na vrhu srebr¬ 
nom glavicom, ponosno stupao iza veselih djevera, što 
su pjevali svatovske narodne pjesme. Pa kada su stupili 
u dvorište, dočeka ih majstor Imbra radosna lica i po¬ 
nudi im po starom običaju kruha i soli uz vrč rujnog 
vina. 




70 


Prvi djever pozdravi majstora Imbru krepkim glasom 
govoreći: 

— Hvaljen dobri Isus i sveta Djevica Marija! Čuli 
smo, čestiti majstore, da u vašoj kući ima djevica Ljer- 
ka, koju želi evo ovaj naš vrijedni mladi majstor Ivan 
uzeti za svoju zakonitu drugaricu. Biste li bili voljni, 
čestiti majstore, da nam dadete svoju bijelu golubicu? 

A Imbra malo zaškilji desnim okom na djevera i od¬ 
govori mu ponosno: 

—■ Dobro ste čuli, braćo draga! Zaista u mojoj kući 
živi takva golubica, kako ste je vi prozvali. Ona je sada 
još zatvorena u roditeljskom domu i pustit ću je samo 
onda, ako mi zajamčite, da je onaj, koji je želi odvesti 
iz moje kuće, zaista čestit i vrijedan. 

—- Bog i duša, čestiti majstore, da je onako, kako 
smo rekli. Mladić Ivan je naš čovjek. Za nj svi znadu, 
da je vrijedan majstor, da se boji Boga i da štuje nje¬ 
gove svete zapovijedi i zakone. Evo ga, tu je! — reče 
djever i pređvede ga pred domaćinu. 

— Jesi li ti zbilja voljan uzeti našu kćer za zakonitu 
svoju drugaricu? Možeš li je izdržavati i imaš li svoj 
dom, u koji ćeš je uvesti ? — zapita ga Imbra. 

— Jesam, dragi majstore! ■—• odgovori odlučno mla- 
denac. — Imam i kruha i ruha. Imam krov nad glavom. 
I ako nije baš veliki i gospodski, ali je moj i čist. Samo 
mi je još pust, jer nema one, koja bi ga razveselila i 
oživjela. 

—- E, ako je tako, onda uđite u ovaj dom, da vam 
dam svoju dragu golubicu, neka otprhne sa svojim 
golubanom. 

I svatovi uđoše u Imbrin dom. Uto je već i Barica 
izvela Ljerku, odjevenu u svatovsko ruho. Kada su je sva¬ 
tovi i uzvanici ugledali, ostali su očarani, i usklik uđiv- 
ljenja čuo se iz svačijih ustiju. U lijepom svadbenom 
ruhu, s bijelim vijencem na glavi, a o tananom struku 
prekrasnim zlatnim pojasom, koji joj je njezin vjerenik 
poklonio na dan zaruka, izgledala je kao vila iz davnih 
priča. Stidljivo je obarala svoje krasne i duboke crne oči 
i bila je sličnija anđelu nego li zemaljskom biću. Sam 
debeli kum Miško Kavčić kliknuo je u šali: 

—• Šteta, đa ja nijesam danas mladoženja mjesto na¬ 
šeg Ivana! 

■—- No, — primijeti veseli djever Janko Hudiden, —■ 
pitanje je, da li bi ovakav anđelak htio! ... 

Kad su majstor Imbra i njegova Barica podijelili ro¬ 
diteljski blagoslov srećnim mlađeneima, koji su skromno 
pred njih pokleknuli i koji su im u znak zahvale polju¬ 
bili desnice, krene cijela svatovska povorka u župnu 
crkvu svetoga Marka, gdje ih je već čekao prečasni go¬ 
spodin kanonik Stjepan. Bila je to dosele velika rijet¬ 
kost, da je jedan kanonik sa Kaptola obavljao vjenčanje 
na brdu Gradecu. Zato je ova svadba imala u očima sta¬ 
novnika gričkih još veći ugled. Biranim riječima i dubo¬ 
kim ganućem oslovio je sijedi kanonik lijepe mladence 
i zaželio im sveti blagoslov Svevišnjega, trajnu sreću te 
mir u domu i dušama. Svima prisutnima orosile se oči 
suzama, jer već odavna nijesu u svojoj župnoj crkvi čuli 
tako lijepe i umne riječi prigodom vjenčanja. 

A kada su se svatovi nakon svete mise i obavljenog 
vjenčanja vraćali iz crkve u mladenkin dom, zavladalo je 
još veće veselje. Cio crkveni trg odjekivao je od eilika 
tamburica i svirke dubokih egeda. Podcikivanje prola¬ 
malo je uzđuh, a narod je dovikivao srećnim mlađen¬ 
eima: 

—• Bili srećni i blagosloveni! 
i —- Bog vam dao svako dobro! 

—• Ah, kako je divna mladenka kao vila! — klicali su 
drugi. 

—• Zaista krasan par, da se ljepši ne može poželiti! 
Toga već davnu nije bilo na Griču. 

Dan je bio divan i sunčan, kao da se i samo nebo ra¬ 
dovalo nad srećom ovo dvoje mlađenaca, koji su pred 
licem Božjim sklopili vezu vječne ljubavi. 

Pa kada je mladi zlatar drugog jutra doveo u svoj 
tihi dom svoju novu gospodaricu, utisnuvši joj na ko- 
raljne usnice vrući cjelov sreće i velike ljubavi, reče joj 
blaženo: 

i — Ljerko, sada je ovo tvoj novi dom. Dobro mi došla 
u njega i budi i njegov i moj»anđeo sreće i mira! Odsele 
budi samo moja grička rožica! . 


A ona ga srdačno i nježno zagrli i smiješeći odvrati: 

— Bilo, Ivane, kako si rekao!... Ja sam tako 
srećna! ... 

Još dugo sjećali se poštovani Grieani te svadbe. Samo 
u zlobnom srcu stare Jage Leginove nakupio se toliki 
jed, da je nekih desetak dana ležala u krevetu od srdžbe, 
što se njezina osvetna nakana tako jadno izjalovila. 

XIII. U MONGOLSKOM TABORU 

Zima od godine 1241. na 1242. bila je tako strahovita, 
kakve već dugi niz godina nije bilo. U kraljevstvu je 
hrvatskome bilo i staraca sa devedeset i više godina i svi 
su tvrdili, da nijesu zapamtili takve zime. Već je minula 
jesen bila neobično hladna i naviještala nevolju i studen. 
Stari ljetopisci zabilježili su, da su jadne sitne ptičice od 
prevelike studeni u lijetu mrtve padale iz zraka, a ogro¬ 
mna su jata gladnih crnih vrana i gavranova kao kakve 
aveti neprestano prelijetala povrh smrznutih ravnica i 
poljana i očajno graktala. Mnogo se ljudi te godine smr¬ 
zlo što od zime što od gladi. Visoke naslage snijega po¬ 
krivale su nadaleko i široko ravnice, šume i planine. Pa 
i divlje zvijeri, koje su navikle na studen, padale su ili 
iznemogle i ostale ležati u dubokome snijegu. Svi su se 
potoci i sve rijeke od prevelike studeni .zamrzle, te su 
ljudi s konjima i saonicama bez ikakve bojazni pro¬ 
lazili preko njih. Tko baš nije morao izilaziti iz kuće, 
stisnuo se oko tople peći ili ognjišta i ondje prospavao 
ne samo duge zimske noći, već i dobar dio dana. U šu¬ 
mama su se od prevelike zime raspukla stabla, a od 
debele su se naslage snijega neprestano lomile stare gra¬ 
ne na stoljetnim hrastovima i bukvama tako, da je bilo 
vrlo opasno prolaziti šumom. Bilo je, kao da je sav 
život zamirao. 

Isto takva zima polegla je i povrh prostranih ugar¬ 
skih ravnica, na kojima je Batu-kan, gospodar »Zlatne 
horde«, imao svoj tabor. Mongoli nijesu mnogo marili 
za tu žestoku zimu, jer su se već od najmanjeg djetinj¬ 
stva bili privikli i na studen i na vrućinu po dalekim i 
silnim azijskim stepama, na svojim su hitrim malim 

konjićima odolijevali svakoj nepogodi. Snježne mećave 
nijesu im nimalo smetale niti ih spriječavale u njihovim 
ratnim pohodima. Oni su bili prava djeca prirode, kojoj 
su u svakoj zgodi prkosili i s njome se odlučno hvatali 
u koštac. Pod svojim pustenim jurtama oni su uz velike 
vatre, koje nijesu nikada ugasle, bili srećni i zadovoljni 
više nego drugi narodi u svojim kućama i kolibama. 
Odani dosta piću bili su sretni, ako su imali obilje kise¬ 
log kobiljeg mlijeka te kuhanog ili pečenog konjskog 
mesa, koje je moralo biti jako osoljeno. Kada nijesu 
— ratovali, glavna im je briga bila, da se dobro najedu i 
da se onako prežđerani izvale na konjske i volujske 
kože te tako prospavaju dane i noći. Ali znali su i trpjeti 
i glad i žeđu, kada su ratovali. I po dva. i tri dana ne 
bi založili, ali su se uza sve to borili neustrašivo i hra¬ 
bro. Pred očima im je bio samo jedan cilj, da osvoje 
cijelu Aziju i Europu, i da njihov kakan bude gospodar 
svih naroda i svih država. Za taj cilj bio je spreman 
svaki i posljednji Mongol položiti svoj život. 

Nekog se vrlo studenog zimskog jutra Batu- kan pro¬ 
tezao ugodno u svom velikom toplom šatoru po voluj¬ 
skim kožama i o nečemu razmišljao. Uto stupiše u jurtu 
kanovi Subutaj i Džebe i rekoše: 

-— Batu, vedro nebo naše! Čas prije stigao je u naš 
tabor glasnik Kasaru i javlja, da se na svom putu na¬ 
mjerio na nekog bijelog čovjeka koji je došao s one 
strane velike rijeke i koji bi želio s tobom govoriti, 
jer ti ima priopćiti važnih vijesti: 

— Iz kojega je kraja došao? — upita Batu-kan zije¬ 
vajući. 

— Ođnekale ozdola sa strane, koju mi označismo 
crvenom, 6 —- odgovori Subutaj. 

—- Veliš, da donosi važnih vijesti? — opet će Batu- 
kan i digne se s ležaja. 

— Tako tvrdi glasnik Kasaru, — primjeti Džebe. 

—■ Dovedi mi onda Kasaru! — zapovjedi Batukan 

Džebi. 

6 Mongoli su strane svijeta označivali bojama i to: jug 
crvenom, sjever crnom, istok modrom, zapad bijelom a sre¬ 
dinu ljubičastom. 



Za čas ušao je u kanovu jurtu mlad Mongol, koji je 
baš bio stigao sa svog izviđničkog puta. Bio je glavni 
glasnik Batu-kanove vojske i kao takav nosio je ime 
»strijela«. Glasnik »strijela« bio je sveta osoba. I naj¬ 
viši knez morao mu se maknuti s puta, čim je čuo zve¬ 
ket praporaca na njegovu konju, a ako je ovaj, iznemo¬ 
gao, morao mu je dati svog najbržeg konja. Glasnik je 
jurio danju i noću kroz stepe i daleke ravnice. U malo 
dana morao je prevaliti udaljenosti, za koje je obični 
putnik trebao često i po više tjedana. 

- Kakve si vijesti donio ? — upita Batu-kan glasnika. 

—'Svakojake, — odgovori glasnik. — Ali čini mi se, 
da će najvažnije biti one, koje bi ti imao priopćiti neki 
čovjek, što sam ga doveo k tebi. Molim te, primi ga, jer 
meni je tek nešto samo natuknuo. Jedva smo se spora¬ 
zumjeli. 

Batu-kan zapovjedi brzo: 

— Uvedi ga! 

»Strijela« iziđe iz jurte i za nekoliko trenutaka uvede 
čovjeka mršava, umotana u krpe i stari poderani kožuh. 
Sav prozebao stajao je došljak i plaho se ogledao po 
kanovoj jurti. Kako nije znao mongolskog jezika, morali 
su najprije potražiti tumača, pa kada je tumač došao, 
reče mu Batu: 

— Pitaj ga, što želi i odakle je. 

Tumač se stavi u sporazum s došljakom, koji stade 
pričati: 

Ja sam iz dalekih donjih strana, tamo s juga iz 
zemlje, koja se zove Hrvatska. Došao sam do moćnog 
Batu-kana, da ga upozorim, da se kralj Bela nalazi sada 
u Hrvatskoj, u gradu, koji se zove Zagreb. Čuo sam, 
da moćni kan traga za kraljem Belom. Da kanu olak¬ 
šam njegov napor i traženje, došao sam, da mu to pri¬ 
općim. Oni tamo niti ne slute da sam ja odlučio pro¬ 
kazati sadašnje kraljevo zaklonište.... 

Kada je tumač Batu-kanu preveo došljakove izjave, 
on se nešto zamisli, nekoliko se puta prošeta po svojoj 
jurti, a tada stade pred neananea i upre u njega svoje 
male crne oči. s tolikom pronicavošću, da je taj u svojoj 


duši protrnuo,j a dah mu na čas zastao. Batu-kanov po¬ 
gled bio je strašan, probadao je kao najoštriji bodež. 

A tada oštro dobaci: 

—• Neka reče, što ga je nagnalo, da prokaže svoga 
kralja? Neka govori čistu istinu, jer ću ga inače sve¬ 
zati našim konjima za repove i živa ga rastrgati! 

Tumač ponovno prevede došljaku kanovu prijetnju, 
na što ovaj odlučno izjavi: 

— Što rekoh, istina je. Kralj Bela je sada u Zagrebu 
i osjeća se ondje vrlo siguran. Prokazao sam kraljevo 
boravište zato, jer su me njegovi ljudi po njegovim za¬ 
konima nedužna protjerali iz zemlje. Dapače su me i 
strašno zlostavili. Ako moćni Batu-ks.n sumnja u moje 
izjave, može se na svoje rođene oči uvjeriti na mojim 
leđima, koja su još danas ranjava i krvava. 

Pri tim riječima stade skidati sa sebe stari otrcani 
kožuh, kojim je bio zaogrnut. 

Sva trojica, Batu-kan, Subutaj i Džebe uvjeriše se, da 
je tako, kako je taj neznani čovjek tvrdio. 

— A zašto su ga tako kraljevi ljudi izmrcvarili? — 
opet će Batu-kan. 

— Ni za što! Prigovarao sam njegovim ljudima, kako 
su nevrijedni i da su lupeži. Zato sam bio tako teško 
kažnjen .... 

— Dobro, — reče Batu. — Sporazumit ću se s n\o- 
jim ljudima i stvorit ćemo zaključak, hoćemo li potražiti 
ugarskoga kralja u njegovu sadanjem skrovištu. A ovo¬ 
ga mi čovjeka dobro čuvajte, jer ćemo ga i te kako tre¬ 
bati. Tebe, Subutaju, činim odgovornim za njega. Dajte 
mu, da se najede i napije. Izgleda kao gladna godina. 
Osim toga obucite ga u nove kože, da mu ne bude 
zima... 

Kada je Batu-kan ostao sam u svojoj jurti, duboko 
se zamislio. Vijesti, koje mu je donio neznani čovjek, 
vrlo su važne. Došao mu je kao naručen. Već nekoliko 
mjeseci šalje na sve strane uhode i izvidnice, da. pro¬ 
nađu, gdje boravi kralj Bela, ali sve uzalud. Nikako 
nije mogao ući u trag ugarskom kralju. Samo je to do¬ 
znao, da ga nema više u Austriji. Odonda mu se zameo 


svaki trag. I evo sada dolazi ovaj bijeli čovjek i proka¬ 
zuje mu, gdje se nalazi dugo traženi kralj; 

I još istog dana sazove u svoju jurtu »kurultaj«, to 
jest veliko vijeće svih kanova, begova i zapovjednika 
njegovih »tumana« i »gurana«, 7 da se s njima posavje¬ 
tuje i konačno odluči za daljnju vojnu. Pa kada su se 
poglavice i zapovjednici njegove »Zlatne horde« saku¬ 
pili u njegovu šatoru,, on im progovori: 

— Vi, moji vjerni vojvode, svaki nalik uz mjesec na 
čelu vojske! Vi, dragulji Temudžinove krune! Vi, sre¬ 
dište zemlje! Vi, nepokolebivi kao stijena! Vi, koji me 
s mojom vojskom okružujete kao silni zid, vama uprav¬ 
ljam ove moje riječi. Poslušajte! 

Na taj Batu-kanov nagovor svi ustadoše sa svojih 
prostirača i duboko se pokloniše gospodaru »Zlatne 
horde«, a tada opet posjedaše na prijašnja mjesta. 

A Batu-kan nastavi: 

— Javljam vam radosnu vijest, da sam doeuo, gdje 
se sada nalazi ugarski kralj Bela, koga smo toliko tražili. 
Vječno plavo nebo smilovalo mi se i poslalo mi bijelog 
čovjeka, kojega je doveo u naš tabor naša vjerna »stri¬ 
jela« Kasaru. Taj čovjek priopćio mi je, da je Bela sada 
tamo dolje na jugu, u nekom gradu, koji je »za grebom.« 
Ako se podignemo, naći ćemo ga tamo. Bijeli čovjek 
vodit će nas i pokazat će nam daljnji put. Jeste li za to, 
da potražimo ugarskoga kralja? 

— Jesmo! Jesmo! I to odmah! —- vikali su kanovi i 
orluci oduševljeno. 

— Dobro! — opet će Batu-kan. — Kako je jaka zima, 
lako ćemo sa našim konjima preko zamrznutih rijeka 
i potoka. Započeto djelo moramo nastaviti i sretno do¬ 
vršiti. I kao što je nestalo ugarskog kraljevstva, tako 
mora nestati i onoga tamo preko one velike rijeke. Tebi, 
naš Kadane, kao prokušanom i opreznom ratniku povje¬ 
ravam ovu važnu zadaću, a ja ću s drugim dijelom naše 
vojske udariti na desnu obalu rijeke Dunava. Sad je 
hora, dVi daljnjim našim pobjedama ovjenčamo naš 

7 »Tuman« zvala se u mongolskom jeziku divizija, a 
»guran« pukovnija,. 

j J »lug«, bijeli plemenski stijeg. Na njemu je uvezen sokol 
i £ kao znak naše brzine i smjelosti te crni gavran kao tre¬ 
pet onima na koje se pođigosmo. Prije nego što pođemo 
i na daljnju vojnu u nove nepoznate zemlje,^ velim vam 
f ovo: Budite složni kao prsti na ruci, a u^ času navale 
_ budite kao sokol, koji se ruši na plijen. Kad je doba igre 
i zabave, rojite se kao mušice, a kad plane boj, nahrupite 
t na neprijatelja kao orao na svoj plijen! 

A kan Subutaj kao najugledniji po časti iza Batua 

[ odgovori: 

— Budućnost će opet pokazati, što možemo ili ne mo¬ 
žemo. Duh, zaštitnik našega vladara,, jedini zna, da li 
ćemo izvršiti svoj zadatak. 

Nakon tih riječi podiže se cijeli kurultaj na noge. Svi 
iziđoše pred Batu-kanovu jurtu, da izmole od Menke- 
Koko-Tengrija, to jest od »vječno plavoga neba«, novu 
pobjedu. 

Batu-kan kao prvi odriješi svoj pojas, prebaci ga oko 
vrata u znak poniznosti, natakne šubaru na šaku, devet 
puta poklekne, izlije na zemlju nekoliko kapi kumisa i 
zavapi očima uprtim spram neba: 

— O, ti vječno plavo nebo, ti Menke-Koko-Tengri, 
usliši molitvu našu i daj nam novu pobjedu kao i uvijek 
dosele! 

Iza toga stavi opet šubaru na glavu, opaše se po¬ 
jasom, kako to dolikuje slobodnom Mongolu, i vrati se 
u svoju jurtu ... 

Tim činom bio je dan znak, da se mongolski taoor 
diže na noge i spremi za daljnju vojnu. Pa kada su ka¬ 
novi i orluci objavili tumanima i guranima, da se spreme 
za polazak, nastalo je u redovima mongolskih bojnika 
neopisivo raspoloženje. Odmah su pošli po konje i stali 
ih sedlati,, tjerali su goveda na okup i vezali ih za kola, 
na kojima su bile postavljene mnogobrojne jurte. Pod 
tim su jurtama stariji Mongoli pošli na put, a mlađi su 
zajahali svoje male hitre konjiće. 

Dok se sve ovo zbivalo u Batu-kanovu taboru to: 1 3li 
je čovjek mirno sjedio u jednom šatoru i hranio se ku¬ 
hanim konjskim mesom, koje je upravo pohlepno derao 
zubima i zalijevao kumisom. Pijući kumiš malo se nad 

njiin gadio, jer takvo piće nije još nikada dosele okusio, 
ali je nečim ipak morao ugasiti žeđu, koja ga je počela 
mučiti, jer je meso bilo upravo preseljeno i zaliveno 
nekim mirodijama, koje su silno podražavale na pilo. 
Hraneći se mongolskom konjetinom razmišljao je u sebi 
ovako: 

— Čas moje osvete je nastupio. Zločinački Kaptol i 
Gradec osjetit će kaznu, koju sam im spremio preko 
Batu-kana. On će biti moj osvetnik, a ja ću njegovim 
četama pokazati put do njih, pa neka ih satare i sravni 
sa zemljom, da više nikada ne budu mogli takvog siro- 
maka, kao što sam ja, kazniti onako okrutno kao 
mene... Istina, kralj Bela nije mi ništa skrivio. On me 
nije po svojim sudovima osudio, već je to bila osuda 
kaptolskoga suca, ali ja sam se morao poslužiti tom 
smicalicom pred Batu-kanom. Da sam mu rekao golu 
istinu, da, me je osudio kaptolski sud, Batu ne bi imao 
smisla niti volje, da se zbog mojeg slučaja diže na jedno 
neznatno gnijezdo, kao što je Kaptol ili Gradec. Ali, 
kada sam mu rekao, da je kralj u Zagrebu, onda sam 
bio duboko uvjeren, da ne će krzmati, da pođe za njim 
u potjeru. Sad sam pođpuno zadovoljan, jer sam postip'ao 
svoj cilj... 

Ovako je umovala nesrećna Žablja glava u mongolskom 
taboru i sama pred sobom opravdavala svoj podli i izdaj¬ 
nički cm. Njegova rutava savjest nije se ni najmanje 
bunila, da na svoju rođenu domovinu valja strahovitu 
nevolju, koja će nanijeti toliko zla zemlji, koja ga je 
rodila, i koja ga je na svoju nesreću i sramotu odhranila. 
Za sitnu trenutačnu osvetu Kaptolu i Gradecu on će 
žrtvovati tisuće i tisuće života muževa, žena i nejake 
djece, koji ce biti poklani od divljih mongolskih horda. 

duhu je sam izmišljao muke, kojima ee mučiti u prvome 
redu kaptolskoga suca i sve one kaptolske pandure, koji 
su prisustvovali njegovom suđenju. Osobito je spremao 
najstrašniju osvetu onoj dvojici pandura, koji su ga bi- 
cevali. Za njih mu nije bila dosta teška niti najokrutnija 
kazna, koju im je namijenio u svome srcu. S takvim 
osvetničkim grozotama toliko se zanio, da je sam sobom 
poluglasno razgovarao govoreći: 

— Žive ću ih rezati komad po komad, i to ovom svojom 
vlastitom rukom. Neka na sebi iskušaju, kako je meni 
bilo, kada su me bičevali. A i onima gore na brdu Gra¬ 
decu spremit ću također grdnu poparu! 

I u taj čas sjeti se najednom zlatareve mlade žene 
Ljerke, za kojom je uzaludno hodao i potajno mnogo 
uzdisao. 

— E, i ta će ptičica doći u moj kavez! Bit će i ona 
pitomija! 

U tim osvetničkim razmišljanjima prekine ga najeđnoć 
tumač, koji uđe i reče: 

— Spremi se!.Zove te ugledni kan Subutaj. Bit ćeš 
njegov pratilac i kazivati ćeš našoj vojsci put u zemlju, 
iz koje si došao. Budi oprezan, jer inače teško tebi, ako 
si nakanio našu vojsku zavesti u kakvu stupicu. Veliki 
Batu rekao ti je jutros, da će te za konjske repove raz- 
derati, ako si lagao. 

No Žablja glava mirno odgovori cereći se zlobno: 

— Grožnja nije potrebna, jer ja sam ionako u vašim 
rukama. Svoju riječ održat ću vjerno, jer je i meni sa¬ 
mome do toga, da uhvatite kralja Belu. Veliki Batu-kan 
bit će mi i te kako još zahvalan, da sam mu kralja ugar¬ 
skoga predao u šake. 

Konačno podigao se cio mongolski tabor na noge. Sve 
je spremno čekalo Batu-kanovu i Subutajevu zapovijed 
za polazak. Još prije toga obišla su oba kana veliki i pro¬ 
strani tabor, da se na svoje oči uvjere, da li su sve čete 
potpuno spremne za odlazak na- vojnu. 

U času polaska pitao je Batu-kan kanove i orluke, 
neka mu reknu: 

— Što je najveći užitak u čovječjem životu? 

Svi se stadoše natjecati za odgovor. Kan Subutaj reče: 

—- Lov! 

■ — Hajka na divljač! — ustvrdi Muhuli, 

Batu-kan na to upravi upit mladom orluku Ugedaju: 

— A što ti veliš? 

Ovaj se na čas zamisli i odgovori: 

— Dični Batu, ja držim, da je najveći užitak juriti 
na konju i sa Sokolima poći u lov! 

— Ne!—prekine ga orluk Togrul. — Najljepši užitak 

je borba pojedinca čovjeka protiv divlje zvijeri! Tako 
sam barem ja iskusio u svom đosadanjem životu. 

Svi kanovi i orluci uprli su svoje radoznale poglede 
u Batu-kana, kojemu su na licu čitali, da ga njihovi 
odgovori nijesu zadovoljili, tek kod odgovora Togruiova 
kao da mu se oko ustiju pojavio jedva primjetljivi smi¬ 
ješak. Kada su se tako svi obredali, digne on ponovno 
glavu i reče: 

— Pamtite! Najveća je sreća u čovjekovu životu: po¬ 
bijediti neprijatelja i goniti ga pred sobom. Zajahati nje¬ 
gove konje i oteti mu sve, što je imao. Gledati zapla¬ 
kane one, koji su mu bili mili, a žene mu i kćeri pritisnuti 
na svoje grudi. Držim, da ste me dobro razumjeli. 
Prema tim se riječima vladajte na vojni, kojoj idete 
ususret! 

I svi jednodušno povikaše: 

— Razumijemo i držat ćemo se tvojih uputa. One će 
nam biti tvoja sveta želja i zapovijed. 

Dok se to zbivalo na dalekim i prostranim ravnicama 
Ugarske, kralj se Bela spremao na odlazak iz Zagreba. 
Skupio je oko sebe najođličnije velmože hrvatskoga 
kraljevstva na vijećanje, te su mu svi savjetovali, neka 
što prije sa svojom pratnjom ostavi gornju Hrvatsku i 
neka krene na dobro utvrđeni grad Klis u Dalmaciju, 
gdje mu je već boravila žena-kraljica s malim kćerkama 
Katarinom i Margaretom. Iz dana u dan bila je bojazan 
sve jača i opravdanija, da će Mongoli provaliti u Hrvat¬ 
sku i ondje potražiti kralja. 

Kralj je uvidio opravdanost njihove bojazni, pa je 
zaista ostavio svoje dosadanje zaklonište u Zagrebu i 
krenuo put Dalmacije ponijevši sobom krunu svetog Stje¬ 
pana i ostale krunske dragocjenosti, koje je još za vre¬ 
mena dao dopremiti iz krunidbenog Stolnog Biograda, 
gdje su se obično čuvale. 

Biskup Stjepan Babonić upravo je zadovoljno odahnuo, 
kada je kralj ostavio Kaptol. Kao, da mu se s grudiju 
odvalio teški kamen, tako mu je najednom odlanulo. I 
zato je rekao nekim svojim kanonicima: 

— Otišao je! Neka ga Bog štiti! A mi ćemo onako, 
kako znamo i kako možemo. Ja sam uvjeren, da će nas 

Gospodin čuvati od zla i nevolje! Ali časna braćo u 
Kristu, već je Gospodin naš uoči svoje muke rekao 
svojim učenicima: »Bdijte i molite se d.a ne padnete u 
napast!« Bdijmo i mi i molimo se i spremajmo se za 
najgore! ... 

XIV. CRNI BOŽIĆ 

Osvanuo je i najveći kršćanski blagdan rođenja Kri¬ 
stova. Blagi je to i sveti dan u godini, kojemu se od srca 
raduje svaka kršćanska duša. S tim uzvišenim blagdanom 
povezano je već od najranije mladosti toliko dragih i 
svetih uspomena, koje ostaju kroz cio čovječji život ne¬ 
izbrisive. Možda u nijednom narodu nema toliko lijepih 
narodnih običaja, koji su usko povezani s blagdanom 
rođenja Božanskoga Spasitelja, kao što je to baš u na¬ 
rodu hrvatskome. I veliko i malo, staro i mlado, bogato 
i siromašno, sve hrli betlehemskoj štalici, da u dubokoj 
poniznosti i svetom ganuću iskaže svoj poklon Onome, 
koji je u prilici malog nedužnog djeteta došao u ovu 
suznu dolinu, da joj donese mir i ljubav. Da, mir i ljubav, 
što je ispaćenom čovječanstvu i te kako potrebno. Kako 
je uzvišena ona tajinstvenost svete Badnje noći, kada 
narod hrli u skromne seoske crkvice i u velike katedrale, 
da molitvom i pjesmom čista srca i čiste duše zapjeva 
onu anđeosku betlehemsku pjesmu: »Slava Bogu na vi¬ 
sini, a mir ljudima u nizini, koji su dobre volje!« 

Kako bi bilo divno na ovoj ispaćenoj grudi, kada bi 
svi narodi razumjeli pravi sadržaj i svu dubinu te anđe¬ 
oske pjesme. Koliko bi se uštedilo muka, nevolja, briga, 
krvi i suza ljudskome rodu, kada bi svaki tražio mir 
duše i iskazivao Kristovu ljubav spram brata svojega! 
Ali nažalost uvijek se nađe onakvih, kojima je duša i 
srce otrovano zlobom, himbom, mržnjom i osvetom. I dok 
je takvih, nema pravog mira na zemlji. Uzalud takvi 
ustima pjevaju anđeoski pijev, kada im je srce i duša 
daleko od toga ... 

I poput tolikih pobožnih kršćanskih duša u hrvatskome 
kraljevstvu i stanovnici staroga Zagreba iskreno se 
poradovaše rođenju Kristovu. Pod starim slamnatim 

krovovima na brdu Griču kao i pod onima u Laškoj Vaši 
i biskupskom Kaptolu orila se puna srca i vesele duše 
ona stara hrvatska božična popijevka: 

U se vreme godlšća 
Mir se svetu nazvešća, 

Porođenje detića 
, Svete Deve Marije. 

Lepe pesme spevaju, 

Da bu človek vu raju 
Svetom Devom Marijom . . . 

Ali jamačno u ni jednoj kućici na Griču nije ta pjesma 
pjevana s tolikim žarom, oduševljenjem i pobožnošću, 
kao što je to bilo u kući čestitoga majstora Imbre Gra- 
čine. Na svetu Badnju večer skupila se oko njegova po¬ 
štenog majstorskog stola i njegova djeca Ljerka i zlatar 
Ivo, da u zajedničkoj ljubavi proslave sveti Božić. Prvi 
je to Božić bio ovo dvoje mladih bića, koja su jedno 
drugom prije mjesec dana prisegli pred Božjim žrtve¬ 
nikom ljubav i vjernost do groba. Bio je sretan Božić, 
jer su ga njihove mlade duše ove godine slavile s većim 
mirom i zadovoljstvom nego prijašnjih godina. U punom 
skladu srdaca upirali su oči u zelenu božičnu granu, koja 
je bila zataknuta za starom hrastovom gredom povrh 
prostrtog božičnog stola. Bila je okićena darovima Božje 
prirode, rumenim jabučicama, orasima i lješnjacima, koji 
su visjeli na domaćem koncu i pomalo se vrtjeli od stru¬ 
janja toplog zraka, koji je s posebnom ugodnošću napu- 
njao cijelu prostranu sobu. A ona zlatno-žuta slama, ra- 
zastrta po cijeloj sobi, ugodno je šuštala pod njihovim 
koracima, kada su hodali po sobi. Vrijedna domaćica 
Banca pobrinula se, da na stolu bude i lijep pšenični 
kruh i medeni kolač sav iskićen ^jabukama. Nije uzmanj¬ 
kalo na stolu ni žita ni kukuruza, a pod bijelim stolnja- 
kom našlo se i nešto srebrnog novca, da obilje bude pođ- 
puno. Pa kada je majstor Imbro unio u sobu debelu upa- 
Ijenu božičnu voštanu svijeću i rekao: Hvaljen Isus i 
sveta Djevica Marija, koja nam je porodila dragoga Isu¬ 
sa! — tada je u kući nastalo božično slavlje. 

Presretni Ivhn zagrlio je svoju lijepu mladu ženicu i 
darivao je zlatnim križićem, koji je potajice izradio za 








nju u svojoj radionici i kojim ju je sad iznenadio. Cjelov 
sreće i pravog kršćanskog mira zaokupio je njihove mlade 
duše, koje su u toj svetoj Badnjoj noći bile jamačno 
najsrećnije na cijelom Griču. A majstor Imbra namigivao 
je zadovoljno svojoj Barici govoreći joj tiho: 

— Jesi ih vidjela, stara!? Tako smo i mi nekoć slavili 
prvi naš zajednički Božić, — i pri tome zaronili su oboje 
na čas u one lijepe prošle dane svoje mladosti. 

— Moj Imbra, davno je to bilo! — uzdahne Banica. 

— Ako je i davno bilo, ipak se toga i ove večeri još 
uvijek živo i ugodno sjećamo, — odvrati majstor i po¬ 
zove djecu, da svi skupa sjednu za obilati stol i da za¬ 
počnu s večerom. 

Imbro, koji je cijelog dana zajedno s Banicom i djecom 
strogo održavao badnjački post, vrlo se obradovao, kada 
je ugledao, gdje njegova Barica u velikoj zemljanoj zdjeli 
nosi tečnu i masnu riblju čorbu, koju je on nada sve 
volio. S posebnim užitkom zagrabio je velikom kositrenom 
žlicom u zdjelu i redom svima prisutnima stavljao u 
tanjure bijelu somovinu i krapovinu govoreći zadovoljno: 

— Bog vam, djeco, blagoslovio ovo dobro jelo! Uživali 
ga u slasti i radosti i sjećali se ugodno i u najvećoj sta¬ 
rosti svoje prve Badnje večeri! 

A mladi zlatar držeći zagrljenu svoju dragu ženicu 
odvrati svome tastu: 

— Blagoslovio mladi Kralj i vama i našoj dragoj 
mamici! 

I tako su u miru, zadovoljstvu i svečanom raspolo¬ 
ženju čekali, dok ih zvona crkve svetoga Marka ne po¬ 
zovu na ponoćku, da u hramu Gospodnjemu uz ostale 
brojne sugrađane i oni iskažu prvi poklon novorođenom 

Kralju. 

Divna je bila ta Badnja noć. Debeli snijeg pokrivao je 
na daleko cijeli dragi kraj. Puni mjesec prosipao je po 
vedrom zimskom nebu svoje tajanstvene zrake, koje su 
onom neizmjernom sniježnom pokrivaču podavale osobiti 
čar. U daljini dizale se iz gustog snijega stoljetne tamne 
šume, a dolje se u ravnici ljeskao debeli led na smrznutoj 
Savi, oko koje su stare kvrgave vrbe sablasno stojale kao 
Vjerni stražari. I nedaleka je gora Medvednica svojom 

sniježnom bjelinom podavala' u toj svetoj noći posebni 
čar i ljepotu cijelome Griču i svemu njegovu okolišu. A 
kako je bila čarobna slika staroga Griča! Iz visokih sni- 
ježnih naslaga izranjale su gričke kućice, sve rasvijet¬ 
ljene ove uzvišene noći. Povrh njih dizao se u vedru 
zimsku noć sivkasti dim i gubio se visoko gore u uzduhu. 
Grički građani, umotani u debele suknene kabanice, a 
imućniji i u lisičja krzna, veselo su se žurili u crkvu 
svetoga Marka, da što prije zapreme bolje mjesto, te 
budu što bliže velikom žrtveniku. Pod njihovim oštrim 
i odmjerenim koracima škripao je debeli snijeg i hvatao 
se njihovih čizama. Iz svih dijelova Griča hrlili su ljudi 
u Božji hram, a susrećući se veselo su se pozdravljali 
dovikujući jedan drugome: 

— Kume, prijatelju, sretan ti bio sveti Božić!... 

Pa kada je gospodin župnik sa žrtvenika povišenim 
glasom zapjevao »Slava Bogu na visini«, cijela je crkva 
veselo zapjevala: 

U se vreme godišća 
Mir se svetu nazvešđa, 

Porođenje đetića 
Svete Deve Marije ... 

Staru tu božićnu hrvatsku pjesmu pjevali su svi sa 
svetim ganućem. Pjevali su je.pradjedovi, djedovi, očevi 
i matere njihove, od kojih su ih predajom naučili,, pa su 
je i oni s istim zanosom pjevali ove svete noći i učili 
svoju djecu i unučad za daljnja pokoljenja. U toj drevnoj 
pjesmi bila je sadržana njihova živa vjera, njihova velika 
ljubav i beskrajno pouzdanje u mladoga Kralja, vječnog 
Gospodara neba i zemlje. 

A stara zvona crkve svetoga Marka svojom su sklad¬ 
nom zvonjavom pratila veselu božićnu pjesmu gričkih 
građana. Daleko u vedru zimsku noć razlijegao se njihov 
svečani glas i pomalo se gubio u savskoj ravnici i tamo 
pod podnožjem šumovite Medvednice. Grič je ove Badnje 
noći bio pun dostojanstva i svetog raspoloženja. A tomu 
dostojanstvu pridružila se ozdola s lijeve strane potoka 
Cirkvenika, sa biskupskog Kaptola, isto takva svečana 
zvonjava zvonova crkve svete Marije, u kojoj je sam 

prečasni gospodin biskup Stjepan Babonić služio svetu 
1 ■ ponoćnu, službu Božju. Veliki svećenik naroda hrvatskoga 
! prikazao je novorođenome Kralju skrušenu molitvu za 
sreću i dobrobit onoga naroda, iz kojega je i sam nikao. 
Molio je pobožno za rođenu grudu svoju, da je Božansko 
Djetešce blagoslovi i od nje odkloni svaku nesreću. Pa 
i ako je- ne bi mogao minuti gorki kalež mongolski, neka 
taj kalež ne bude previše čemeran, da bi ga narod njegov 
mogao iskapiti upravo do dna. Neka sjaj betlehemske 
zvijezde potamni i pomete puteve azijatskoj nemani, da 
doživi baš na hrvatskome tlu svoj podpuni poraz... 

Dok su tako Gričani i Kaptolci u svetačnom raspolo¬ 
ženju slavili rođenje Božanskoga Djetešca, dotle su Batu- 
kanove nepobjedive čete na sam sveti Božić prešle preko 
zaleđenog Dunava, provalile u Slavoniju i stale u prah, 
pepeo i pustoš pretvarali sve krajeve, kojima su prola¬ 
zili. 

Jauk, lelek i užasno zaprepaštenje nastalo je među pu¬ 
čanstvom. Bijedni je narod na sam uzvišeni božični dan 
ostavljao božične stolove i domaća ognjišta te u div¬ 
ljačkom strahu poput zvijeri bježao u obližnje šume i 
planine, da spasi goli život. Batu-kanove pobjedničke čete 
strogo su se držale njegove odredbe i nauke: »Da ]e 
najveća sreća u čovječjem životu pobijediti neprijatelja i 
goniti ga pred sobom. Gledati zaplakane one, koji su mu 
bili mili, a žene mu i kćeri pritisnuti na svoje grudi...« 

Pred krvi žednim Kadanom jahao je Jozo Duđić, koji 
je predvodio mongolsku vojsku. Mirno i ravnodušno pro¬ 
matrao je mongolska pustošenja. Ni najmanje ga nije 
dirala nevolja vlastitog naroda. Njega je vodila samo 
jedna jedincata želja, da što prije stigne do Zagreba, kao 
svojem jedinom i konačnom cilju, i da ga što prije vidi 
spaljena i porušena. I zato mu se često činilo, da mon¬ 
golska vojska previše polako napreduje, pa je zamolio 
Kadana, da svoj pohod na Zagreb što više ubrza. Pa kada 
su Mongoli već stigli do Čazme, koju su spalili te razorili 
još svježi grob hrvatskoga vojvode Kolomana, koji je 
tek prije tri mjeseca bio ukopan u crkvi čazmanskih do¬ 
minikanaca, bio je već zadovoljniji, jer mu je Zagreb 
bio na domaku... Ponovno su ga svega zaokupile osvet- 

ničke misli i želje, kako će izvršiti svoju osnovu. Žablju 
glavu vodila je mržnja i osveta, da vidi razoreni Zagreb 
i da se tako krvavo osveti svima onima, koji su ga osu¬ 
dili na sramotnu kaznu bičevanja i izgona iz grada. Kad 
je napokon iz daljine ugledao brdašce, na kojem je stajao 
Gradec, srce mu neobično zakucalo od milja i radosti. 

— Evo me opet k vama, vi ogavni grički i kaptolski 
kramari! — klicao je u duši svojoj. — Protjerali ste me 
prije nekoliko mjeseci iz svoje sredine kao najgoreg zlo¬ 
činca i rekli ste mi, neka se nikada više ne usudim doći, 
jer ćete mi skinuti glavu .. . Hahaha! Unatoč vašoj pri¬ 
jetnji ja se vraćam, da vam vratim milo za drago. Stre¬ 
pite preda mnom, jer moj će sud i osveta biti strasnija, 
nego što je bila vaša! ... 

A tada se okrene kanu Kadanu, pokaže u daljini Gradec 
i ispod njega Kaptol te mu reče pun zadovoljstva: 

Eno tamo je naš cilj. U tome gradu živi kralj Bela. 

Čuvši Kadan te riječi zaustavi na čas svoje čete, sazva 
sve orluke i zapovjednike svojih tumana i gurana i 
upozori ih: 

Ovaj čovjek veli, da smo na cilju. Eno tamo pod 
onim brežuljkom živi ugarski kralj... Srčano i hrabro 
naprijed! Kralja moramo pošto poto živa uhvatiti, da ga 
u slavlju dovedemo našem velikom Batu-kanu, gospodaru 
Zlatne horde i najvećem unuku velikog i nezaboravnog 
kakana Temudžina! Naprijed! . . . 

I strašna mongolska bujica pojuri s divljačkim bijesom 
napiijeđ, a pred svima Žablja glava srećna i zadovoljna 
kao nikada dosele u životu ... 


* 

Mlađi zlatar i njegova Ljerka baš su objedovali svoj 
skromni objed, kada je na njihova kućna vrata stupio 
starac kanonik sav usopljen i vrlo uzrujan. 

Ljerka žurno priskoči kanoniku, poljubi mu desnicu 
i zabrinuto zapita: 

Prečasni striče, što vas nosi k nama na Grič? Iz¬ 
gledate zabrinut i uzrujan ... 




_ Djeco draga, zlo je! Veliko zlo! — i pri tim riječima 

sjedne na obližnju klupu. 

A kad je za čas odahnuo, nastavi opet: 

— Da, djeco, zlo, veliko zlo. Mongoli su provalili u 
Hrvatsku. Na sam sveti Božić prešli su preko zaleđenog 
Dunava i sada haraju, robe i pale po Slavoniji. Druga je 
njihova vojska prešla opet preko Drave i uništava plodnu 
Podravinu. Čini se, da će se te obje vojske negdje pre 
Križevcima ili pred našim Zagrebom sjediniti i navaliti 

— Za ime Božje, što će biti iz nas! zalomi Ljerk 
očajno rukama i sva blijeda uhvati se za glavu. 

— Umiri se, dušo! — stade je Ivan tješiti. — Nemoj 
odmah očajavati! Uzdajmo se u dobrog Boga i ne ce 

nam se ništa dogoditi. . . 

Premda je mladi zlatar govorio te utjesljive rijeci 
svojoj ženici, u svojoj duši je i sam osjećao neku neo¬ 
bičnu tjeskobu. , ,. , , 

_ A tko vam to reče striče? — zapita mladi zlatar. 

— Prečasni biskup, koji je primio te strašne vijesti 
danas prije podneva. Neki kanonici dojurili su gotovo iz¬ 
bezumljeni iz Čazme i javili, da sva mongolska sila ide 
na njihovu Čazmu. To potvrđiše i brojni bjegunci, koji 
bježe iz svojih sela i u luđačkom strahu traže zaklomste. 
A i sam prepošt viteškog reda Božjaka 8 iz Glogovnice 
isto je javio po dvojici svojih vitezova, da od Drave ide 
također mongolska vojska. On je u svom utvrđenom 
samostanu već sve spremio za obranu. Poručio je gospo 
dinu biskupu, da će se sa svojim vitezovima oduprijeti 
mongolskom divljaku na život i smrt. _ 

— Grozno! Grozno! — vapila je i dalje mlada zla- 
tarka u smrtnom strahu. — Kuda ćemo se mi sklonuti. 
Gdje ćemo naći zaštite pred tom groznom najezdom i 
Majko Isusova, pomozi nam! Spasi nas! Ivane, što ćemo 
početi? 

8 BožiacT ili Templari bili su viteški red, koji je imao 
zadaću štititi pobožne putnike i hodočasnike, koji su lsUna 
grob Spasiteljev u Svetu Zemlju, a bili su i čuvan Sv Groba^ 
U Hrvatskoj imali su više svojih samostana. Nosili su bije i 

A kanonik je govorio dalje: 

— Zato sam pohrlio k vama na brdo, da se brže do¬ 
govorimo, kuda ćemo sklonuti našu Ljerku i njezinu 
majku. Vas dvije ne možete ostati ovdje, jer to bi bilo 
opasno. Uopće sve žene i djeca moraju bilo gdje naći si¬ 
gurno zaklonište. Mi muškarci moramo ostati na svojim 
ognjištima i braniti ih.... 

Na te riječi zaplaka mlada zlatarica, baci se na muževe 
grudi i za vapi: 

— Ivane slatki, tek smo mjesec i po dana svoji, i već 
nas hoće rastaviti! Ivane, ja ne idem nikuda od tebe! 
Ako treba poginuli, to ću samo s tobom! — i za jeca sve 
jače grleći svoga muža. 

Stari kanonik stade je tješiti i miriti, ( ali joj odlučno 
reče: 

— Ne, draga Ljerkice! Ti moraš sa svojom majkom 
još danas odavle! Tu nema krzmanja i odgađanja, jer 
svaki je čas dragocjen i svaki je trenutak odsudan. Da 
vas oboje umirim, ja sam se za vas već pobrinuo i smjesta 
ćete otići k onom starom ugljenaru Marku, koji ima 
svoju kolibicu duboko u šumi na Medvednici. Dok ne 
prođe pogibelj, vas dvije boravit ćete kod njegove žene 
Jele. Oni će vas rado prigrliti i paziti će na vas kao na 
svoje najbliže. U planinu ne će zalaziti Mongoli, jer tamo 
nemaju što tražiti. Njihov je glavni cilj dočepati se 
kralja, a on je međutim već na sigurnome. Dobili smo 
vijesti, da je već stigao u Split, a odanle će na tvrdi 
Klis. Kad ovi mongolski pasoglavci vide, da u Zagrebu 
nema kralja, ostavit će nas i pohrliti dalje k moru. Vidjet 
ćete, djeco, da će glavna bitka i borba biti upravo u 
Dalmaciji ili na našem gornjem Primorju. 

Slušajući zlatar i njegova žena stričeva razlaganja 
uviđješe, da su opravdana, i da je zaista krajnji čas, da 
se uklone sa Griča. Nema sumnje, da će s Mongolima 
doći i do krvave borbe, jer će biti bijesni, kada čuju, da 
im je kralj Bela izmaknuo. U svom jadu će oko sebe 
i pred sobom sve paliti, rušiti i ubijati. Niti Gradec niti 
Kaptol ne će ostati pošteđeni. Zato treba, da se žene i 
djeca za vremena nekuda sklonu i pobjegnu, da ne na- 
stradaju od mongolske osvete. A muškarci moraju 

ostati, da dokažu neprijatelju, da Hrvat ne napušta ku¬ 
kavički svoga doma i da se znade odlučno boriti za svoja 

prava. . . „ 

I. zato su mlada zlatarka i njezina majka Banca jos 
istog popodneva napustile svoje domove i krenule prema 
Medvednici. Pratio ih je do njihova zakloništa majstor 
Imbra i mladi zlatar. Sa sobom su ponijele, što je bilo 
najnužnije. Težak je i potresan bio rastanak obih žena 
od njihovih muževa, a osobito Ljerkin od Ivana. Svako¬ 
jake teške misli zaokupljale su Ljerku, kada se dijelila 
od svoga muža. Kobne slutnje svu su je obilazile pri po¬ 
misli: da li će se opet sastati sa svojim dragim Ivanom, 
kojega je toliko ljubila? Kako je gorak i težak ovaj 
ljudski život! Tek su se uzeli i evo već se moraju dijeliti. 
Sreća njihova bila je tako kratkotrajna. Zašto je uopće 
tako u čovječjem životu? Zašto je u njemu toliko zla, 
nevolja i nedaća? Što su skrivili, da ih već na prvom 
i najslađem koraku u njihovu životu stiže takav udes, i 
zašto im taj nesmiljeni udes razara već prve ružične dane 
novog srećnog života? Zar je čovjek u ovoj suznoj dolini 
samo zato, da vječno pati i stradava? ... 

Takve i slične misli zaokupljale su žalosnu Ljerku 
svakog dana u njezinu skrovištu u ugljenarovoj kolibici. 
Od bola i straha nije po cijele noći stisla oka. Njezine 
lijepe duboke crne oči bile su nabrekle od čestog, placa. 
Na svom skromnom ležaju više je prosjedila noć, nego 
proležala. Uzalud ju je dobra majka tješila i tetošila, 
neka se barem donekle smiri. Ona je samo mislila na 
svoga Ivana i bezbroj puta i u danu i u noći sklapala 
svoje lijepe nježne ruke i molila dobrog Boga, da joj 
ga zaštititi, da mu se ne dogodi kakova nesreća. Uglje- 
narova Jela, žena priprosta ali čestita, znala, joj, je reci: 

— E, moja mlada majstorice, ne znate vi još, što su. 
životne teškoće! Da ste na mome mjestu i da ste iskusili 
i proživjeli sve ono, što sam. ja proživjela sa svojim 
Markom, onda bi vi tek vidjeli i znali, što je ovaj život 
i kako je težak. Više zla nego dobra, više nevolje i bijede 
nego zadovoljstva. Vi imate svaki dan kruha i dobrog 
zalogaja, imate se u što obući i zaodjeti, ne more vas 
dnevne brige, kako ćete i odakle namaknuti svoje po- 


trebe. A ja i moj jadni Marko, cesto nemamo komadića 
kruha, da utažimo glad. Draga moja majstorice, to vam 
je nevolja, to! Pa Bogu hvala, uza svu našu nevolju 
guramo dan za danom i uvijek živimo u nadi: ako nije 
ovaj dan bio dobar, bit će sutrašnji bolji. Treba se 
predati Božjoj volji i mudrosti pa ne ćete propasti... 

Te riječi jedne obične priproste žene kao da su umi¬ 
rile očajnu zlatarevu ženu, te je u sebi rekla: 

— Jela bi mogla imati pravo. Bog nas nije nikada 
napustio, pa nas ne će niti u ovoj nesreći, koja nije samo 
mene snašla, već je snašla sav narod, kojemu pripadam. 

I nakon tih misli kao da joj je ipak donekle postalo 
lakše pri duši. A kada bi je ponovno zaokupile teške 
slutnje, znala se s majkom uspeti povrh ugljenarove 
kolibice na malu šumsku čistinu, te bi odanle gledale 
čeznutljivim pogledima prema dragom Griču, koji je tamo 
u daljini utonuo u dubokom snijegu. Tu je boravio njezin 
dragi Ivo stojeći na budnoj straži, da s ostalim sugrađa¬ 
nima brani domovinu i da njihovo domaće ognjište sačuva 
za nju i sebe kao i za one, koji će doći iza njih... U 
onoj gluhoj šumskoj tišini uzdigla se njezina mlada duša 
bliže Bogu i vapila je: * 

Čuvaj mi moga dragog Ivu, čuvaj mi dobrog oca, 
čuvaj mi Bože moj rodni Gradec i cijelu Hrvatsku!... 

XV. KRVAVI GRIČKI DAM 

Zapaljena ljudska naselja, užareno nebo i gusti crni 
dim, koji se daleko na obzorju vijao, bio je prvi pozdrav 
Zagrebu od Mongola, koji su dolazili. S brda Gradeca 
jasno se vidjelo, kako u daljini, u ravnici, gore groznim 
žarkim plamenom sela, gradovi i šume. Bilo je to kao 
ogromno plameno more, koje je užasom napunjalo sva¬ 
koga, koji je to gledao. Batu-kanove horde naviještale. 
su žiteljima Kaptola i Gradeca, da im dolaze u krvave 
pohode. Svako je srce bolno i očajno zadrhtalo kod -po¬ 
misli : još malo i oni su u Zagrebu ... Ono, što je stiglo 
ta upaljena naselja, za dan-dva će stići i njih. Svojem 
udesu ne će ni Gričani ni Kaptolci izmaknuti. Čeka ih 
teška i krvava borba, kakve još nijesu doživjeli. Istina, 


| spremili su se za obranu, koliko su više i bolje mogli, 
i Ne će ni ti azijatski divljaci tako lako osvojiti Zagreba. 
! , Hrvatske mišice dočekat će ih i pozdraviti onako, kako 
i : se niti ne nadaju. U Hrvatskoj mnogo ih ima, koji su se 
s njima junački ogledali već prošlog proljeća u bitci na 
rijeci Šaju, pa poznaju način mongolskog ratovanja. 
? Kada su se dakle prve Batu-kanove pređstraže i izvidnice 
ukazale na međi Laške Vaši i počele odmah paliti male, 
slamom pokrivene kolibice tamošnjih stanovnika, naišle 
su na prvi očajni odpor. Žitelji nijesu bježali, nijesu 
uzmicali, već su stojali na bilježi spremni i život dati 
za svoj dom. Već tu počeli su Mongoli mrtvi padati, a 
bijes hvatao ih sve jače i više, kada su vidjeli, da tako 
lako ne će doći do središta Kaptola, gdje se nalazio kralj 
Bela, kako ih je o tom podpuno uvjerila Žablja glava. 

Kađanova zapovijed glasila je: Kralja Belu pošto poto 
živa uhvatiti, da bude u pobjedničkom slavlju doveden 
pred velikoga Batu-kana! A tu zapovijed nepobjedivog 
vojskovođe trebalo je pošto poto izvršiti, makar se zato 
žrtvovalo tisuće mongolskih ratnika. Bila bi vječna sra¬ 
mota, koje ne bi nikada i nitko mogao oprati s mongol¬ 
skog imena, da nepobjedive čete »Zlatne horde« budu u 
1 ovom malom naselju zaustavljene ili satrte. Danas-sutra 
ne bi se smjele od sramote vratiti natrag na svoje ne¬ 
pregledne ravnice u dalekoj Aziji. 

Pa kada su doskora stigle pred Zagreb nove nebrojene 
ćete Kadanove, nastao je divlji i bijesni juriš na prva 
kaptolska predgrađa. Od nebrojene sile mongolske sve 
je vrvjelo kao u ogromnom mravinjaku. Konji su divlje 
vrištali, rzali i propinjali, da se što prije uspnu na 
. visoki zemljani nasip, za kojim se protegla Vlaška Vas 
sa svojim kućicama, gospodarskim zgradama i crkvama. 
Premoćna mongolska sila doskora je prevladala, i cijela 
Vlaška Vas bila je sa svim svojim zgradama u jednom 
plamenu. Lelek i vapaj poraženih bolno je odjeknuo iz 
zapaljenih kuća i drugih zgrada. Konji i goveda u go- 
j rućim stajama užasno su vriskala, rzala i mukala, da 
1 je bila prava strahota slušati to bezpomoćno tulenje, 
{ zavijanje i rzanje nesrećnih životinja, koje su žive iz- 
I f garale u zapaljenim zatvorenim stajama. 


Bojni redovi mongolski prodirali su bezobzirno i 
divlje sve dalje i provalili napokon u unutarnji dio 
Kaptola, gdje je bio kraljevski i biskupski dvor, kuće 
kanonika i stolna crkva svete Marije. 

Žablja je glava u luđačkom bjesnilu hrlila naprijed i 
rukom pokazivala na kraljevsku kuću, u kojoj je imao 
biti kralj Bela. 

Najhrabriji Mongoli navalili su na kraljevski dvorac, 
opkolili ga sa svih strana, a drugi su opet razbili sjeki¬ 
rama teška okovana ulazna vrata i poput bujice provalili 
unutra. Jurnuvši u dvor sve su se uspinjali jedan dru¬ 
gome na leđa, koji će prvi uhvatiti ugarskoga kralja. 
Bila je tolika gužva, đa su jedan drugoga gurali i tako 
snažno udarili šakama, pa je u jedan N čas nastalo veliko 
klupko od pobješnjelih boraca, koje je upravo zatvorilo 
ulaz u zgradu. 

No doskora nastalo je veliko razočaranje. Borci, koji 
su prvi prodrli u gornji sprat kraljevskog dvorca, osta¬ 
doše osupnuti. Sve prostorije bile su prazne i u njima ne 
nađoše žive duše. Jasno je bilo,, da se kralj nekamo dru¬ 
gamo sklonuo, ili je možda već prije pobjegao iz Zagreba. 
Zato je Kadan dozvao preda se Žablju glavu i bjeso¬ 
mučno viknuo: 

— Gdje ti je kralj, skote ? Rekao si, da je u toj zgradi, 
a njega nema! Govori, pseto, gdje je kralj? 

Jozu Dudića uhvati neopisiv strah. Problijedio je kao 
smrt i počeo mucati: 

— Ne žesti se, veliki Kadane! Ako nije u ovoj zgradi, 
onda će biti u onoj drugoj, gdje stoluje biskup. Uvjeren 
sam, da je on ovdje na Kaptolu. On nije mogao umaknuti. 

A neki orluci stadoše vikati i škripati zubima: 

— Ovo pseto nas je zavelo i prevarilo! Ubijmo ga! 

— Utueimo ga! 

— Rastrgajmo ga na konjske repove, jer je prevario 
velikoga Batu-kana! 

I već su se spremali, da, napadnu Žablju glavu. No 
ugledni kan Vul, kod kojega je uvijek odlučivao razbor 
i promišljenost, reče: 

—• Nemojte se, braćo, prenagliti! Ovaj je pas rekao, 
da je kralj Bela u Zagrebu, i on ga mora naći bilo gdje. 

Još uvijek imamo kada, da ga nagradimo, kako takva 
izdajica zaslužuje! 

Nove čete mongolske raštrkaše se dalje po cijelom 
Kaptolu tražeći kralja, kojega nigdje ne nađoše. Planuo 
je biskupski dvor, planule su slamom pokrivene kano- 
ničke kuće, dok konačno nije planula i stolna crkva svete 
Marije. Krvavi žarki plamen prodirao je iz nutrine crkve, 
a veliko zvono s tornja tužno je i muklo odjekivalo u 
onom strahovitom ljudskom metežu i klanju. Hrabri 
zvonar Duka zatvorio se gore u toranj i neprestano zvo¬ 
nio, da upozori stanovnike na brdu Gradecu, da budu 
podpuno spremni, jer i njima prijeti mongolska opasnost. 
Vjerni zvonar odlučio je u smrt poći uz svoje drago ve¬ 
liko zvono, s kojim je u tolikim zgodama naviještao krš¬ 
ćanskom puku slavu Božju. ___ . 

I već je pala Vlaška Vas, uništena je Vlaščina, izgorio 
je Kaptol sa stolnom crkvom, ali kralja Bele ne nađoše. 
Tada jedan od orluka baci svoj pogled gore na brdo 
Gradec i vikne: 

— Braćo, pogledajmo još tamo gore! Možda se ondje 
sakrio? I mongolska razbješnjela rulja stade juriti prema 
potoku Cirkveniku. U divljem trku preskakivali su svojim 
malim konjićima preko smrznute vode i za čas se našli 
na desnoj obali. 

Kad su branitelji Griča opazili, da su Mongoli krenuli 
prema njihovu brdu, stadoše iza malog nasipa i ograde 
od pletera bacati na napadače kamenje, vrelu vodu i 
velike panjeve, koje su već prije dovukli gore, da ih 
upotrijebe, ako Mongoli napadnu i njihov Gradec. Vješte 
ruke hrabrih Gričana dobro su gađale pasoglavu čeljad, 
te je svaki čas koji od njih pao s konja i protegnuo se. 
Isprva su se Mongoli uzalud naprezali, da prođi u na 
brdo. Svaki njihov pokušaj krvavo se izjalovio. Vođa 
Vul promatrao je s kaptolske strane tu nadljudsku 
borbu svojih Mongola i neprestanim ih povicima bodrio. 
Ali što su Mongoli bjesni je jurišali, to su Gričani snaž¬ 
nije, odlučnije i uspješnije odbijali njihove napadaje. U 
sve branitelje ušla je neka neopisiva hrabrost i odluč¬ 
nost, da do za'dnjeg čovjeka brane svoju postojbinu. Na 
čelu Gričana stajao je mladi zlatar Ivan, koji je uprav- 

ljao obranom i izdavao zapovijedi. On je bio najhrabriji 
među njima i dovikivao im od časa do časa: 

—• Braćo, samo hrabro i junački! Ne bojte se ovih 
pasoglavaea! Bog će nam biti u pomoći... 

A čestiti Gričani vjerno su slušali zapovijedi mladoga 
zlatara i s divnom ustrajnošću i velikim požrtvovanjem 
branili svoja draga ognjišta. Pred očima lebdjele ira 
njihove žene i dječica, koji negdje u planini i po skro¬ 
vitim skloništima sada strepe za njihove živote i mole 
Svevišnjega, da pobijede i da spasu svoje rođeno obi¬ 
teljsko gnijezdo. Od časa do časa borba je bivala sve 
žešća i krvavija i Mongoli nijesu nikako mogli prodrijeti 
gore na Grie. Već se činilo,, da će se hrabri građani sretno 
odhrvati, jer su bili gore na brdu u mnogo boljem polo¬ 
žaju od njihove nesretne i poražene braće dolje u Vlaškoj 
Vaši i na Kaptolu. 

Ali baš u najodlučnijem času uspne se četica Mongola 
sa sjeverne strane na Grie i u divljem oduševljenju stade 
urlikati: 

— Pobjeda! Pobjeda! ... 

Tu četicu vodila je Žablja g'lava, koja je u tančine po¬ 
znavala sve prilaze na grieko brdo. Gričani su svu obran- 
benu važnost stavili na istočnu i južnu stranu svoga na¬ 
selja, pa su bili zatečeni, kada je mongolski odio počeo 
uspješno provaljivati i napadati sa sjeverne strane. I 
prije nego su se mogli pravo snaći i stupiti u borbu, zašli 
su im Mongoli za leđa i svojim strijelicama i mačevima 
počeli nemilo harati i kositi gričke redove. Nastalo je 
strahovito krvavo klanje. Svaki Gričanin borio se poput 
lava i nadljudskom snagom hvatao se očajnički u koštac 
s divljim Mongolima. I kosama i vilama i motikama i 
teškim sjekirama udarali su na svoje pobješnjele neprija¬ 
telje. Na pojedinim mjestima u gradu bilo je toliko klanje 
i ubijanje, da su nastale cijele gomile od ubijenih i teško 
ranjenih boraca. Mladi je zlatar gotovo izbezumljen od 
borbe, krvi i napora trčao od jedne skupine do druge 
i vikao nadljudskim glasom: 

— Gričani, ne dajte se! Branite se! Od vaše obrane 
i vašega junaštva zavisi naša sloboda i naša budućnost. 
Sjetite se svoje djece i žene! U ime Krista! ... 

—- U ime Boga velikoga hrabro naprijed! — odgova¬ 
rali mu sugrađani i dalje se očajnički hvatali u koštac 
s divljim pasoglaveima. 

No sile su gričke počele pomalo popuštati. Mnogo ih 
je već bilo teško ranjenih, a mnogi se već mrtav pro¬ 
tegnuo i zauvijek zaklopio svoje oči. 

Najednom se čuo iz mongolskih redova hrvatski poklik: 

-— Gričani! Kramari! Mudri meštri! Je li i vama došao 
dan plaće ? 

Čuvši te porugljive povike ostadoše grički branitelji 
zapanjeni. 

— Bože, ta to je Žablja glava! — jedan će. 

— On je izdajica! — doda drugi. 

—- Proklet bio! Satrla ga ruka Božja! 

— On je doveo na naš Grič ove zvijeri! 

— Oh, proklet bio!... 

A Žablja glava se sotonski smijala na sve te povike 
i zlobno uživala u nesreći gričkih građana dovikujući im: 

— A gdje vam je kralj Bela? Vi ste ga sakrili negdje 
na tom vašem ciganskom brdu! Recite, gdje je kralj, pa 
će vas minuti daljnja osveta Kadanova! 

U tom poviku Žablje glave opažao se prizvuk nekog 
straha i očaja. Ali mladi mu zlatar dobaci: 

Što si ti, kleto pseto, mislio, da će kralj tebe i 
ove pasog lavce ovdje čekati, da ga zarobite ili ubijete? 
Zločince, stidi se svoje podle rabote! 

Iz tih zlatarevih riječi razabrao je Dudić da kralja 
Bele zaista nema više u Zagrebu i da je već prije izmak¬ 
nuo svojim ljutim progoniteljima. Ta ga je vijest zabri¬ 
nula, jer nije sada znao, kako će se opravdati pred Ka- 
danom, koji će opet misliti, da ga je prevario. I mogla 
bi ga doista snaći smrt, koju mu je već Batu-kan navi¬ 
jestio u svojoj jurti tamo na ugarskim ravnicama. Neo¬ 
pisiv strah obuzeo ga je posvema, jer je vidio, da je 
zapao sada u strašnu stupicu. U onom svom jadu, očaju 
i bijesu gledajući nedaleko pred sobom zlatara Ivana, 
kako neustrašivo i odlučno hrabri svoje sugrađane, plane 
svom mržnjom na njega vičući: 

— Onaj golobradac tamo svemu je kriv! On je na 
vaš Grič navukao osvetu Kadanovu i njegovih Mongola! 
Gričani, ubijte ga, jer nije dostojan, da vas vodi! 

I namjeri svoj luk te odapne smrtonosnu strijelicu pre¬ 
ma mladom zlataru. No strijelica je na sreću promašila. 
Vidjevši Gričani toliku podlost i mržnju Žablje glave, 
baciše se svom snagom na Dudića, svukoše ga u tren 
oka s konja, a jedan od najbližih udari ga dva puta sje¬ 
kirom po lubanji tolikom snagom, da je pukla kao zrela 
bundeva, te su se moždani samo prosuli unaokolo ... 

Gričani stadoše sada zadovoljno klicati: 

— To je plaća izdajici! . . . 

A i sam Kadan, kada su mu njegovi Mongoli priopćili, 
kako je bijeli čovjek svršio, rekao je zadovoljno: 

—- Da ga nijesu oni utukli, bili bismo mu mi najprije 
iščupali jezik, jer nas je zaveo, a onda bismo ga objesili. 
Prezirem ga, jer je bio podla izdajica! — i s gnušanjem 
pljune u stranu. 

Tako je jadno svršila Žablja glava, koja je svojim 
izdajstvom počinila toliko zla i nesreće nad svojom ro¬ 
đenom zemljom. Gričani su još dugo prepričavali zločine 
Žablje glave proklinjući njegovo ime i uspomenu. 

Međutim je borba još neko vrijeme bjesnila između 
Mongola i hrabrih Gričana, koji su skupili i posljednje 
snage, da se odhrvaju pretežnijoj sili i da obrane od 
svoje djedovine, što se još može obraniti. Ali kad je kan 
Kadan vidio, da kralja Bele nema ni gore na Griču, obu¬ 
stavio je daljnji pokolj i zapovjedio svojim četama, da 
krenu dalje. Netko mu je od njegovih Mongola rekao, 
da je čuo od jednog zarobljenika, da je kralj Bela pred 
više tjedana ostavio Zagreb i krenuo na jug. Kadan je 
bio na čistu, da je kralj pobjegao prema moru. Zato je 
izdao zapovijed vojsci: 

— Dalje za kraljem ugarskim! On je otišao u Primorje! 

I tako su mongolske čete ostavile Zagreb i krenule na 

hrvatsko more, da ondje potraže kralja bjegunca. 

Kad su i zadnje mongolske horde ostavile razvaljeni i 
popaljeni Zagreb, konačno su hrabri njegovi branitelji 
malo odahnuli. Bjegunci starci, žene i djeca ostavljali su 
pomalo svoja skrovišta po planinama i zaselcima i vra¬ 


ćali se na svoja domaća ognjišta. Koja ih je tuga spopala, 
kada su ugledali samo ostanke svog pređašnjeg toplog 
doma! Napola razvaljene kućice, a neke i do temelja 
izgorjele, opljačkane i uništene, bile su tužni svjedoci 
mongolske oluje, koja je prohujala povrh njihovih do¬ 
mova. Grozna slika opustošenja natjerala ih je u jauk 
i očajni lelek. Gdje će sada sklonuti svoje umorne glave, 
gdje će leći, gdje će sjesti, gdje će se ogrijati? žestoka 
studen i debeli snijeg još je pokrivao cijeli kraj, koji je 
tako strahovito stradao od Mongola. Nigdje nablizu 
hrane, da se barem malo okrijepe i utaže glad, koja je 
zavladala. Bijeda, nevolja i crna smrt vrebala je na sva¬ 
kom poharanom ognjištu. A kako je tek velika bol i 
tuga spopala siromašne žene i sitnu dječicu, kad nijesu 
više među živima našli svoje muževe i očeve, koji su 
pali u obrani gričkoga naselja! Svatko se pitao: 

— A što sada? Kako i čime ćemo opet podići razva- 
Ijena naša ognjišta ? ... 

Ali u toj velikoj nesreći, koja je stigla stanovnike Za¬ 
greba, bilo je i radosti, osobito kod onih, koji su nakon 
svoga povratka našli u životu svoje muževe, sinove i ro¬ 
đake. Iako im je mnogima bio razvaljen i popaljen njihov 
skromni dom, ipak ih je obuzela radost, kad su opet 
ugledali živa svoga hranitelja. 

I mlada se zlatarka sa tjeskobnim srcem vraćala na 
svoj Grič. Stotine teških slutnja mučile su je na po¬ 
vratku, kako je prošao njezin dom, i da li je njezin dragi 
Ivo još u životu ili je i on možda pao u obrani domaćega 
praga? Pomisao na takvu crnu mogućnost tjerala ju 
upravo do ludila. Ona nije mogla zamisliti, da bi one li¬ 
jepe oči, koje su je tako milo i čeznutljivo gledale, mogle 
ugasnuti. »Ne, to nije moguće!« uvjeravala je sama sebe 
i žurila se, da što prije stigne na Grič. Ali što se više 
približavala Griču, bivala je sve uzrujanija. Neka nada 
ipak se pojavila u njezinoj duši, kada je iz podaljega 
ugledala toranj crkve svetoga Marka neoštećen. 

Dakle ipak nije tako zlo, kako sam mislila! —- uvje¬ 
ravala je sama sebe i s novim se nadama u srcu pribli-, 
zavala Griču. 

No kada je stigla do prvih kuća na Griču, obuzela ju 
teška tuga i zaprepaštenje. Malo ne svaka gricka kuća 
u tom dijelu bila je spaljena ili porušena. Ogorjele grede, 
velike hrpe ugljevlja, crnog i sivog pepela te nagorjelog 
pokućtva ležale su naokolo i kazivale, kakvo je zlo stiglo 
mirni i tihi Grič. Zato je s još većom strepnjom stupala 
dalje. Upravo hotimice usporavala je svoje korake bo¬ 
jeći se zaći u zlatarsku ulicu, gdje je bio i njezin dom. 
Hoće li ga naći sačuvana ili razorena. Pa kada je opazila, 
da je baš taj zlatarski dio Griča ostao kao nekim čudom 
pošteđen, obuzela ju je takva radost, da je svojoj majci 
veselo klicala: 

— Mamice! Mamice! Eno naše kućice! Ostala je 
pošteđena! 

— Rekla sam ti uvijek: uzdaj se u dobrog Boga pa ne 
ćeš propasti, — govorila joj mati i jedva ju je stizavala 
u hodu, jer je zlatarka sad već skoro trčala, da što prije 
stigne do svoje kuće. 

No kad je stupila na kućni prag, nitko se nije javio. 
Kuća je bila zatvorena i nigdje živoga stvora. 

— Gdje je moj Ivo? Bože, gdje je? Da mu se ipak 
nije što desilo? — i okrenuvši se prema majci, koja je 
bila zaostala, poviče: — Majko, kuća je zatvorena, a Ive 
nema! Mamice, ja se bojim zla! ... i uhvati se desnom 
rukom za srce, koje joj je najednom počelo tako jako 
udarati, kao da će joj probiti mlade grudi... 

U taj čas začuje iza sebe jake korake. Ona se okrene 
i krikne ... 

— Ivane! 

— Ljerkice! 

— Ivane! Slatki moj Ivane! — klicala je zlatarka od 
prevelike sreće i dragosti, kad je ugledala svoga muža, 
koji se upravo vraćao kući. I pohrli mu u zagrljaj. Obu¬ 
zela ih je prevelika sreća i blaženstvo, koje je možda 
ovaj put bilo još više i veće od onog njihovog prvog 
zagrljaja. 

— A gdje je tata? Što je s njime? — zapita sada i 
Barica za svoga muža. 

. — Bogu hvala, mamice, dobro je! — odvrati zet. — 

Malo je ranjen u desnu ruku od udarca, koji mu je za- 



dao u borbi jedan Mongol, ali nije ništa opasno. Za koji 
tjedan će i to zacijeliti. 

- A naš dom? Da li je čitav? — pitala je dalje punica 
a nekim strahom. 

— Ne bojte se ništa, mamice, i on je ostao pošteđen. 
Na zapadnoj strani našega Griča nije bilo skoro nikakve 
borbe i sve je ostalo cijelo. Stradala je uglavnom istočna 
i južna strana Griča, jer tu su bile najteže borbe. 

I sve troje zaputilo se na čas u zlatarsku kućicu, a 
onda pohrliše u roditeljski dom, da ondje ispripovijedaju 
jedni drugima sve zgode i nezgode, koje su proživjeli u 
ovo nekoliko zadnjih kobnih dana. 

XVI. NA RAZORENIM OGNJIŠTIMA 

Na blagdan sv. Viktorina pustinjaka svečano je zvonilo 
veliko zvono župne crkve svetoga Marka i pozivalo vjer¬ 
nike u Božji hram. Toga dana odredio je gospodin župnik 
.svečanu službu zahvalnicu gričkog građanstva, što sta¬ 
novništvo na brdu Gradecu nije još i gore stradalo i što 
je barem jedan dio gradskih kuća ostao pošteđen od 
strahovite mongolske provale. Grič je bio barem djelo¬ 
mično pošteđen, dok su Kaptol i Laška Vas bili potpuno 
razoreni i spaljeni. Kako je tužno bilo pogledati s brda 
Gradeca uništeni Kaptol! Kanoničke drvenjare izgorjele 
do temelja, tek tu i tamo stršila je po koja nagorjela 
greda ili roženica iz hrpe pepela i ugljevlja. Biskupski 
dvor i kraljevski dvorac također su sablasno stršili u 
zimski dan sa svojim napola razvaljenim zidinama, po¬ 
crnjelima od posljednjeg velikog požara. A i stolna 
crkva svete Marije s urušenim i na pol izgorjelim krovom 
podavala je tužnu sliku cijelome okolišu. Sve je bilo 
opustjelo, tužno i mrtvo, kao da nema nigdje živog 
stvora. Tek tu i tamo mogao si vidjeti kojeg muškarca 
ili ženu, kako uplašeno obilaze i zavirkuju oko spaljenih 
garišta i razrušenih domova tražeći, da li je gdje što 
pošteđena ostalo od njihove nekadašnje sirotinje. 

Gospodin je župnik potresnim riječima prikazao mon¬ 
golske strahote te je sadanju nevolju svojih župljana 
ocrtao tako vjerno i živo, da je cijela crkva bila duboko 

potresena. Vrlo je malo bilo župljana svetoga Marka, 
koji nijesu oplakivali ovoga ili onoga dragog pokojnika. 
Pozvao je sve, koji su ostali pošteđeni, da od svoje imo¬ 
vine dadu onima, koji su ostali bez svega i koji nemaju 
kuda u ovoj ljutoj zimi sklonuti svoje glave. Stari župnik 
završio je povišenim glasom svoju propovijed ovako: 

-— Kršćani i braćo! Uzdignite srca! Nad našim sta¬ 
rim Gričom zasjati će opet sunce sreće, mira i zado¬ 
voljstva. I u toj novoj sreći spominjat ćemo se ovih ne¬ 
davnih dana kao teške kušnje, koja je prohujala povrh 
naših glava, jer smo to zaslužili svojim životom, koji nije 
uvijek bio prema propisima i zakonima Božjim .. . 

Mnogi su nakon ovih riječi otišli prilično smireni i. 
utješeni iz Božjeg doma. Za nekoliko tjedana već su 
marljive gričke ruke počele čistiti garišta svojih neka¬ 
danjih domova, odstranjivati nagorjele grede, roženice i 
daske. U svim gradskim dijelovima nastao je život i 
svatko se trsio, da sebi za prvo doba slupa i sagradi bilo 
kakovu kućicu, u koju će sklonuti sebe i svoje drage. U 
tom zajedničkom i složnom radu svima je prednjačio 
zlatar Ivo nesamo savjetom i utješljivim riječima, već i 
darovima u. novcu i u naravi. Od strica kanonika izmolic 
je nekoliko stotina srebrnih denara i dijelio ih gričkim 
stradalnicima. On je postao otac i majka gričke siro¬ 
tinje, koja je u ovim danima vrlo često pokucala na vrata 
njegova doma. A uz njega je njegova Ljerka bila pravi 
anđeo ljubavi i s njezina praga nitko nije otišao neutje- 
šen i praznih ruku. Zato su Gričani stali sve više pošti¬ 
vati Ivana i Ljerku i blagoslivljati svaki njihov korak. 
I tko zna, kakvo bi danas bilo lice Gradeca, da nije bilo 
zlatara Ive, koji se sav izložio za obranu i slobodu grada 
u njegovim najodsudnijim časovima. Njegovo hrabro dr¬ 
žanje i velika požrtvovnost podigla je zlataru Ivanu to¬ 
liko ugled na Griču, da su ga svi priznavali i prozvali 
svojim vođom i braniteljem. 

U radu oko obnove naselja na brdu Gradecu, prolazili 
su novi dani tiho i mirno. Život je ponovno zastrujio 
novom snagom u redovima gričkih stanovnika, koji su 
iz dana u dan nestrpljivo iščekivali glasove o borbama 
Mongola na moru i o sudbini kralja Bele Četvrtoga. 


Čim je opet osvanulo proljeće i zemlju probudilo od 
zimskog sna, napredovali su radovi oko obnove Gradeca 
sve brže i bolje. Za nekoliko mjeseci podignute su nove 
lijepe kuće i gospodarske zgrade, koje su podavale milo- 
vidni izgled obnovljenom gričkom naselju. Mnogi Gri- 
eanin gledajući ponosno svoj novi dom osjetio je u svom 
srcu zadovoljstvo i brzo je zaboravio na nevolje i stra¬ 
danja, koja su ga snašla prije nekoliko mjeseci. Iz pepela 
i garišta diglo se obnovljeno naselje na »Gričkim gori¬ 
cama« i gledalo vedrije u budućnost vjerujući, da će još 
doći dani, kada će ponovno istupiti pred ostale gradove 
u kraljevstvu i biti ponos naroda hrvatskoga. 

XVII. VESELE VIJESTI 

Jedne nedjelje sredinom ljeta godine 1242. skupilo se 
u dvorištu majstora Imbre Gračine nekoliko gričkih gra¬ 
đana, da u prijateljskom razgovoru provedu ljetno j?6- 
slije podne. Večernjica u crkvi svetoga Marka već je 
minula i pobožni građani i građanke razišli se kud koji. 
Neki su još ostali u razgovoru na trgu pred župnom 
crkvom, dok su drugi otišli pregledati svoja polja i livade, 
a neki odoše i u svoje vinograde u Dedićima, da vide, 
kako napreduje božja kapljica na žarkome ljetnom suncu. 

Društvance, koje se skupilo kod majstora Imbre na 
prijateljski razgovor, raspredalo je nedavne događaje, 
koji su kao strahoviti olujni oblak prohujali povrh Gra¬ 
deca-i Kaptola. U svom razgovoru sjetili se i palih bra¬ 
nitelja i boraca za gričku slobodu, koji sada snivaju 
vječni san na groblju iza župne crkve. A tada su raspreli 
daljnji razgovor i o raznim glasinama koje su učestale 
ovo nekoliko posljednjih dana o događajima i borbama 
kralja Bele s Mongolima u Dalmaciji. Pričalo se svašta, 
stizavale su kojekakve pretjerane vijesti o bijegu kra¬ 
ljevom i o žestokim progonima mongolskim. Dapače bilo 
je i takovih, koji su pouzdano tvrdili, da je Kadan uhva¬ 
tio kralja Belu u Splitu i da ga u slavlju vodi u daleku 
Aziju u ropstvo. Neki su opet govorili, da je kralj već 
pao, a i Kadan da je smrtno ranjen. Bilo je i takvih, 
koji su tvrdili, da je njihova vijest najpouzdanija a glasi: 

da su Mongoli hametice potučeni i na kopnu i na moru,. 

— O, da bi Bog dao, da je ovo istina! — govorio je 
majstor Imbra. 

— Onda bih mirno zaklopio svoje oči, — javi se po¬ 
stolar Mato iz Njemačke Vesi, koja je bila ispod brda 
Gradeca. — Velim, mirno bih otišao na onaj svijet, jer 
bih znao, da će naša djeca i unučad ubuduće živjeti mirne 
dane na svojoj grudi. 

Dok su tako u najživljem razgovoru pretresali koje¬ 
kakve nesigurne i neprovjerene vijesti, stupi u njihovu 
sredinu Imbrin zet zlatar Ivan i nazove im Božju pomoć. 
Iza njega stajao je mlad momak u odori zapovjednika 
biskupovih vojnika, koji su prije nekoliko mjeseci od- 
pratili kralja Belu u Dalmaciju. 

Bio je to Stjepan Malčić, zapovjednik biskupove čete, 
koji se jučer vratio iz Dalmacije u Zagreb. On je bio 
đpbar znanac i prijatelj zlatara Ivana, koji se s njime 
upoznao kod svoga strica kanonika prigodom njegova 
imendana. Toga dana susreli su se dolje na Kaptolu i 
on mu je onako samo letimice pričao o događajima, koji 
su se zbili u Dalmaciji, dok je on tamo boravio. Pa kako 
su njegove vijesti bile vrlo važne, zamolio ga je zlatar, 
da sutradan dođe k njemu na Grič i da mu sve ispriča. 
Tako je svoga prijatelja Malčića doveo i u tastovu kuću, 
da i on čuje ispravne vijesti iz ustiju čovjeka, koji je bio 
svjedok svih događaja nakon kraljeva odlaska iz Zagreba. 

Čestiti majstori srdačno su pozdravili mladog Malčića 
puni želje, da čuju izvorne vijesti, a nesamo neka nepro¬ 
vjerena naklapanja. 

Ispivši vrčić dobrog okićkog vina, kojega je uvijek bilo 
u Imbrinom podrumu, zasuče Malčić svoj lijepi plavi brk 
i poče pričati ovo: 

— Braćo Gričani, kako vam je poznato, gospodin kralj 
je po zaključku naše državne gospode morao brzo na¬ 
pustiti Zagreb, jer mu je prijetila velika opasnost od 
Mongola. Ja sam imao nalog od našega prečasnoga go¬ 
spodina biskupa, da s povećom četom njegovih stražara 
odpratim svijetlog kralja u Dalmaciju. Naš put bio je 
dosta tegoban, jer smo tek uz neznatne odmore brže 


jurili prema moru. Državna gospoda, koja su također bila 
u kraljevoj pratnji, neprestano su zahtijevala, da go¬ 
spodin kralj ubrza svoj put. I tek kada smo stigli u 
Split,' svima nam je odlanulo, jer smo sada bili na si¬ 
gurnom tlu. Među splitskim zidinama nijesmo se trebali 
bojati neprijatelja. 

— Kamo sreće, da je i naš Gradec bio zaštićen zidom, 
ne bi nas bila stigla ona nevolja, koju smo doživjeli zi¬ 
mus! — upadne majstor Imbra u riječ. 

— Imate pravo, majstore, — potvrdi Malčić. — Iza 
čvrstih zidina mnogo je lakše odolijevati neprijatelju 
nego ovako na otvorenom. Ali da nastavim svoje pri¬ 
čanje ... Gospodin kralj zadržao se u Splitu tek jedan 
dan, a onda smo drugog jutra već u zoru krenuli svi 
na tvrdi kameni Klis, gdje je boravila svijetla kraljica 
s kćerkom Margaretom i Katarinom. Gospodin kralj đo- 
čuo je u Splitu, da su mu obje kćerke teško obolile, pa 
se žurio, da što prije vidi i kraljicu i djecu. Braćo, da 
vam je vidjeti taj čvrsti Klis! Na visokoj kamenoj hridi 
strši taj grad, štono se veli, nebu pod oblake. Vidio sam 
prošle godine i naš čvrsti Kalnik, ali Klis je još tvrđi i 
nepristupačniji. Kad sam vidio tu grdosiju od utvrđenoga 
grada, bio sam duboko uvjeren, da će svijetli kralj u 
njemu biti posve siguran. Na Klisu ostali smo više tje¬ 
dana, da se odmorimo od napornog puta. Uto su u Split 
i na Klis stigle porazne vijesti, da su divlji Mongoli pre¬ 
šli preko Dunava i Drave i da su pod svoje kopito uzeli 
našu siromašnu Hrvatsku. Te su glasine teško zabsdnule 
svijetloga kralja, koji se gorko rastužio, kad je malo 
kasnije dočuo, da je pala Čazma, i da su oni bezbožni 
divljaci razorili grab njegova pokojnog brata gospodina 
vojvode Kolomana... 

— Do temelja su razorili crkvu otaca dominika¬ 
naca kao i vojvodin grob, — potvrdi zlatar Ivan. — 
Stric mi je nedavno pričao, da je i zborna crkva svete 
Mandaljene također teško postrađala. 

— A što su napravili iz one krasne velike crkve svete 
Marije u Glogovnici, gdje naši templarski vitezovi imaju 
svoj samostan! I nju su zapalili i jedan dio porušili kao 
i sam samostan. Čuo sam, da su se vitezovi branili upra- 


vo nadljudskom snagom, ali su nažalost svi podlegli, — 
primijeti ostrugar Pavel Milišić, koji je htio, da se i nje¬ 
gova riječ čuje u ovom malom zboru. 

Kad su se svi ponovno malo okrijepili starom kaplji¬ 
com i zadovoljno obrisali svoj brk, pričao je Malčić- 
dalje, a njegovo pričanje toliko je zanimalo vrijedne 
majstore, te nijesu ni opazili, da se sunce već dobrano 
nagnulo nad Okićku planinu i spremalo na počinak. Po¬ 
malo skupilo se u dvorištu majstora Imbre i ponešto 
gričke manje i veće dječurlije, koja je otvorenim usti¬ 
ma i izbuljenim očima slušala Malčićevo pripovijedanje. 
Premda nijesu svega pravo razumjeli, ipak su pozorno 
i pohlepno gutali svaku njegovu riječ, da mogu kasnije 
kod kuće pripovijedati svojim roditeljima i ostaloj braći, 
što su čuli kod majstora Imbre. 

— Kad su u Dalmaciju stigle te crne glasine, brze 
smo uvidjeli, da o našem povratku u Zagreb nema više 
ni govora, — nastavi Malčić. — ' Sam velemožni gospo¬ 
din ban Dioniš, koji je također bio uz svijetloga kralja, 
reče mi jednoga jutra ovako: »Malčiću, ti ne možeš na¬ 
trag u gornju Hrvatsku, jer ćeš nabasati bilo gdje na 
mongolske pasoglavce, pa ćete švi stradati. Vas neko¬ 
liko desetaka odmah će Mongoli ili zarobiti ili poubijati. 
Stoga je pametnije, da ostanete uz svijetlog kralja, da. 
ga za svaki slučaj i vi čuvate i branite. Treba da naši je 
što više na okupu, i ako dođe do sukoba s Kađanovom 
vojskom, da smo što brojniji.« Uvidio sam, da velemožni 
gospodin ban govori pravo. I tako sam ja s našom kap¬ 
tolskom četom ostao dolje . .. 

— I to je jamačno bilo i dobro i potrebno? — upita 
majstor Imbra. 

— Dakako, — potvrdi mladi Malčić. — Razorivši naš 
lijepi Zagreb krenuli su ti divljaci prema moru. Već ne¬ 
koliko dana prije prvih mongolskih izvidnica u Dalma¬ 
ciji nagrnuli su bjegunci čak iz Like i sjeverne Dalma¬ 
cije u Split i druga utvrđena mjesta dalmatinska noseći 
crne vijesti o groznim pustošenjima mongolske vojske. 
Oni iz ličkih krajeva pričali su takve grozote, da nam 
se ježila koža od strave. Pričali su, da je tamo negdje 
kod vode Srebrenice kan Kadan učinio grozno djelo. 

Utaborivši se naime na ravnom polju kraj rečene rije- 
•čice sabrao je svu silesiju sužnjeva, što ih je zarobio 
po Ugarskoj i Hrvatskoj zemlji i koje je sobom vodio. 
Sav taj ubogi narod dao je u jedan mah pogubiti. 

— Strašno! Strašno! — zgražali se svi slušači i s ne¬ 
kom jezom slušali daljnje Malčićevo pripovijedanje. 

— Bjegunci rekoše, da je nastao prigodom toga mu¬ 
čenja takav plač i jauk, da se nebo i zemlja tresla i drh¬ 
tala od muke i groze... Pošto su poubijali tisuće kršte- 
nih duša, zapališe oko žrtava svoje krijesove i zaigraše 
divljačko kolo smijući se i veseleći, kao da su počinili 
najveće junaštvo. Još dugo iza odlaska Mongola ležala 
su trupla tih nesrećnika na onom polju kao pobacano 
snoplje žita... 

— Majko Božja, smiluj nam se griješnieima! — za- 
vapi majstorica Barica, koja je na kućnim vratima s 
kćerkom Ljerkom slušala jezovito Malčićevo pričanje. 

— Jest, braćo Gričani, to je moralo biti grozno! Vele, 
da takovih strahota još nije doživio naš jadni narod. 
Neka nas dragi Bog očuva ubuduće takve nesreće!... 
Nakon toga prešla je mongolska vojska preko Velebita 
i udarila prema tvrdim gradovima u dalmatinskom Pri¬ 
morju. Prvih dana mjeseca ožujka osvanuše prve mon¬ 
golske čete na Mosorskim gorama iznad grada Splita. 
Silan narod, koji se bijaše skupio pred gradom nadajući 
se spasu uz kraljevu vojsku, prepozna odmah Mongole, 
te kako se bijaše ustrašio, poteče glavom bez obzira 
jatimice na sva vrata u grad, da se spase. Ljudi moji, 
da vam je bilo vidjeti tu stravu! Jedni pobjegoše u cr¬ 
kve, da se pričeste i s Bogom izmire, a drugi su opet 
kao poludjeli lijetali gradom jaučući i plačući. Mnogi 
umakoše tako brzo u grad, da su izvan grada ostavili 
svoje konje i marvu, dapače mnogi i djecu svoju. Strava 
je bila, braćo, neopisiva. Sve splitske ulice bile su u tren 
oka tako napunjene bjeguncima, da ne bi mogla jabuka 
pasti na zemlju. Na ove svoje oči vidio sam, gdje naj- 
odličnije gospođe leže pod vedrim nebom ili na crkve¬ 
nom pragu, dok su se mnogi velikaši gurali sa siroti¬ 
njom, starcima i djecom, da se utisnu pod bilo čiji krov 

i ugrabe barem komadić kruha. Što je god živo ostale 
izvan grada, sve pogibe. Mae mongolski pogubi ih ne 
oprostivši ni mladu ni staru, ni zdravu ni bolesnu. Na¬ 
kon toga odoše Mongoli ispred grada Splita. 

— A kuda? — upita nestrpljivo ostrugar Pavel Mili- 
šić, koji je jedva dočekao čas, da može nešto pitati, i 
pri tom opet posegnu za zemljanim vrčićem, u kojem je 
bilo još nešto vina, da ga iskapi. Od ljetne sparine osu¬ 
šilo mu se grlo, pa ga je trebalo nakvasiti. Njegov pri¬ 
mjer; slijedili su i ostali, i dok se mladi Malčić malo od¬ 
marao od svog dugog pričanja, čestiti su majstori osvje¬ 
žili svoja grla Imbrinom slatkom kapljicom. 

Kako je ljetno sunce već sjelo iza starca Okića na po¬ 
činak, počelo se na dalekom istoku pomalo mračiti, dok 
se na zapadnom obzorju zarumenili mali laki bijeli 
oblačići posljednjim tracima zapadajućega sunca. Prvi su¬ 
ton ljetne 1 večeri pao je povrh Griča i cijeloga kraja. 
Zato Malčić požuri svoje pričanje, da na vrijeme stigne 
dolje na Kaptol, gdje je stanovao blizu biskupskog dvor¬ 
ca, koji su upravo počeli popravljati i nanovo podizati 
izgorjeli i urušeni krov. 

— Malo dana iza onog pokolja pred zidinama grada 
Splita pojavio se i sam Batu-kan s glavnom mongolskom 
silom i- uputio se odmah pod tvrdi Klis, da ga osvaja, - 
jer je već na putu čuo, da se kralj Bela onamo sklonuo. 
Mongoli ne osvojiše grada, jer su ga kliški junaci hra¬ 
bro branili. Mongoli su upravo pobjesnili od jada, što ne 
mogu osvojiti taj tvrđi grad. 

— Baš kao i grad Kalnik! — primijeti mladi zlatar. 

— Da, baš tako, — potvrdi Malčić. —-• Branitelji Klisa, 
bacali su na Mongole ogromno kamenje, koje ih je upra¬ 
vo smrskalo. U jarosti svojoj penjahu se sve do bedema 
i samih kuća, koje su stajale pred gradskim zidom, i sta¬ 
doše se hrvati na šake s kliškimi građanima. Ali ipak ne 
osvojiše grada te se moradoše razbijenih glava vratiti 
ispod toga »mogu bolguna«, što u njihovom divljačkom 
jeziku znači »zli grad« ... 

— O, hvala ti, dobri Bože, da čujemo i jednu utješnu 
vijest! — javi se Barica zajedno sa mladom zlatarkom. 


— Ovo je bila naša prva pobjeda nad dosele nepo¬ 
bjedivim Mongolima, — nastav Malčić. — Ovaj mon¬ 
golski neuspjeh ulio je sve nas toliko oduševljenja, da 
smo bili spremni Mongole dotući. U pomoć nam je do¬ 
šla vijest, koju je Batu-kan primio po posebnom glas¬ 
niku, koga oni zovu »strijela«, vijest, da je u njihovoj 
domovini u Mongoliji umro njihov vladar kakan Uge- 
daj. Ta je vijest porazila Batu-kana. I premda je pre¬ 
ma njihovu zakonu morao odmah krenuti u svoj zavi¬ 
čaj, da s ostalim izravnim potomcima njihova najvećeg 
vladara Džingis-kakana Temudžina bira novog vladara, 
on je ipak nastavio vojnu. Htio je, da se prije svoga 
odlaska u Mongoliju ovjenča vijencem pobjede. Dotle se 
oko svijetloga kralja okupio velik broj vojske iz naših 
hrvatskih strana, i mi složno udarismo neustrašivo na 
Mongole. Tjerasmo ih sve do gordog našeg Velebita. 
Naši su zakrčili put preko velebitskih klanaca, dolina i 
provalija. Neopisivom žilavošću i bezprimjernom hra- 
brošću udarismo i tjerasmo Mongole, dok ih ne dotjera¬ 
smo u Podgorsku župu. Tu se zametnuo očajan i krvav 
boj, koji se svršio našom potpunom pobjedom. Mnogo su 
nam u tom krvavom boju pomogli žitelji s otoka Raba 
i Paga kao i s ostalih okolnih otočića. Uz druge naše 
junake proslaviše se osobito krčki knezovi braća Bar¬ 
tol i Friđrik Frankopan, koji su sa svojom rodbinom i 
družinom ubili nekoliko uglednih mongolskih vojvoda i 
sila vojske, a k tome zarobiše i neke žive te ih đarovaše 
svome kralju. Doduše i oni su izgubili dosta svojih lju¬ 
di i sami dopali težih rana, ali su mnogo pomogli našoj 
pobjedi. Da, skoro sam zaboravio još spomenuti i tri 
junačka brata Kresa, Kupišu i Raka, koji su čak iz Sri¬ 
jema dohrlili i spasli gospodina kralja upravo u onom 
času, kad je neki ugledni tatarski vođa nanišanio svoju 
strijelicu, da ubije kralja. Jedan je od te junačke braće 
u tren oka opazio u kakvoj se pogibelji nalazi kralj Bela, 
brže-bolje odapne dvije strijelice u toga Mongola, pro¬ 
strijeli mu oba oka i zatim mu u kraljevoj nazočnosti 
odrubi glavu, a tijelo baci u dubinu morsku. I tako je 
svijetli kralj bio spašen, a mi uslijed tolike pobjede 
upravo pomahnitasmo vičući: »Pobjeda! Pobjeda!«... 



— Zaista to je bila pobjeda, — javi se zlatar Ivan._ 

Što nitko nije smogao, to su smogli Hrvati. Na našem 
dragom hrvatskom tlu ugasnula je zvijezda silnog Batu- 
kana, gospodara »Zlatne horde«. Svevišnji Bog nagradio 
je tom pobjedom sve naše muke i patnje. Mongoli uma- 
koše iz naše domovine i ostaviše za sobom suze, kletve, 
strahote i bezprimjemu sramotu. Pomislite, braćo, ko¬ 
lika je to za njih sramota! Za njih, koji su bili gospodari 
daleke azijske zemlje i velikog dijela kršćanske Europe. 
Tolike velike i moćne narode spravili su pod svoj okrut¬ 
ni jaram, ali nas Hrvata ne mogoše. Iako su nam po¬ 
palili bezbrojna sela i gradove, ako su na tisuće naše 
braće pobili, ipak nijesu pod svoj sramotni jaram mogli 
nas spremiti. Draga braćo Gričani, u toj hrvatskoj 
pobjedi vidim svetu i uzvišenu ruku Božju, koja nas nije 
zapustila nikada dosele, pa niti u ovim teškim i krvavim 
danima. Braćo, samo Bog nas je spasio. Ostanimo mu 
vjerni i zahvalni za tu božansku milost!... 

— Tako je, Ivane i brate! — potvrđiše i svi prisutni 
sretni i zadovoljni, da se sve tako sretno svršilo. 

U taj čas javilo se s tornja crkve svetoga Marka ve¬ 
liko zvono na Pozdrav Gospin. Svi skinuše svoje kape, 
pobožno se prekrstiše i stadoše u sebi moliti lijepi anđe¬ 
oski pozdrav u znak duboke zahvale za milost i dobrotu, 
kojom je Kraljica Hrvata kroz stoljeća štitila narod 
hrvatski.... 

A tamo daleko na istočnom večernjem nebu planula 
je sjajna zvijezda Večernjica kao putokaz boljoj buduć¬ 
nosti nesamo staroga Griča, već i cjelokupnog hrvatskog 

naroda... 

XVIII. U POBJEDNIČKOM SLAVLJU 

Nastupili su prvi jesenski dani. Narod je bio sretan i 
zadovoljan, što je nakon tolikih nevolja i bijeda opet 
došlo smirenje i neka sigurnost. A i sama priroda po¬ 
nijela je svojim bogatim darovima upravo preko očeki¬ 
vanja. Žita i kukuruza bilo je u obilju i nije se za nare¬ 
dnu zimu trebalo bojati gladi. A tek voćke i vinogradi! 
Dali su toliki prirod, da mami gospodari nijesu znali, 


110 


kamo da spreme tolike plodove. Možda već nekoliko go¬ 
dina nije bilo takve berbe kao te jeseni. Mnogima je 
uzmanjkalo buradi za mošt, pa su zgnječeno grožđe 
stavljali u kojekakve druge posude, samo da ga barem 
nekud spreme. Po vinorodnim brežuljcima razlijegala se 
skladna pjesma veselih berača i beračica, koji su se s 
jednog brijega na drugi dozivali i veselo podcikivali. Bi¬ 
lo je nedužne šale i obijesnog smijeha u tolikoj mjeri, 
kao da već desetke godina nijesu doživjeli nikakve ne¬ 
volje i nesreće. Vijesti o podpunom uništenju mongol¬ 
skih hordi radosno su odjekivale u cijelom hrvatskom 
kraljevstvu, koje je konačno odahnuto od strahovite 
more, što je još prije nekoliko mjeseci bila polegla nad 
njim. Ali nesamo da je Hrvatska odahnula od sile mon¬ 
golske, već i cijela zapadna Europa bila je spašena. 

Mala, ispaćena Hrvatska izvela je sama 
velebno djelo, koje nije mogla izvesti 
cijela prosvijećena Europa. 

U tim danima, kada se Europa oporavljala od groznog 
straha, koji ju je bio spopao pred mongolskom olujom, 
kralj je Bela spremao svoj pobjedonosni povratak po¬ 
najprije u gornju Hrvatsku, a onda dalje u Ugarsku, 
da opet zasjedne na prijestolje svojih djedova. 

Kad su prvi glasnici kraljevi stigli u Zagreb, nastalo 
je na Griču neobično veselje. Kralj se opet vraća u svoje 
kraljevstvo, da novim odredbama i zakonima iscijeli 
svojim narodima preteške krvave rane, koje im je u 
ovo godinu i pol dana zadala mongolska divljač. Zaista 
mnogo je toga trebalo popraviti i podignuti, mnogo toga 
urediti i osigurati, a osobito bolje utvrditi mnoga mjesta 
i gradove, u koja bi se narod sklonuo za teških nevolja. 
Da su sva važnija mjesta bila valjano utvrđena prije 
mongolske najezde, ne bi bilo stradalo toliko naroda, jer 
bi iza čvrstih zidina tisuće ljudi našlo sigurno utočište. 
To su dokazali gradovi Veliki Kalnik i tvrdi Klis, kojih 
ni vojska Zlatne horde Batu kanove nije mogla osvojiti 
ni smrviti. 

Konačno je svanuo svečani i veliki dan kraljeva dola¬ 
ska na stari Gradec. Već od ranog jutra užurbali se vri- 

jedni majstori odjeveni u blagdanska odijela i sakupljali 
se na glavnom trgu pred župnom crkvom svetoga Mar - 
ka, koja je bila lijepo iskićena zelenim vijencima. Svi pu„ 
tevi, kojima je imao proći kralj, bili su brižno pometeni 
i očišćeni, a kuće nanovo okrečene, da su se na jesen¬ 
skom suncu bijelile kao jata golubova, kada padnu p 0 
putevima ili poljanama. Zlatar Ivan bio je od svih grič- 
kih građana jednoglasno izabran, da kao najdostojniji 
pozdravi svijetloga kralja. Svi su govorili složno: 

Ako itko, to je Ivan Plavdić prvi zavrijedio, da u 
ime svih nas pozdravi gospodina svijetlog kralja, kada 
stupi na naše brdo. On je bio prvi u najljućoj borbi i 
obrani našega Griča, pa neka bude ispred nas prvi i u 
ovom svečanom danu. 

I tako je zlatar Ivan imao biti pred uzvišenom kralje¬ 
vom osobom tumač gričkih potreba i želja, jada i nevolja. 

Dosta dugo i strpljivo čekali su grički građani dola¬ 
zak kralja Bele. Tek negdje oko desete ure podnevne 
javili su promatrači s tornja crkve svetoga Marka, da 
se k savskom prijevozu primiče velika povorka, koja 
prati gospodina kralja. Već izdaleka ljeskaju se na tra¬ 
cima jesenskog sunca sjajni viteški oklopi velike državne 
gospode, plemića i vojnika. 

Na tu vijest nastala je gore na Griču još veća žurba 
i uzrujanost. Žene i djevojke istrčale pred svoje kuće 
s kiticama raznobojnog vrtnog i poljskog cvijeća, koji¬ 
ma će nabacati kralja i drugu državnu gospodu, kada 
budu prolazila pokraj njihovih kuća. Dječurlija se po¬ 
pela po kućnim plotovima, prozorima dapače i drveću, 
koje je bilo po putevima, dvorištima i vrtovima, samo 
da što bolje vidi rijetki prizor kraljeva dolaska. Stari 
majstori sukali su brže bolje svoje sijede brčine ili opet 
gladHi rukom prileglu kosu, a drugi su čistili i odstra¬ 
njivali po koju dlačicu ili perce, koje se bilo uhvatilo 
njihove surke ili hlača. Njihove očišćene visoke čizme 
ljeskale se na suncu, kao da su od svile ili kadife. Svat¬ 
ko je htio, da što ljepši i dostojanstveniji osvane pred 
kraljem i svom tom velikom državnom gospodom. Svat¬ 
ko je držao, da će kraljevsko oko pasti upravo na njega, 


pa ne bi bilo lijepo, da na njemu opazi nešto, što nije u 
redu. Jedino mladi zlatar bio je podpuno miran. Na nje¬ 
mu se nije opažala nikakva uzrujanost, a još manje pla¬ 
host ili čak strah. Od časa do časa prošetao se ispred 
svojih sugrađana i nešto razmišljao. 

Majstor Pavel Milišić prišapne svom susjedu Josi 
Petriću: 

— Lijepa je to čast, koju smo danas namijenili na¬ 
šem prijatelju Ivanu, ali ja ne bih u ovaj čas htio biti na 
njegovom mjestu, da su mi dali baš stotinu zlatnih du¬ 
kata! 

— Bome ni ja! — odvrati Petrić. — Nije to mala 
stvar pozdraviti svijetloga kralja, pa još pred svom tom 
velikom gospodom, koja ga prate. Koliko je među njima 
učenih i mudrih glava, koje su proučile knjige mudrice, 
koji poznaju zakone i koji izdaju važne povelje. Često 
ni sam gospodin kralj ne zna mnogo toga, pa mora pi¬ 
tati svoje kancelare za savjet i mišljenje. 

—• Pustite vi, braćo, našega Ivana na miru, — javi 
se Gabrek Čunko, rogožarski majstor, koji je stajao iza 
njih i čuo njihov razgovor. — On je mudra glavica, ma¬ 
kar je samo majstorska. On će i svoj toj velikoj gospodi 
dokazati, da grički meštar nije mačji kašalj! Čut ćete vi 
njega za koji čas... 

Uto se s tornja crkve svetoga Marka javilo veliko 
zvono svojim dubokim glasom. Gričanima se pričinjalo, 
kao da još nikada nije tako svečano i duboko zvonilo 
kao ovog predpodneva. Zazvonilo je kao prvi dostojni 
pozdrav glavi kraljevstva, koja nakon pobjedonosne bit¬ 
ke nad najstrašnijim neprijateljem tadanje kršćanske 
uljudbe stupa na tlo dragog Griča, koji je također do¬ 
prinio svoj dio uništenju carstva kakana Temudžina. S 
dostojanstvenom zvonjavom crkve svetoga Marka mije¬ 
šali se doskora zanosni povici i pozdravi gričkoga gra¬ 
đanstva, koje je urnebesno pozdravljalo kralja Belu Če¬ 
tvrtoga, kad se pojavio na gričkom zemljištu. Od veli¬ 
kog oduševljenja građani su bacali uvis svoje visoke še¬ 
šire i krznene kape, građanke i djevojke sipale na kralja 
cvijeće, a djeca svojim zvonkim tankim glasovima vi¬ 
kala: »Živio kralj!« 

Kralj je bio ugodno iznenađen zanosnim i oduševljenim 
pozdravima gričkog građanstva. Na licu mu se jasne 
vidjelo osobito zadovoljstvo, pa je smiješeći se odvraćao 
svojim vjernim podanicima pozdrave mašući svaki čas 
desnom rukom. A kad je stigao na glavni trg pred župnu 
crkvu, zaustavi svog punokrvnog bijelca. U taj mah stu¬ 
pi pred njega s dužnim poštovanjem, ali ipak ponosno, 
zlatar Ivan i progovori: 

— Svijetla Kruno! Kralju i gospodaru naš! U ime 
svega gričkoga građanstva pozdravljam tebe, koji si na¬ 
kon strašnih nevolja i pogibelji ostao jak i nepobjediv. 
S divnim junacima ove naše svete hrvatske zemlje ti si 
održao sjajnu pobjedu nad najopasnijim neprijateljem i 
našim i cijeloga kršćanskog svijeta. Sila i slava Batu- 
kanova zauvijek je uništena na žalima našega hrvatskog 
mora. U toj borbi sudjelovali su i čestiti sinovi ovoga 
tebi odanoga Griča. Ne zaboravi, pobjedonosni kralju, ni¬ 
kada naših žrtava i naše-krvi! Mi ćemo i dalje biti vjerni 
čuvari naših domaćih ognjišta, budni stražari naših hr¬ 
vatskih granica i starih pravica. U novim danima, koji¬ 
ma idemo ususret, neka tvoja kraljevska mudrost ima 
pred očima uvijek i vazda vjerne Hrvate, kao i ovaj 
skromni, ali pošteni i hrabri Grič. Neka ti je slava i 
čast, pobjedonosni kralju i gospodaru! — završi s do¬ 
stojanstvenim mirom mladi zlatar i pokloni se pred kra¬ 
ljem Belom, koji mu milostivo odgovori: 

Hvala ti na tvom pozdravu! Doskora ću dokazati, 
koliko mi je stalo do ovoga grada. Moja kraljevska sklo¬ 
nost^ bit će trajna i obilna, jer ste vi čestiti Gričani to 
zavrijeđili u punoj mjeri. Hvala vam! ... 

Tada sjaši kralj s konja, a za njim i svi ostali dosto¬ 
janstvenici te se zaputiše prema crkvenim vratima, gdje 
ga je u svečanom crkvenom ruhu čekao sijedi grički 
župnik, blagoslovio ga posvećenom vodom, pružio mu na. 
poljubac srebrno raspelo i uveo ga u crkvu, da se pred 
žrtvenikom sv. Križa zahvali za srećnu pobjedu i za do¬ 
bro vjernoga Griča. 

Toga dana zavladalo je neobično veselje na »Gričkim 
goricama«. Sav je grad u zvijezde kovao junačko drža¬ 


nje i meštarsku mudrost mladoga zlatara Ivana, koji je 
prije podne onako dostojno proslavio i sebe i cijeli Grič 
svojim promišljenim i ođvažnim pozdravom pred svije¬ 
tlim kraljem. 

A u večer, kada su sjedili mladi zlatar i njegova lije¬ 
pa Ljerka u kući tasta Imbre Gračine kod večere, pri¬ 
sloni se mlada ženica k svome mužu, milo ga pogleda 
svojim dubokim crnim očima i blaženo šapne: 

— Ivane dragi, ne mogu ti reći, kako sam danas 
sretna i ponosna na tebe. Nitko na Griču ne bi mogao 
izreći takav govor, kao što si ga ti izrekao pred svijetlim 
kraljem. 

— Poštenja mi i ne bi! — potvrdi ponosno i majstor 
Imbra i zadovoljno zasuče svoj debeli sijedi brk kucnuvši 
se sa zetom. A punica Barica također primijeti: 

— To ne veliš samo ti, već to govori i cijeli Grič... 

* 

Gospodin kralj Bela Četvrti zadržao se u Zagrebu sa¬ 
mo jedan dan. Tek toliko, da se odmori on i njegova 
pratnja. Budući da u Zagrebu nije bilo stana ni dovolj¬ 
no hrane za njegove ljude i mnogobrojnu pratnju, upu¬ 
tio. se u Križevce, gdje ga je radosno primio bogati i 
ugledni križevački vlastelin knez Hudina, koji ga je mje¬ 
sec dana upravo kraljevski gostio. Nakon mjesec dana 
zaputio se u Podravinu, prema Virovitici, gdje se zausta¬ 
vio, da izvrši neke važne državne poslove i da nagradi 
i odlikuje svoje vjerne Hrvate za sva ona junaštva i 
usluge, koje mu iskazaše za vrijeme onih velikih vojna 
na Mongole. Obilje njegove kraljevske darežljivosti nije 
poznavalo granica. On je na svom povratku u Ugarsku 
pregnuo svim silama, da opet podigne blagostanje u hr¬ 
vatskom kraljevstvu i da mu izliječi barem donekle sve 
one'teške rane, koje mu je zadala bila kruta mongolska 
sila. 

XIX. ZLATNA BULA 

Bilo je dana 16. studenoga godišta Gospodnjega 1242. 
Kralj Bela skupio je oko sebe u Virovitici najuglednije 
dostojanstvenike i hrvatskog i ugarskoga kraljevstva. U 

dvorani, gdje je kralj sjedio za svojim radnim stolom, 
bili su prisutni hrvatski ban Dioniš Vialka, zagrebački 
biskup i kraljev vjerni savjetnik Stjepan Babonić, zatim 
kraljev rođak Angelo, gospodar Srijema i župan bački, te 
krčki knezovi Bartol i Fridrik Frankopan, koji su sa 
svojim hrabrim rođacima mnogo doprinijeli pobjedi kra¬ 
ljeve vojske u Podgorskoj župi. Bijahu tu još knezovi 
Filip Bebek, hrabri branitelj grada Velikog Kalnika, pod 
kojim su Mongoli doživjeli svoj prvi neuspjeh u Hrvat¬ 
skoj, te njegov ugledni brat knez Detrik Bebek. A i kne¬ 
zovi Dimitar od Abe, Ivan Jaroslav Okićki, knez Trstan 
i križevački vlastelin knez Hudina također su došli na 
kraljevsko vijeće, a župani su Abraham i Nikola od Mo- 
ravča bili stalni pratioci kraljevi. Ugledni knezovi Tomo, 
Filip i Lovro Radić došli su s prečasnim kanonikom Fi- 
lom, bivšim kancelarom pokojnoga hrvatskog vojvode 
Kolomana. Dakako da kraljev kancelar Benedikt nije 
mogao manjkati u tom uglednom i važnom vijeću. Ko¬ 
načno su došli kralju ususret slovački biskup Bartolomej, 
iz starodrevnog slovačkog grada Njitre, zatim čanadski 
biskup Blaž, pečujski Bartolomej i varaždinski crkveni 
upravitelj Benedikt. 

Kad su svi crkveni i državni dostojanstvenici bili na 
okupu, dade kraljev kancelar Benedikt znak, da kralj 
želi govoriti. Razgovori, koje su jedan s drugim vodili 
pojedini velikaši, odmah utihnuše i kralj Bela važnim 
glasom reče: 

— Mili, prokušani, mudri i vjerni moji! Sazvao sam 
vas za današnji dan, da vam priopćim neke svoje odluke, 
koje sam nakanio provesti za dobrobit naših naroda i 
kraljevina Ugarske i Hrvatske. Svima vam je znano, 
kako su teško stradale obje te naše kraljevine od mon¬ 
golske najezde. Tisuće našeg vjernog naroda postra- 
dalo je, a mnoga su sela i stari gradovi naši sravnjeni 
sa zemljom. Nakon naše velike pobjede dužnost je naša, 
da sve te teške rane što prije iscijelimo i dokažemo 
našim narodima, kolika je naša kraljevska briga za nji¬ 
hovo dobro. Ali ima pojedinih krajeva, a napose naših 
gradova, koji su radi svoje vjernosti za naš kraljevski 


ugled posebno teško postradali. Među takvima na prvo¬ 
me je mjestu naš vjerni grad Zagreb. Vi ste, ugledna 
gospodo, na svoje oči vidjeli, kako taj naš odani grad 
leži u ruševinama. Njemu valja prvome pomoći, jer naši 
gradovi moraju ubuduće biti košnice, u kojima će naši če¬ 
stiti građani i obrtnici uživati sve moguće povlastice, da 
se pridignu i da u svojoj gradskoj slobodi učvršćuju 
moć i sjaj našega prijestolja. Zato sam, vjerni moji, iz¬ 
dao ovdje povelju s našim velikim kraljevskim pečatom 
iz suhoga zlata, da joj dademo što veću važnost i vri¬ 
jednost. Neka se naša naseobina na brdu Gradecu od 
današnjeg dana zove slobodnom varoši, koja će 
si birati sama svoga vlastitoga suca, moći će slobodno 
raspolagati svojom imovinom i imati pravo održavanja i 
tjednih i godišnjih sajmova. Za te će povlasti biti oni 
dužni i našoj kraljevskoj svjetlosti podavati neke daće i 
obveze. Sve je to potanko navedeno u ovoj našoj zlat¬ 
noj buli, koju će naši vjerni i mudri savjetnici gospoda 
zagrebački biskup prečasni Stjepan i naš velemožni ban 
Pioniš, kad se povrate u Zagreb, predati našim vjernim 
građanima na brdu Gradecu. Naša je želja, da vjerni naš 
Gradec pod svojom vlastitom upravom procvate i da 
bude naš ponos i stup našeg prijestolja. To je naša kra-, 
ljevska želja i neka Svevišnji blagoslovi taj naš najnoviji 
slobodni i kraljevski grad! Naša kraljevska milost štitit 
će ga, dok je nas i svih naših zakonitih potomaka. 

Nakon kraljevih riječi stupi ban Dioniš Vialka pred 
kralja, duboko mu se pokloni i prozbori: 

— Svijetli kralju! Hvala ti za ovu veliku kraljevsku 
milost, koju si iskazao sada već slobodnoj općini Gradec. 
Ja kao ban hrvatskog kraljevstva primam s dubokim po¬ 
štovanjem tu tvoju odredbu i ponosim se, da ću biti tvoj 
pouzdanik zajedno sa prečasnim našim biskupom Stjepa¬ 
nom, koji ćemo dobrim i čestitim građanima na Griču 
objaviti tvoju kraljevsku poruku i predati im Zlatnu 
bulu koja leži pred tobom na stolu. Ovom si svojom 
mudrom kraljevskom odredbom i milošću dao divan do¬ 
kaz svoje velike skrbi i ljubavi za naš slobodni grad na 
Gričkim goricama. Još jednoć, svijetla Kruno, hvala ti 
i slava! ■ •. 

Kralj je sa zadovoljstvom saslušao banove zahvalna 
rijeci, pa kada je ban svršio, najednom usta kralj Sa 
grimizne stolice i pogledavši naokolo sve prisutne do¬ 
stojanstvenike prozbori: 

—■ Mili moji! U ovom ■ času, kada smo općinu Gradec 
podigli na slobodnu i kraljevsku varoš, u ovom istom 
času hoćemo da dademo našem starodrevnom hrvatskom 
kraljevstvu još jedan dokaz naše ljubavi i zahvalnosti. 
Stoga pozorno poslušajte našu kraljevsku riječ .. . Smrću 
našeg dragog i nezaboravnog brata i hrvatskog vojvode 
Kolomana ostalo je ispražnjeno dostojanstvo vojvodsko. 
Naša vjerna kraljevina Hrvatska još uvijek nema svoga 
vojvode (hercega), koji bi bio predstavnik kraljevske 
vlasti u rečenoj kraljevini. Kako su, Bogu hvala, sada 
nastupile sređenije prilike, to smo našom kraljevskom vo¬ 
ljom odlučili popuniti to ugledno dostojanstvo. Znano 
vam je, da je naš sin kraljević Stjepan još nedorasao i 
da kao takvome ne možemo upravu hrvatskoga kraljev¬ 
stva povjeriti u njegove neiskusne ruke. Zato smo odlu¬ 
čili, da hrvatskim hercegom imenujemo našeg vjernog i 
zaslužnog hrvatskog bana Dioniša. Vjerni naš Dioniše. 
ovim časom predajemo ti hercešku vlast u dragoj hrvat¬ 
skoj kraljevini. Upravljaj njome u naše kraljevsko ime 
i budi joj od ovoga časa još veći i jači zaštitnik nego 
dosele! Neka ti je Bog u pomoći! 

U dvorani nastade oduševljeno klicanje novom her¬ 
cegu hrvatskoga kraljevstva. Velmože zaokupiše đosa- 
danjeg bana Dioniša Vialka i stadoše mu srdačno česti¬ 
tati na tolikoj kraljevskoj počasti, jer je on bio prvi 
herceg nekraljevske krvi. Tu najvišu čast u Hrvatskoj 
mogli su dosele obnašati samo prvorođeni kraljevi sinovi 
ili mlađa kraljeva braća. A sad je tu čast postigao prvi 
put jedan hrvatski ban, koji se od toga časa ponosno pi¬ 
sao : »Knez Dionizije, po Božjoj milosti herceg i ban 
čitave Slovinske (hrvatske) zemlje.« 

Nekoliko dana iza tog važnog događaja ostavio je Bela 
Četvrti Viroviticu, prešao s pratnjom rijeku Dravu i za¬ 
putio se u svoj prijestolni grad Budim, da i u Ugarskoj 
sredi prilike, kao što je to već učinio u Hrvatskoj. S 
dubokim poštovanjem ostavio je tlo vjernog hrvatskog 


kraljevstva, koje mu je spasilo život i kraljevsku 
krunu... 

XX. PRVI GRIČKI SUDAC 

Negdje pred Božić stigle su u Zagreb vijesti, da je 
gospodin kralj Bela Četvrti proglasio gričko naselje 
»slobodnim varošom« i podijelio mu takve i tolike po¬ 
vlasti, kakve nije imao niti jedan drugi grad u kraljev¬ 
stvu. Ta je vijest silno obradovala gričke građane, koji 
su se dnevno sastajali na važne sastanke i dogovore i 
živahno pretresali taj događaj. Od toga dana ponosno su 
dizali svoje glave i smatrali se nečim višim od svojih 
majstorskih drugova u Novoj Vesi, Laškoj Vaši i Vlašćini. 
Zlatnom bulom postali su slobodni građani i kraljevi 
ljudi, kojima nije mogao niti sam gospodin ban suditi. 
Kao kraljevi ljudi podpadali su izravno pod sud nje¬ 
gove kraljevske svjetlosti. Samo njihov sudac, koga su 
oni svojom slobodnom voljom birali, bio je predstavnik 
njihove volje i njihovih prava. Ako im sudac ne bi bio 
u volji, mogli su ga svake godine mijenjati, samo ga je 
kralj morao potvrditi. Mogli su trgovati po cijelom kra¬ 
ljevstvu i nijesu trebali plaćati za to nikakve daće. Kad 
je netko čuo, da je to grički majstor ili trgovac, svatko 
je sa štovanjem skidao pred njim kapu. Grički građani 
su kroz stoljeća znali prkositi i samome gospodinu banu 
i svoj državnoj gospodi i s njima se parbili do beskonač¬ 
nosti. Grički građanin slijepo se i tvrdoglavo držao 
svojih pravica, koje su bile zapisane na magarećoj koži, 
na kojoj je bila izdana zlatna bula. Takve povelje sa 
zlatnim pečatom nije imao niti jedan grad u Hrvatskoj. 
Pa i u samoj Europi nije bilo takvih gradova, koji bi 
mogli pokazati zlatni pečat. Znajući sve to nije nikakvo 
čudo, ako su Gričani bili ponosni na svoje pravice i na 
svoju slobodnu varoš. Dakako da su grički građani radi 
tolikih povlastica i prava imali i mnogo zavidnika i ne¬ 
prijatelja, a ponajviše među velikašima kraljevstva, koji 
su zavidnim okom gledali, kako se mali, skromni i ne¬ 
znatni grički majstori usuđuju prkositi i banu i velikašu 
i plemiću. Istina, ta velika gospoda mnogo su puta u 
svom bijesu počinjala kojekakvih nasilja i. nepravda nad 

gričkom imovinom misleći ih na taj način skršiti i upo¬ 
koriti. Ali sve uzalud, gričke su glave bile tvrde i nepo¬ 
pustljive. One se nijesu žacale sva ta gospodska nasilja 
iznositi i pred samoga gospodina kralja, koji je po svo¬ 
jim sucima morao često miriti miljenike zlatne bule i 
zaklinjati ih, neka i oni kađkada zatvore jedno oko i 
neka ne tjeraju mak na konac. A bilo je i slučajeva, da 
su Gričani skočili kao jedan čovjek i protiv same svijetle 
krune, ako bi htjela mijenjati bilo u čemu ustanova 
Zlatne bule. Nije onda nikakvo čudo, da su državna go¬ 
spoda gričku slobodnu općinu prozvali porugljivo »gni¬ 
jezdom osa i stršenova«. 

* 

Osvanula je svetkovina svetoga Blaža biskupa i mu¬ 
čenika godine 1243. od rođenja Spasiteljeva. Cio Grič 
hrlio je toga dana na gradski glavni trg, usred kojega 
je stajala župna crkva svetoga Marka. Svijetli herceg i 
ban čitave Slovinske zemlje gospodin Dioniš Vialka odre¬ 
dio je, da se toga jutra nađu na okupu svi čestiti, vri¬ 
jedni i neporočni grički građani, da im se pročita nji¬ 
hova zlatna bula i da nakon toga izaberu prvoga svoga 
suca, koji će biti njihova glava i predstavnik njihove 
slobodne varoši. Toga dana nije nitko ostao kod kuće 
osim kakav nemoćni i bolesni starac ili starica te po 
koje malo dijete. Drugo je sve pohrlilo, da vidi i svijet¬ 
log gospodina novog hercega i bana, a još više da vide 
onaj komadić magareće kože, na kojoj su ispisane nji¬ 
hove nove povlastice. A i pečat od suhoga zlata imao 
je u očima mnogih još i veću važnost nego li i sam go¬ 
spodin ban hrvatskoga kraljevstva. 

Svijetli herceg Dioniš došao je zajedno s prečasnim go¬ 
spodinom biskupom Stjepanom Babonićem na Grič, da 
prvom izabranom sucu i gradskim prisežnicima predadu 
na čuvanje za vječna vremena zlatnu bulu, taj stanac- 
kamen njihovih prava. Trubači, koji su jahali pred her¬ 
cegom i biskupom, snažno su trubili u dugačke srebrne 
trublje, s kojih su visjele malene svilene zastavice s 
grbom svijetloga hercega. Iza njih jahali su kraljevi iza¬ 
slanici: herceg i biskup. Svijetli herceg odzdravljao je 


rukom, a prečasni je biskup opet blagoslivljao pobožni 
puk, koji je klecao i pobožno se križao primajući biskup¬ 
ski blagoslov. 

Kad se stišalo oduševljeno klicanje naroda, zapovjedi 
herceg Dioniš svome kancelaru, da pročita i protumači 
sakupljenom gričkom građanstvu sadržaj zlatne bule, 
koju je ovaj izvadio ispod svog viteškog plašta. 

Grobni muk nastao je na cijelom crkvenom trgu, kad 
su vojvodini trubači dali srebrnim trubama znak za 
mir i posluh. 

Kancelar se najprije nakašlje, rastvori s posebnim 
dostojanstvom Zlatnu bulu, s koje je visio na debeloj 
svilenoj vrpci šafranove boje zlatni pečat: na pečatu je 
bila urezana kraljeva slika, kako sjedi na prijestolju i. 
kako u desnoj ruci drži žezlo, a u lijevoj zemaljsku 
kuglu. Okolo je nadpis velikim slovima: »Bela, milošću 
Božjom kralj Ugarske, Dalmacije, Hrvatske, Bosne, 
Srbije, Galicije, Lodomerije i Kume.« Na drugoj strani 
nalazi se trouglašti štit obilježen dvostrukim križem i s 
nadpisom: »Pečat Bele Četvrtoga, sina kralja Andrije 
Drugoga.« 9 

Sve su gričke oči zapele na tom zlatnom kraljevom 
pečatu. A tada zaori cijelim trgom snažni kancelarov 
glas, čitajući polagano sadržaj zlatne bule, koji je glasio 
ovako: 

»U ime svetog Trojstva i nerazdjeljivog jedinstva. 
Amen! 

Bela, po milosti Božjoj uvijeke kralj Ugarske, Dalma¬ 
cije, Hrvatske, Bosne, Srbije, Galicije. Uzvišenost kra¬ 
ljeva zahtijeva i dostojanstvu velikih pripada, da se 
toliko više raduju u mnoštvu puka, koliko oni sami 
druge nadvisuju ugledom. U tom je razlog, da i dana¬ 
šnjim i budućim plemenima proglašujemo, da smo odlu¬ 
čili u Zagrebu, na brdu Griču, urediti slobodnu općinu 
i taj dio kraljevstva zaštititi te učvrstiti za sigurnost 


» Zlatna bula, podpuno sačuvana zajedno s neoštećenim 
zlatnim pečatom, čuva se još i danas u pismohrani gradske 
općine zagrebačke, koja je sada smještena u Hrvatskom 
državnom arhivu u Zagrebu. 

granice i za druge probitke. Poslije zajedničkog vije¬ 
ćanja s ljubljenim i vjernim našim Dionizijem, banom 
cijele Slavonije, i ostalim prvacima kraljevstva, koji su 
jednodušno odobrili ovu našu namjeru i volju, izveli smo 
našu osnovu dopustivši, da na spomenutom brdu na¬ 
stane slobodna općina, da se stranci slobodno saberu, da 
zemljišta i posjede, koje smo im doznačili i podpisali, 
drže i neoštećena čuvaju . ..« 

Tu stade kancelar nabrajati povlastice pod uvjet, da 
građani sami o svom trošku podignu što čvršće zidine 
oko svoga obitavališta. Glavne povlastice novih građana 
bile su ove: 

1. Građani i njihovi podanici iz okolišnih sela imaju 
svoga vlastitoga varoškog suca. Ako je sudac sumnjiv, 
neka se sazovu starješine varoši te neka se onda u pri- 
suću sučevu stvar obavi. Ako stranka, koja' se parniči, 
učini priziv na kralja, tad jedino sudac ide pred kralja. 

2. Građani slobodno biraju svoga suca, makar ga 
svake godine mijenjali, samo ga moraju kralju predlo¬ 
žiti na potvrdu. 

3. Ako tko na samrti nema potomaka, može po volji 
raspolagati svojim stvarima. 

4. Ako koji građanin umre bez djece i oporuke, neka 
dva dijela njegova imetka budu ubogima i crkvi u gradu, 
a treći dio neka pripadne varoškoj općini. 

5. Sajam neka bude u gradu dvaput na tjedan, u 
ponedjeljak i petak, osim svakđanjega. 

6. Varoš je obvezana služiti kralja, kad ide ratovati 
u primorske krajeve, u Korušku ili Austriju; tad mu se 
mora dati deset vojnika s vojničkim oružjem. Osim toga 
moraju građani dati kralju, kad bi onuda prolazio, za 
ručak 12 volova, 100 hljebova kruha i 4 barila vina, a 
hercegu čitave Slovinske zemlje, ako je kraljevskoga 
roda, polovicu spomenutih stvari. Banu pak, a ne pod- 
banu, ne moraju ništa drugo dati, nego pri nastupu ba¬ 
novanja jednog vola, sto hljebova kruha i jedno barilo 
vina, i to jedamput zauvijek. Konačno je zlatna bula 
ustanovila i označila još i gradske međe. 


Kancelar se dobrano umorio čitajući dugački sadržaj 
gričke povelje. I njemu je odlahnulo, kada je došao do 
kraja njezina čitajući ove zaključne riječi: 

»Da dakle ova naša uredba i sloboda rečenih građana 
ostane uvijek čvrsta i netaknuta, dajemo im ovu povla¬ 
sticu potkrepljujući je trajno zaštitom naše zlatne bule. 

Dano u Virovitici godine od utjelovljenja Gospodinova, 
tisuću dvjesta četrdeset i druge, šestnaestoga stude¬ 
noga. Osme godine našega vladanja ...« 

Čim je vojvodin kancelar dovršio čitanje zlatne bule, 
zaori iz stotine grla oduševljeno klicanje kralju, vojvodi 
i biskupu. Gričani su bili do suza ganuti, kad su raza¬ 
brati, kolike im je povlasti i prava podijelio svijetli 
kralj. Od razdraganosti i oduševljenja među sobom sn 
se grlili, ljubili i klicali: 

— Neka nam živi naš svijetli kralj! 

— Neka cvate i napreduje naš Grič! 

S tim oduševljenim poklicima zahvalnih Gričana 
skladno su se složili veličajni zvuci srebrnih trubalja 
vojvodinih trubača, koji su svojom svirkom još više 
uzveličali gričku slavu. A kad su se stišali prvi poklici, 
progovori herceg Dionizije svečanim glasom: 

— A sada, Gričani, pristupite svečanom izboru vašeg 
prvog suca! Po ustanovama zlatne bule mora vaš sudac 
biti neporočna osoba. Onaj, koji se ogriješio krivom 
prisegom ili je bio klevetnik, ne može nikada biti sudac 
vašega slobodnoga grada. Birajte stoga osobu, koja će 
biti dostojna vašega povjerenja. Koga izaberete, ja ću 
ga u ime svijetloga kralja potvrditi u toj časti. 

I opet zatrubiše snažno srebrne trublje dajući znak, 
da prvi put u životu slobodne varoši na Gričkim go¬ 
ricama počinje izbor njene glave, njena prvog i naj¬ 
uglednijeg građanina. 

Tad istupi iz redova građana ugledni ostrugarski 
majstor Pavel Milišić i poklonivši se najprije hercegu i 
biskupu okrene se prema sugrađanima i prozbori važ¬ 
nim glasom: 

— Braćo Gričani! Svijetli vojvoda pozvao nas je, da 
pristupimo izboru našeg prvog suca. Veliki je to čas za 

naš slobodni grad, koji je kraljevskom milošću uzvišen 
na prvo mjesto među našim gradovima. Mi u ovaj čas 
još niti ne shvaćamo pravo svu vrijednost ove velike mi¬ 
losti našega svijetlog kralja. Tek pokoljenja, koja će 
doći iza nas, uvidjet će svu blagodat novih prava, koja 
izviru iz ove naše zlatne bule. Braćo, velika je riječ 
sloboda. Samo onaj, koji živi u toj slobodi, može shva¬ 
titi svu blagodat, koju mu ona daje. Mi smo evo slo¬ 
bodni, svoji smo i sudit će nam onaj, koga mi danas 
izaberemo. 

— Tako je! —- klicali su Gričani. 

— Svijetli naš vojvoda rekao je, da naš budući sudac 
mora biti neporočan. Bogu hvala, takvih ljudi pun je 
naš grad. Klevetnici ili krivokletnici vrlo su rijetki u 
nas ... 

— Niti ih nema! Daleko im kuća od nas! — klicali 
su građani. 

— I evo zato ću vam, braćo, predložiti jednoga između 
nas, koji bi bio i najvrijeđniji i najdostojniji. Vi znate 
koga mislim... 

— Znademo! Znademo! zaori iz Sviju grla. 

— Birajmo dakle našeg meštarskog druga Ivana 
Plavdića! — povT.'ue majstor Milišić. 

— živio naš Ivan Plavdić! — nastade opće klicanje. 
— Živio prvi sudac na Griču!... 

— Gdje je naš Ivica? Naprijed, Plavdiću! — stadoše 
se svi ogledati. 

Međutim se čestiti i skromni mladi zlatar bio povu¬ 
kao potpuno u pozadinu iza svojih sugrađana i stisnuo 
uz južni zid crkve svetoga Marka mašući rukama, da 
odklanja od sebe tu najveću čast na Griču. Ali njegovo 
opiranje bilo je uzaludno. Svi građani odlučno su zah¬ 
tijevali, da on bude prvi sudac slobodne varoši na brdu 
Gradecu. Konačno ga trojica najstarijih prisutnih gra¬ 
đana uhvate ispod ruke i izvedu ga pred kraljeve iza¬ 
slanike. 

Kada ga je herceg Dionizije ugledao, prepozna u nje¬ 
mu onog građanina, koji je prošle jeseni onako biranim 


riječima pozdravio kralja, kada se pobjedonosno vraćao 
iz mongolske vojne. Odmah upita biskupa Stjepana: 

— Prečasni, sjećate li se? To je onaj mladi zlatar, 
koji je pozdravio kraljevsku svjetlost na njegovu pro¬ 
lazu kroz Zagreb. 

— Poznam ga dobro, -— odgovori s posmjehom bis¬ 
kup. — To je sinovac moga vrijednog prijatelja i do¬ 
brog Hrvata kanonika Stjepana Plavdića. Zaista vrije¬ 
dan mladi obrtnik. Vrlo dobar izbor! 

Pa kada je mladi zlatar stupio pred hercega, ovaj se 
okrenu prema narodu i snažnim glasom zapita: 

— Građani slobodnog Griča! Jeste li za prijedlog va¬ 
šeg sugrađanina Milišića, da ovaj čestiti mladi majstor 
Ivan bude vaš prvi sudac? 

— Jesmo! Jesmo! Živio naš Ivan! — orilo se po trgu. 

Sada pruži herceg Dionizije ruku mladom zlataru, 

koji se prvi put našao u nemaloj neprilici zbog ovolike 
jednodušnosti i priznanja svojih sugrađana. Zato se on 
ponovno počeo braniti riječima: 

— Braćo, ja sam još premlad! Ima vas vrijeđnijih i 
starijih, koji ste dostojniji ove časti od mene. 

A rogožarski majstor Gabrek Čunko stade vikati: 

— Ništa zato! Iako si mlad, ali si već vrijedan, da 
budeš prvi građanin na našemu Griču. Ako si mogao 
prvi biti onda, kad su oko tvoje glave zujale i fićukale 
otrovne mongolske strijelice, možeš biti prvi i danas, 
kad smo u miru. Nitko dostojniji od tebe, Ivane! Ti si 
spasio svojom odvažnošću i junaštvom naš grad od 
podpune propasti, pa si zavrijedio čast varoškog suca. 
Ja, braćo Gričani, velim: Živio novi i prvi grički sudac 
Ivan Plavdić! 

I sav narod stade urnebesno klicati: 

— Živio Ivan Plavdić! 

A dvojica mladih majstora uhvatiše zlatara Ivana 
među se i podigoše ga na ramena kličući: 

— Evo prvog suca slobodne gričke varoši... 

Ponovni urnebes zaori crkvenim trgom. Gričani diza¬ 
hu svoje krznene kape uvis, a vrijedne su gričke do¬ 
maćice domahivale prvom građaninu rukama. Među 


124 


125 


njima bila je i lijepa njegova ženica Ljerka, koja je od. 
ganuća i sreće brisala suze i milo gledala svog ljublje¬ 
nog Ivana, koga su nosili na ramenima ispred redova, 
brojnoga građanstva. A kako su tek bili ponosni punica, 
Barica i tast Imbra na svoga dobrog zeta! 

Trublje su ponovno z'aorile na pozdrav prvom građa¬ 
ninu slobodnoga Griča, koji je bio neobično uzbuđen. 

Svijetli gospodin herceg još jednom prozbori: 

— U ime svijetloga kralja Bele, četvrtoga toga imena 
na prijestolju, potvrđujem štovanog zlatarskog maj¬ 
stora Ivana Plavđića za prvog suca ovog slobodnog va- 
roša. Bio njegov izbor na ponos i sreću ovoga grada! 

U taj čas zazvoni svečano i dostojanstveno veliko 
zvono s tornja gričke župne crkve navješćujuć gra¬ 
đanstvu radosni događaj, da je slobodna varoš grička. 
dobila svoga prvog zakonitog poglavara. 

I svi krenuše sada u staru crkvu svetoga Marka, gdje 
je izabrani sudac pred oltarom svetog Križa položio pri¬ 
segu riječima: 

— Zaklinjem se Bogom svemogućim i Presvetim 
Trojstvom, da ću kao sudac slobodne varoši na Gričkim 
goricama poštivati zakone, koji su određeni u Zlatnoj 
buli, i da ću ih točno obdržavati te da ću budno paziti 
da ih nitko ne bude vrijeđao. Tako mi Bog pomogao i 
Blažena Djevica Marija i 1 sveti evanđelista Marko, za¬ 
štitnik ovoga grada! 

— Amen! — završi župnik i pruži novome sucu na 
poljubac srebrni križ, onaj isti, kojega je poljubio i sam 
svijetli kralj Bela, kad je prošle jeseni bio na Griču. 

Iza toga pruži župnik novome sucu sudačko žezlo s 
riječima: 

— Evo ti tvoga žezla kao znaka tvoje uzvišene su¬ 
dačke vlasti. Budi pravedan i mudar, budi jak i hrabar 
i Gospodin Bog bit će tvoja zaštita i tvoja snaga... 

Tako neka bude! Rekoh!... 

# 

A kad su se smirili prvi dani slavlja na Gričkim gori¬ 
cama, pregnuo je prvi sudac gričke slobodne varoši, da 
sa svojim sugrađanima položi prve temelje izgradnji 


jakih gradskih zidina, koje ee opasivati ovu slobodnu 
varoš i koje će za buduće vijekove čuvati i Zlatnu bulu i 
njezine štićenike od svih mogućih napadaja i neprija¬ 
teljskih provala. Pod obzirnom i mudrom upravom pr¬ 
vog svog suca slobodna je varoš grička razmahnula 
svoja mlada krila i bila na diku i ponos narodu hrvat¬ 
skomu. U svim svojim i narodnim borbama Grič je 
uvijek istupao odvažno i junački, pa i onda, kad već 
davno nije bilo u životu njegova plemenitog prvog suca, 
koji je iza sebe svojim nesebičnim radom, velikom po- 
žrtvovnošću i iskrenom ljubavi za gričke pravice ostavio 
trajnu i svijetlu uspomenu. 

Nasljednici njegovi podigoše u kasnijim vijekovima 
čvrste utvrde Kamenitih vratiju, Popova tornja i ponos¬ 
nih Dveraca, da evo sve do dana današnjega budu sto¬ 
ljetni i budni čuvari drevnog Griča i njegovih prava. 

Zaključak 

Sedam vijekova minulo je, što na brdu Gradecu stoji 
plemenita i slobodna varoš zagrebačka. Kroz sedam 
stotina godina bio je Zagreb budni čuvar ne samo svo¬ 
jih starih prava, već i čuvar i časna glava starodrevnog 
kraljevstva hrvatskoga. 

Preko njegove staračke glave prohujale su kroz te 
godine kojekakve teške i pogibeljne bure i oluje, ali on 
je ostao vazda snažan i gord. Svoje glave nije nikad 
ropski priklonio pred surovom silom i crnom neprav¬ 
dom. On je ljubomorno i odlučno čuvao i branio svoja 
vjekovna prava te pokazao i dokazao, da se ne da za¬ 
robiti niti slomiti. 

Čvrste zidine tajinstvenih Kamenitih vratiju, tihi Po¬ 
pov toranj, od nevremena i vijekova pocrnjelo Dverce, 
gotski svodovi drevnog svetog Marka kao i velebne po¬ 
vijesne stolne crkve svete Marije još i danas su vidni 
svjedoci životne snage staroga Zagreba. Na njihovim 
je zidinama nevidljivim slovima ispisana, dični Zagrebe, 
sva tvoja časna prošlost, sve tvoje krvave borbe i teške 
patnje kao i sva tvoja pobjeda i slava... 

Povrh tvojih drevnih zidina nije se nikada vijao drugi, 
barjak osim tvog modrog stijega s tri tornja 10 kao 
simbol tvoje neslomive moći i tvojih prava. I dok su 
se nad mnogim europskim prijestolnicama vijorili bar¬ 
jaci tuđinski, dotle se nad tobom vijao ponosno samo 
sveti barjak hrvatski ... 

Naš divni Zagreb ostao je sve do danas vjeran svo¬ 
jim starim predajama i tako mora ostati, dok bude na¬ 
roda hrvatskoga. 

I u ovim velikim povijesnim danima neka bude naš 
Zagreb čist i svijetao. Neka i u budućim danima 
ostane bijeli Zagreb čuvar stare hr¬ 
vatske slave, starog hrvatskog pošte¬ 
nja i starog hrvatskog junaštva. 

Samo s takvim Zagrebom ponosit će se hrvatski na¬ 
rod i dalje. Samo kao takav može ostati kruna svih hr¬ 
vatskih gradova. Samo kao takav može nas i dalje vo¬ 
diti u borbi za Boga i Hrvatsku. 


“ U grbu grada Zagreba nalaze se na modrom polju tri. 
srebrna tornja. U srednjem tornju su otvorena gradska 
vrata. Gore u uglu s jedne strane polumjesec, a s druge zvi¬ 
jezda. Gradski barjak je plave boje i na njemu je taj 
gradski grb. 

DJELA 

MILUTINA MAYERA 

među jeronimskim izdanjima: 

1. - MUČENICI, pripovijest iz doba prvih kršćana. 

Izdano g. 1902. 

2. ZA KRST ČASNI I SLOBODU ZLATNU, 
pripovijest iz doba provale Tatara u Hrvat¬ 
sku. Izdano g. 1904. 

3. DOLAZAK HRVATA, pripovijest iz najsta- 
starije hrvatske prošlosti. Izdano g. 1908. 

4. ŠTIT KRALJEVSTVA HRVATSKOGA, pri¬ 
povijest iz hrvatske prošlosti. Izd. 1911. 

5. ŽIVOT, pripovijest iz doba prvih kršćana. 
Izdano g. 1912. 

6. SVIJETLO SVIJETA, legende o Kristovu 
rođenju. Izdano g. 1925. 

7. GOLGOTSKE RUŽE, legende o Kristovu ži¬ 
votu i smrti. Izdano g. 1923. 

8. KRVAVI SABOR KRIŽEVACKI, pripovijest 
iz 14. stoljeća. Izdano g. 1934. 

9. POSLJEDNJI SVOGA RODA, pripovijest iz 
14. stoljeća. Izdano g. 1935. 

10. SLOBODNI GRAD, pripovijest iz 13. stoljeća. 
Izdano g. 1942. 

Izdalo 

HRVATSKO KNJIŽEVNO DRUŠTVO 
SV. JERONIMA 
Zagreb, Trg Kralja Tomislava 21. 

